
CUVÂNT ÎNAINTE 


Din cele mai vechi timpuri şi până astăzi, interesul 
oamenilor se îndreaptă către o întrebare foarte serioasă: 
“Ce se întâmplă după moarte?” 

De aceea, este foarte folositoare dezvoltarea din toate 
punctele de vedere a acestei teme. Aceasta încearcă să 
facă, în prezenta carte, preacuviosul arhimandrit Vasiliu 
Bacoiani, unul dintre cei mai cultivați preoți din mitropolia 
noastră. Temele care se găsesc în lucrarea “După moarte” 
au preocupat și pe filosofi sau imaginaţia poporului. În 
întreaga lume, de-a lungul secolelor, multe culte religioase 
discută această problemă umană, având fiecare dintre 
acestea păreri diferite. După moarte există un nucleu al 
adevărului vieții în viaţa veşnică, care există și în variantele 
diferite de latrie a neamurilor. 

De asemenea, adevărul acesta reiese din adâncul 
conștiinței noastre, a oamenilor. Dar, este sigur și faptul că 
numai sub lumina Evangheliei lui Hristos și prin prisma 
înțelepciunii Părinților care sunt luminaţi de Dumnezeu, este 
luminată, fără greş și în mod autentic, această problemă 
deosebită care preocupă toți oamenii. 

De aceea, analizând această problemă cu asemenea 
criterii și măsuri, scriitorul acestei cărți, într-un mod simplu 


și pe înțeles, oferă cititorului învățătura creştină despre 
această temă și, în special, a comorii învăţăturii ortodoxe (a 
Sfinților Părinţi și a altora) cu scop de realizare a cercetării 
serioase a temei. 

De aceea, bineînţeles, binecuvântăm încercarea, încât 
prin conlucrarea Domnului, să fie aducătoare de foloase 
sufletești, catehetic și duhovnicesc poporului Domnului. 

Cu rugăciuni fierbinţi, 
Mitropolitul Primat Nicodim, 
15 ianuarie 1989 


“Deșertăciuni sunt toate cele omenești. 
Câte nu rămân după moarte! 
Nu merge cu noi bogăția, nu ne însoțește 
mărirea”. 


(Rânduiala înmormântării mirenilor) 

COMENTARIU 


Deoarece această carte înfățișează întâmplări care au 
legătură cu vedenii, descoperiri, apariţii de suflete etc., am 
vrea să subliniem următoarele: 

Cu siguranță, Dumnezeu poate să comunice prin 
intermediul vedeniilor sau să permită sufletelor să apară celor 
apropiaţi și să comunice cu ei ș.a.m.d. Însă și diavolul poate 
să facă ceva de acest gen. Cum le vom deosebi? 

Specialistul în aceste lucruri, cuviosul loan Sinaitul, ne 
spune “secretul”: Semnul după care vei distinge înșelarea 
este următorul: “Îngerii ne arată iadul, judecata și despărțirea” 
(Omilia 3, 43). Şi povățuiește: “Să crezi numai în acelea 
(vise) care-ţi descoperă despre iad și judecată. Dacă îţi 
creează înlăuntrul tău mândrie (și) aceste vise provin de la 
demoni” (Omilia 3, 45). 

Așadar: 

a) Câte provin din gurile sfinţite, le primim fără semn de 
întrebare ca energie și descoperire a lui Dumnezeu, pentru 
că sfinţii știu și deosebesc dumnezeiescul de diabolic. 

b) Câte provin de la oameni simpli, dacă nu sunt în acord 
cu învățătura și duhul Scripturii și al Părinților, le respingem 
ca fiind greșite; dacă sunt în acord, le primim ca descoperire 
Și intervenţie a lui Dumnezeu . 

c) Dacă le respingem, desconsiderăm energia pe care a 
făcut-o Dumnezeu pentru înțelegerea, învățătura și folosul 
nostru. Și păcătuim. Este ca și când am blasfemia pe Sfântul 
Duh. 

“ Care desfătare lumească este lipsită de 
întristare? Care mărire stă pe pământ 
neschimbată? Toate sunt mai neputincioase 
decât visurile; o clipă numai şi pe toate 
acestea moartea le primeşte ... “. 


(Rânduiala înmormântării mirenilor) 

1. VIAȚA VEȘNICĂ 


Viața veşnică începe după moarte. O vom vedea abia 
după ce vom muri. Dar cât suntem în viață, viața aceasta 
este necunoscută pentru noi, este enigmă, mister, taină. De 
aceea, unii (vii, nu morţi) sunt în neputinţă de a o dovedi. 
Zic: “Aici este Raiul, aici și ladu!”. 

Să comentăm aceste cuvinte. 


A. Neputința noastră 

a) Ne-am ocupat vreodată de natura care ne înconjoară? 
Am filosofat vreodată mai departe de creaţia lui Dumnezeu, 
care este în plante, în copaci, în păsări, în animale etc.? 
Cum de există această lume ca o “casă” a noastră? Cum se 
întreţine? Cum se întreține și cum se hrănește de secole 
omenirea? Cum funcţionează? Cum se mișcă? Cum 
renaște? 

b) Ce se întâmplă de înflorește migdalul în luna februarie? 
De ce nu înflorește în decembrie? Sau în martie? Cum 
deosebește acesta lunile? De ce face numai migdale? De 
ce nu face și nuci? De ce? Noi care avem gândul la lucrarea 
noastră pe care o facem în fiecare zi, mai facem și câte o 
greșeală! Migdalul, care nu are minte, care nu face în fiecare 
zi treabă, ci numai o dată pe an, nu greșește. 

Cc) Ce explicaţie dă aici mintea omenească? Cât de 
înțelept este, nu este cu putință să o explice. Se blochează, 
nu are ce să spună. Omul, dacă nu înțelege “taina” 
migdalului, cum speră să mai înțeleagă taina vieții celei de 
veci? Dacă nu înțelege lumea materială (pe care o vede, pe 
care o pipăie, pe care o cunoaște prin simțămintele lui!). 
Cum să poată înţelege viața cea veșnică, care nu este 


13 


cunoscută de simțămintele lui? Cum? Dacă nu înțelege ceea 
ce se vedă, cum poate să înțeleagă ceea ce nu vede? 


B) Ai cercetat această temă? 

a) Cu siguranţă ai pierdut vreun om cunoscut, pe copilul 
tău, pe fratele tău sau pe vreun cunoscut de-al tău! 

Și te întrebi: “Omul meu s-a pierdut prin moarte? Are 
aceeași soartă cu animalul care se împute și se pierde? 
Sau trăiește în altă lume, de neînțeles pentru noi, cei vii?”. 

Cine îţi va răspune cu seriozitate şi cu responsabilitate 
la acest lucru, la această întrebare importantă? Cine? 

b) Înțeleptul Socrate zice: “Important este ceea ce zice 
unul, specialistul, acesta care știe, și nu ceea ce zic mulți”. 

Aceasta înseamnă: 

Despre ce se întâmplă după moarte, importanţă are ceea 
ce zice specialistul, cel mai în măsură să vorbească despre 
acesta și nu ceea ce zic cei mulţi, cei care nu au nici o 
legătură sau cei incompetențţi. Şi cine, deci, este aici 
specialistul? Astronomia? Geometria? Zoologia? Psihiatria? 
Fitologia? Botanica? Ecologia? Dar ce să fie acestea? 
Subiectul lor nu are nici o legătură cu viața de după moarte. 

c) Fără multe comentarii, singura în măsură să vorbească 
despre această temă este Teologia, Biserica. Așa precum 
despre teme de astronomie întrebi pe astronom, despre teme 
de medicină pe doctor, despre teme de istorie pe istoric și 
tot așa, despre temele cu privire la viața veșnică, rai şi iad, 
va trebui să te retragi la izvorul cel mai în măsură de a-ți 
răspunde, deci în Biserică. Dacă faci altfel, nu faci bine, ci 
este absurd, lipsit de sens! Ca și când ai avea vreo boală la 
ochi şi, în loc să mergi la oftalmolog, te duci la veterinar sau 
la psihiatru. 


d) Biserica aici este foarte clară: învață că, după moarte, 
nu există “ceva”, ci viața veşnică. Raiul sau iadul. A spus-o 
chiar Hristos (Matei 25, 34 - 42 etc.). Crezi că Hristos a spus 
minciuni? 

e) Crezi că aici este Raiul, aici este și ladul. Te întrebi: 
Cum ai ajuns la ceea ce crezi? Ai studiat problema? Ai studiat 
cu atenție dogmele Bisericii? Argumentele ei? Cele patru 
Evanghelii? Dacă nu, cum îndrăznești să susții ceva într-un 
domeniu pe care nu l-ai cercetat? Cum? 

f) Deci, vrei să afli ce se întâmplă după moartea ta? 
Aleargă la izvoare. Aceasta numai dacă nu ţi-e frică să afii 
adevărul... 


C) “A venit cineva de sus?” 

a) Întrebi: “A venit cineva din cealaltă lume, să ne zică ce 
se întâmplă acolo, ca să cred?”. 

Dacă ţi-am zice că a venit, și nu numai unul, ci foarte 
mulți, și nu numai creștini, dar și necredincioși, vei crede? 

Să aducem ca exemplu două, trei întâmplări, care s-au 
petrecut la necredincioși. 

1. Stelios Milobas este astăzi locuitor al Atenei. Înainte 
nu credea nici în Dumnezeu, nici în rai şi nici în iad. Cândva, 
într-un accident de circulație, a fost foarte grav rănit. A fost 
dus la spital, unde doctorii au descoperit imediat cauza morţii 
ce avea să se producă. Sufletul lui s-a dus pe lumea cealaltă 
și și-a dat seama că nu crede în existenţa Raiului și a iadului 
(Și chiar râdea batjocoritor). A fost însă uluit. Dar Dumnezeu, 
lubitorul de oameni, a permis ca cel mort să învie. Şi a 
reînviat! Astăzi el trăiește printre noi. Dar nu ca necredincios, 
ci ca un credincios creștin ortodox. Și nu numai atât, ci 

mărturisind experienţa lui de nedescris și marea facere de 
bine a lui Dumnezeu (În mai 1995 a fost la televizor povestind 
această întâmplare). | 

2. Un alt ateu rus (care a vrut să rămână anonim) nu 
credea nici în rai, nici în iad. Şi a murit. Însă Preaiubitorul de 
oameni, Dumnezeu, Care intervine în mântuirea tuturor 
oamenilor (mai cu seamă a ateilor!), a rânduit următoarele: 
A luat sufletul lui și l-a “trecut” în cealaltă lume. A văzut că 
nu credea în minunatul rai și în iadul cel înfricoșător. Imediat 
după acest lucru, Domnul Atotţiitor, a reîntors sufletul în trup 
şi ateul a reînviat. În viața lui s-a produs o schimbare de 180 
de grade. Din necredincios a devenit creștin și s-a 
călugărit! | 

3. Cu mulţi ani în urmă, un alt ateu sârb, pe nume Dușan, 
a trăit aceeași uluitoare experiență. Sufletul lui a ieșit din 
trup și s-a dus pe cealaltă lume. Și-a dat seama că nu credea 
în preafrumosul rai și în îngrozitorul iad! A rămas uluit! Imediat 
ce s-a reîntors la viaţă, a lepădat ideile lui ateiste și nebunești. 
Astăzi este monah în Muntele Athos și se numește Ştefan. 

Toţi acești atei s-au dus pe cealaltă lume, au văzut 
aceleași lucruri, toți trei pocăindu-se. 


Să fie coincidenţă? 

b) Vei zice: poate că au avut halucinaţii! Dar dacă nu au 
avut? | 

Şi chiar dacă ar fi avut halucinaţii. Este posibil ca toţi cei 
trei să se fi înșelat? 

Sunt posibile asemenea halucinaţii la o bătrânică. Dar la 
un necredincios ateu acest fenomen este greu de crezut că 
a avut loc. 


Halucinaţiile îl lasă nepăsător pe om. Nu sunt ceva 
îngrozitor, ceva ce schimbă pe om. Aici, însă, observăm 
desfășurări impresionante. Cunoști pe cineva care, din cauza 
halucinaţiilor, să fi devenit un alt om? Din ateu, călugăr? 
Cunoști? 

c) Ca să ajungă ateii să spună că au văzut raiul și iadul 
este de necrezut. Dacă tu nu-i crezi pe atei, atunci pe cine 
crezi? 

Ai grijă: pe atei nu-i crezi, pe creștini nu-i crezi, pe Hristos 
nu-L crezi, atunci, până la urmă, pe cine crezi? Pe diavol? 


D. Viața curată 

a) Va trebui până la urmă să-ţi pui întrebarea: Ce te face 
să crezi în existenţa raiului și a iadului? Înțeleptul și Sfântul 
Bisericii noastre, loan Gură de Aur, ne descoperă motivul: 
“Precum filosofia vicleană conduce la viclenie, deci viață 
păcătoasă, așa și viața necurată conduce la filosofie vicleană 
(Omilia “Israeliții din nor”)”. Deci viața ta păcătoasă este 
vinovată atunci când nu crezi în existenţa răiului și a iadului. 

b) Sfântul Simeon Noul Teolog, care s-a curăţat pe sine 
de păcate și de patimile sufletului, a văzut chiar el viața 
veșnică. El ne spune din experienţa lui: “Când cineva este 
în temniţă, nu vede nimic din afară: pomi, drumuri, lumea, 
soarele. Când este eliberat definitiv din temniţă și iese la 
lumina soarelui, atunci le vede pe toate și se minunează de 
toate. Așa și noi suntem în temniţa “patimilor”, la întuneric. 
De aceea nu avem idee despre viaţa veșnică. Când ieşim 
de la întuneric și mergem în Lumina lui Hristos, atunci 
înțelegem viața veșnică datorită acestei lumini (Morala A). 

c) Toţi sfinții, prin nevoinţa lor, au ieșit din legătura patimilor 
și și-au aşezat tabăra în Lumina lui Hristos. S-au luminat. Şi 
cu această lumină a lui Hristos, au văzut, au perceput viața 
cea veșnică. Așa cum noi vedem cu ochii noștri trupești şi 
studiem cărţile, așa și sfinţii, cu ochii lor curaţi, duhovnicești, 
citesc viața cea veșnică. 

d) Atâta timp cât noi nu avem nici o idee dada viața 
veșnică, va trebui cu smerenie să învăţăm de la aceștia (de 
la sfinţi), care cunosc această problemă. Neînvăţaţii trebuie 
să învețe de la cei învățați. Cei care nu au experienţă, să 
asculte de la cei care au experienţă. Să nu căutăm singuri, 
fără lumină, în adâncul întunericului... 


2. MOARTEA 


A. Uitarea 

a) Fără îndoială, moartea este cel mai sigur și totodată 
cutremurător eveniment din viața noastră. Firește, ar trebui 
să o avem în vedere și să ne facem probleme. Și totuși! Nici 
pe departe nu ne interesează acest lucru. L-am “îngropat”! 
L-am uitat! (Pe cine?... Moartea noastră!). 

Trăim și ne mișcăm ca și când nu ar exista moartea. Ca 
și când am fi zei nemuritori, și nu oameni muritori. Cu toate 
acestea, suntem în afara lucrurilor! Zburăm peste nori... 

b) Adevărat. Ce așteptăm? Să murim sau să trăim? Să 
trăim! (vei spune). Dar oricât vom trăi, va veni moartea. Deci 
nu aşteptăm să trăim, ci mai degrabă să murim. Ne așteptăm 
moartea noastră! Din păcate, cu toţii,ne așteptăm moartea, 

chiar și pruncii. Nimeni nu a semnat un contract cu viața 
(pămânească - n. t.) pentru prelungirea acesteia. 


B) Pomenirea morții 

Prin gândul la moarte, gravat adânc în sufletul nostru, 
vom fi mai îndreptaţi și realiști. Devenim alţi oameni atunci 
când suntem conștienți că mai târziu sau mai devreme vom 
cădea în gura atotmâncătoare a morţii. Şi în viața noastră 
vom avea numai un singur țel: Lupta până la moarte împotriva 
păcatului, după scrierea sfântă “În tot ce faci adu-ţi aminte 
de sfârșitul tău şi nu vei păcătui niciodată” (Înţelepciunea lui 
Isus Sirah 7, 38). 

b) Sfântul loan Scărarul vorbește despre un călugăr, pe 
numele lui Isihio, care trăise în nepăsare, fără să se 
intereseze de sufletul lui. Însă, s-a îmbolnăvit foarte grav. O 
oră întreagă a zăcut aproape mort. Când și-a revenit, a 
devenit alt om. Moartea l-a schimbat. A rămas închis, 
întemnițat de bunăvoie în chilia lui, doisprezece ani, fără să 
vorbească cu nimeni! Stătea întotdeauna extaziat de ceea 
ce văzuse! Și plângea... Trăia numai cu pâine și apă! Când 
i-a venit ceasul morţii, fraţii lui i-au deschis ușa. L-au rugat 
să le spună două cuvinte. Și el le-a spus: «“lertaţi-mă, fraţilor. 
Acela care a cunoscut ce înseamnă moartea, niciodată nu 
va păcătui»” (Omilia 6, 20). 


C) De ce este moartea necunoscută? Când va veni? 

Dacă amintirea morţii este atât de folositoare pentru suflet, 
de ce Dumnezeu nu ne arată ceasul în care vom pleca din 
această lume? 


a) Dacă am fi știut când vom muri (zice cuviosul loan 
Scărarul), până la ultima clipă am fi trăit în păcat. Şi ne-am 
fi pocăit cu puţin înainte de moarte. Astfel, însă, aşa am fi 
trăit în păcate și am fi plecat neîndreptaţi (Omilia 6, 10). 

b) Dacă am fi ştiut ceasul morţii noastre, am fi murit înainte 
de ceasul nostru! Viața noastră, așteptând această clipă 
îngrozitoare, ar fi devenit “zbuciumată” și de nesuportat! 
Puteam crede că nu am fi reușit să suportăm o asemenea 
încercare. (Câţiva bolnavi, când au aflat că au cancer, nu 
au suportat! S-au sinucis ca să nu... moară!). De aceea, 
Preaiubitorul de oameni Dumnezeu, din iubirea Sa de 
oameni, nu ne descoperă ceasul morții noastre. 

D) Dumnezeu rânduiește “când” 

a) “Măsurate sunt zilele pe care o să le trăiască omul pe 
pământ” (lov, 14, 5). 

Este “scris” (zice poporul nostru - grec) despre fiecare 
când va muri. 

b) Locuitorii satului de munte Kalusiu Ahaias respectă și 
povestesc ceva de acest gen, ce se întâmplă de mult timp 
în satul lor. Înainte cu aproape cincizeci de ani, într-o 
dimineaţă de iarnă, consăteanul lor, domnul |. S., a fost găsit 
mort în casa lui, înțepenit pe scaun. Pe când sătenii îl 
pregăteau ca să îl înmormânteze, acesta a înviat! Scena 
este de nedescris. 

- Astat (după cum a explicat după aceea) în fața îngerilor, 
care aveau în fața lor o carte imensă cu mii de nume. Au 
căutat să găsească și numele lui. Au căutat, dar nu au găsit. 
“Tu nu ești scris în această carte (i-au zis). Trebuie să te 
întorci şi să vii definitiv după treisprezece ani, în ziua de 


duminică, orele 10,00 după amiază”. Şi mortul a reînviat. A 

trăit treisprezece ani. În ziua însemnată de duminică a mers 
la Sfânta Liturghie dis-de-dimineaţă, la biserica din satul 
lui. S-a împărtășit. A ieșit din pronaosul bisericii, i-a salutat 
unul câte unul pe consâtenii lui, zicându-le: “Plec”. Şi a 
plecat... 

c) Întâmplător s-a petrecut așa ceva? Sau cumva din 
greșeală? Nici -una, nici cealaltă. A fost prescris după 
atotștiința lui Dumnezeu. Gândește-te (zice Sf. Vasile cel 
Mare), Dumnezeu care ne-a plăsmuit, a rânduit ceasul la 
care vom pleca din această lume. Altuia i-a rânduit să trăiască 
mult, altuia puţin. (Martira lulita, 5). A așezat fiecăruia o 
rânduială peste care nimeni nu este cu putință să treacă. 
“Deoarece zilele lui (ala omului - n. t. ) sunt măsurate și știe 
socoteala lunilor lui și i-a pus un hotar pe care nu-l va trece” 
(lov 14, 5). 

d) Nu te supăra, deci, dacă Preaînţeleptul și Preaiubitorul 
Dumnezeu a luat prea devreme pe omul tău. Nu l-a luat 
prea devreme. La “ceasul lui” l-a luat! 


Tot El rânduiește “cum” 

a) Tatăl nostru ceresc nu rânduieşte numai “când” vom 
pleca, ci și “cum”. Cu ce moarte, în pace, grăbită, în chinuri, 
surprinzătoare etc. 

b) Chinurile martiritor sunt “apocaliptice”. Dumnezeu, spre 
exemplu, l-a apărat pe Sf. Elefterie de multe și îngrozitoare 
chinuri: pat de foc, lei înfometați, jar încins, cuptor de aramă. 
Într-un final, sfântul a fost decapitat. Dumnezeu ar fi putut 
să-l stăpânească pe călău, să nu-i mai taie capul sfântului 
(precum i-a stăpânit pe leii înfometați ca să nu-l mai sfâșie). 
Însă înțelepciunea Lui de nepătruns a judecat că, pentru 

sfânt, această clipă și acest mod de moarte sunt cele mai 
potrivite pentru a pleca din această lume. 


F. Viitorul necunoscut 

a) Fiecare îşi plănuiește viitorul lui. Plănuiește tot ceea 
ce este mai bun. Îşi vede în roz viitorul. Însă viitorul este 
necunoscut. Nimeni nu știe ce se va ivi mâine. Aceasta este 
ştiut numai de Dumnezeu. Este singurul Care cunoaște ceea 
ce este mai bine, dacă planurile noastre ne vor fi de folos 
sau dacă o vom lua pe coborâșul duhovnicesc. Are grijă, 
înaintea noastră, pentru noi și mai bine decât noi. 

b) Dumnezeu, care ne-a plăsmuit cu înțelepciune (zice 
Sf. Vasile cel Mare), prevede în adâncime și până acolo unde 
nu ajunge mintea noastră, fiecare lucru care ne privește 
(Martira lulita, 5). Are în vedere pentru noi „ceva ce noi 
suntem în neputinţă să avem. Nici pe departe nu ne trece 
prin minte. Am putea zice că pe toate acestea Dumnezeu 
“le pune pe masă” și decide, intervine (şi cu moartea!), 
zădărnicește planurile noastre periculoase (Osea 2). Noi, 
care nu știm toate câte rânduiește pentru noi Dumnezeu, 
ne indignăm. Și ne certăm cu EI, Cel care a luat prea 
devreme pe omul drag nouă. Atât înțelegem. 

c) În vremea Sf. Panaghis Basia (+ 1888), a trăit în 
Argostoli și o femeie văduvă și evlavioasă, cu băieții ei. 
Într-o zi, pe când mâncau la masă, cel mai mare dintre băieți 
(21 de ani), a căzut dintr-o dată în inconştienţă (leșin). A 
venit urgent doctorul. Situaţia era deosebit de serioasă. 
Mama văduvă a stat toată noaptea în neliniște! Și, spre 
dimineață copilul a murit! Ca și când nu ar fi fost de ajuns, 
anul următor îl pierde și pe celălalt băiat al ei! Şi a rămas 
mama văduvă, singură pe lume!... 

d) Marea durere a înrăit-o. A rupt fiecare legătură a ei cu 
biserica și cu lumea. A făcut portrete celor doi copii ai ei, de 
aceeași statură cu ei. Le-a agăţat pe peretele sufrageriei, 
unul în faţa celuilalt, și s-a închis în casă. De fiecare dată 
îngenunchea în fața lor și delira... 

e) În clipa aceasta de criză intervine Preaiubitorul 
Dumnezeu. Pe când preotul sfânt Panaghis Basias intra în 
Argostoli, primeşte “mesajul” de la Dumnezeu de a merge 
la mama cea îndurerată. Într-adevăr, sfântul preot s-a întors 
din drumul său inițial. S-a dus direct la casa ei. S-a închinat 
și ușa s-a deschis singură. A intrat în casă. Femeia a rămas 
uluită. “Stai, i-a zis, să vezi ceva ce nu ţi-ai imaginat 
niciodată”. 

f) Sfântul a descoperit portretele copiilor și aceștia au 
înviat! Au coborât de pe perete, au venit în mijlocul camerei 
şi s-au luat la ceartă. S-au înjurat. În această mânie, unul a 
scos pistolul şi a tras! Fratele (care a fost împușcat) a căzut 
jos sângerând. Se zbătea de durere. Cu toate că se găseau 
într-o astfel de situaţie tragică, nu a pierdut “șansa”. Atras și 
acesta! Şi și-au dat sufletul amândoi! Portretele au intrat la 
locurile lor... Mama cea văduvă s-a îngrozit. “Doamna mea, 
îi zice sfântul, Dumnezeu te iubește, o știi bine. Amândoi 
copiii tăi au iubit aceeași fată și Preaiubitorul Dumnezeu i-a 
luat mai devreme ca să nu trăiești ceea ce abia ai văzut”. 

Văduva s-a pocăit. L-a slăvit pe Domnul Care pe toate le 
rânduiește pentru binele nostru, chiar dacă noi nu le 
înțelegem. 

9) Te superi deoarece Dumnezeu l-a luat devreme pe 
cel pe care îl iubeai? la gândește-te: dacă trăia, cum ar fi 
trăit? Dacă, dacă, dacă... Bineînţeles, acest lucru tu nu-l 
cunoşti. Însă îl cunoaște Dumnezeu și de aceea intervine”. 

3. MOARTEA NĂPRAZNICĂ 


a) Dumnezeu este iubitor de oameni. Îi este din fire cu 
neputinţă a nu lucra cu iubire de oameni, chiar și pentru 
“duşmanii” Lui! Îi este din fire cu neputinţă să întoarcă rău 
pentru rău. “Precum principala calitate a focului este să 
încălzească (zice sfântul loan Hrisostom), iar a soarelui să 

„lumineze, așa și menirea lui Dumnezeu este întotdeauna 
să facă bine” (Omilia la Psalm). 

b) Pârghia de mișcare a tuturor energiilor Lui este iubirea 
de oameni. “Toate le rânduiește cu înțelepciune adâncă și 
iubire de oameni” (Sâmbăta morților). 

c) Aşa deci, când auzi că un oarecare păcătos sau drept 
a murit cu moarte năpraznică, vezi prin aceasta minunata 
iubire de oameni a lui Dumnezeu! 


„A. Păcătoșii și moartea grabnică 

a) Dumnezeu pune stavilă păcatului 

1) “Păcătoșii mor devreme” (Pilde 11, 30; Eclesiast 7, 
17). 

Scriptura vrea să spună aici despre păcătoșii care, cât 
trăiesc, păcătuiesc. Așadar, de ce să trăiască? Intervine, 
deci, Dumnezeu, iubitor de oameni şi, prin moarte grabnică 
şi surprinzătoare, îi scoate din păcat. l-a ars pe locuitorii 
Sodomei și Gomorei, pentru că a văzut stingerea din sufletul 
lor și a ultimei scântei de pocăință. Așa că, prin moartea 
grabnică și drumul către păcat încetează, iar iadul lor devine 
mai ușor (deoarece au suferit moarte năpraznică). Dacă îşi 
continua viața, ar fi continuat păcătosul să păcătuiască, 
mărindu-și astfel păcatul, iar iadul s-ar fi mărit și el. Moartea 

a fost spre folosul lor. Fapt care înseamnă că Dumnezeu îl 
ia pe păcătos în cea mai potrivită clipă a lui și în modul cel 
mai frumos. 

2) Eşti supărat deoarece ţi-a murit aproapele în păcat? 
Dacă nu ar fi murit, ar fi continuat să rămână în păcat, aștfel 
încât ar fi îngreuiat situaţia lui. Acest lucru, bineînţeles, tu 
nu-l ştii. L-a ştiut însă Dumnezeu. Și pentru că l-a ştiut, a 
avut grijă de om și l-a luat în cea mai potrivită clipă și în cel 
mai bun mod pentru acesta. “Unde Dumnezeu pune punct, 
tu să nu pui semn de întrebare”. 

b) Dumnezeu iartă păcatele 

1) Unii au vorbit lui Hristos despre galileenii pe care i-a 
omorât Pilat, în clipa în care aduceau jertfă lui Dumnezeu. 
lar Hristos le-a zis: “Ce credeți? Aceștia care au fost omorâţi 
erau mult mai păcătoși decât cei care nu au fost omorâţi? 
Vă zic răspicat: Nu!” (Luca 13, 1-2). “Dacă nu vă pocăiţi, toți 
veţi pieri la fel!” (Luca 13, 3). Domnul cel iubitor de oameni 
spune: Cu toții păcătuiţi la fel”. Nu câţiva. Ci toți! 

2) Este demn de observat aici că Domnul leagă 
nepocăința de moartea grabnică. Arată prin aceasta că 
moartea grabnică înlocuiește, până la un punct, pocăinţa. 
Ca și când ar zice Domnul: Dacă voi aveți drept scop să 
mergeţi în iad, eu am să găsesc modul prin care să vă aduc 
în rai. Sau, dacă aveţi scopul de a merge în fundul iadului, 
eu voi găsi o modalitate ca să nu coborâți atât de adânc în 
iad. Domnul “voiește ca toți oamenii să se mântuiască” (1 
Tim. 2,4). Vrea binele tuturor oamenilor, apără interesul 
tuturor. De aceea a afirmat pe un ton acuzator: “Cu toții greșiți 
la fel”. 

3) În “Vieţile Sfinţilor” se vorbeşte despre patru preoți 
care au hotărât să se pustnicească, să meargă în pustie. Şi 

și-au pus în gând că, așa cum sunt împreună pe pământ, să 
fie şi în cer. Au murit doi dintre aceștia. Sufletul lor s-a dus în 
rai. Au mai rămas acum pe pământ doi fraţi. Într-o zi, unul 
dintre aceștia, ucenicul, a coborât în oraș. Acolo s-a 
desfrânat; după care diavolul l-a aruncat în desnădejde și 
întunecare a gândurilor. Nu l-a lăsat să se întoarcă la locul 
de pocăință al lui. Dar într-un final a luat drumul întoarcerii. 

4) Fraţii lui care erau în rai l-au urmărit. Au văzut căci cu 
greu s-ar fi pocăit. L-au rugat, deci, pe Dumnezeu, să moară 
fratele lor prin 'moarte năpraznică pentru a fi iertat păcatul 
lui şi pentru a fi împreună cu ei în Împărăţia lui Dumnezeu. 
Într-adevăr, Dumnezeu le-a ascultat rugăciunea. A trimis un 
leu înfometat ca să-l sfâșie. Însă celălalt frate al lui, care era 
în pustiu, era înștiințat de Dumnezeu că fratele lui se află în 
pericol. Aude răcnetul leului, se îngrijorează, îngenunchează 
la pământ și-L roagă fierbinte pe Dumnezeu pentru fratele 
lui. 

5) Trei frați se roagă pentru cel de-al patrulea frate al lor 
păcătos! Cei doi (din cer) Îl roagă pe Dumnezeu să-l sfâșie 
leul, celălalt (de pe pământ), să fie scăpat de sfâșiere. Şi ce 
face leul? Aleargă către frate, se apropie de el pentru a-l 
sfâșia, dar în ultima clipă face o mișcare bruscă și dispare! 

6) Dumnezeu a auzit rugăciunea fratelui de pe pământ, 
şi “gândul” că, dacă l-ar fi pierdut pe fratele lui, ar fi rămas 
singur pe lume, fără nici o mângâiere (Everghetinos, vol. 3, 
p. 504 - 505). 

7) Important este faptul că cei doi frați din rai s-au rugat 
ca fratele lor cel păcătos să primească moartea grabnică. 
Dumnezeu a primit cererea lor. Şi ar fi îndeplinit-o dacă nu 
ar fi intervenit celălalt. Concluzia este că moartea grabnică 
curăță sufletul de păcate. Sângele care se varsă, spală 

păcatele. Expresia: “Omoară-mă, ca să mă duc în rai” are 
un oarecare adevăr. 


B. Drepții și moartea năpraznică 

Marea iubire de oameni a lui Dumnezeu are grijă ca și 
drepţii să moară prin moarte năpraznică, pentru două mo- 
tive: 

a) Pentru iertarea greșelilor. 
b) Pentru o mai mare cinste. 

a) lertarea greşelilor 

1) Profetul Ahia, deoarece a încălcat porunca Domnului, 
suferă pedeapsa dumnezeiască. Un leu i-a curmat viața. 
Astfel, profetul, prin moartea lui tragică, a spălat neascultarea 
lui (3 Regi 13). 

2) În pustiul orașului de pe Nil a trăit un pusnic care era 
slujit de un laic. Într-o zi laicul l-a găsit pe pusnic mort. Şi 
încă cum: făcut mii de bucăţi de către o hienă. Laicul s-a 
smintit: Cum (a zis în sinea sa), un om de-al lui Dumnezeu 
să aibă un sfârșit atât de tragic?”. EI s-a rugat lui Dumnezeu 
să îi arate “taina” cea mare. Preaiubitorul Dumnezeu i-a zis 
prin îngerul Lui: “Pusnicul, ca om, a căzut în păcat, de aceea 
a permis Domnul să fie pedepsit aici, prin moarte tragică, iar 
acolo, în cealaltă viață, să se găsească cu totul curat în fața 
lui Dumnezeu”. (Everghetinos, vol. 4, p. 500). 

b) Pentru o cinste mai mare 

Sfântul loan Hrisostom zice: cei mai mulţi dintre cei care 
au strălucit în virtute, au avut o moarte martirică, cum ar fi: 
dreptul Pavel, cinstitul Înaintemergător, primul martir Ștefan 
și atâţia alții. Cu această moarte martirică au fost cinstiţi 
mult mai mult de către Dumnezeu. Au primit mult mai multe 
cununi (Adrianda 5, 2). 

C) “Moarte păcătoasă și vicleană” (Psalm 33, 20) 

a) “Nu zice că moartea năpraznică este rea, ci moartea 
păcătoșilor este rea (spune Sfântul loan Gură de Aur); nu o 
are (moartea păcătoasă) cel care moare în grabă și chinuri, 
ci acela care moare în păcat, deoarece îl așteaptă chinuri 
veșnice. Ce folos (continuă sfântul) dacă moare liniștit la 
casa lui, în patul lui și se aruncă în ghena flăcărilor. Bogatul 
parabolei nu are moarte năpraznică. Ce folos? Nu s-a dus 
în iad? 

Invers, Lazăr are o moarte grabnică (ce-i mai chinuitor 
decât foamea?). L-a rănit moartea grabnică? Dreptul se strică 
când este omorât cu sabie, cu cuțite, cu foc etc. și se mută 
în rai?” (Adrianda 5, 2 - 3). 

b) Acest lucru, bineînţeles, nu înseamnă că păcătosul 
moare întotdeauna în pace, precum a murit bogatul din 
parabolă. Nu. Se întâmplă câteodată ca moartea lui să fie 
într-adevăr năpraznică! Groaznică! 

lată două exemple: 

În 1989 a murit, la vârsta de 90 de ani, PM. Atrăit o viață 
departe de biserică și afundată în păcat. În clipa în care i-a 
ieșit sufletul, se afla lângă el femeia lui. Aceasta a văzut 
lucruri nemaivăzute: limba i s-a mărit, încât a ajuns până la 
piept! 

Gura i s-a mărit! Semăna cu gura boului! Şi era 
întotdeauna deschisă! Și mugea ca un bou! Dinţii îi ieşiseră 
din gură! Şi aşa și-a dat sufletul. 

Un martor povestește: Un bătrân, consătean cu el, era 
necredincios și blasfemiator. A sosit ceasul să moară. Rudele 
lui l-au rugat să se împărtășească cu Sfintele Taine, iar 
acesta a refuzat! S-a înfuriat zicând o vorbă urâtă: “Mai bine 

să-mi bag în gură ra...” Şi, imediat, a răcnit ca un măgar! Se 
auzea în tot satul! În același timp îi curgea sânge din gură! 
Se umpluse tot! Și așa și-a dat sufletul... 

“Nu este moartea rea, ci moartea păcătoasă (sau în 
păcate) este rea” , spune în continuare Sfântul loan (Omilia 
la Psalmi). 


C. Sinuciderea 

a) Este păcat de moarte 

Greutatea păcatului se vede din asprimea măsurilor pe 
care le aplică sfintele canoane. După canonul 24 al Sfinţilor 
Apostoli, cel care se mutilează este “afurisit trei ani”. Trei 
ani va trebui să rămână neîmpărtășit. Deci, atunci când 
cineva îşi îndepărtează singur ceva din trupul lui (își taie 
mâna, piciorul) acest lucru, pentru Biserică, este un mare 
păcat. Să ne gândim cât de mare este păcatul când cineva 
își ia viața (se sinucide). 

b) Este permisă înmormântarea sinucigașilor? 

1. Este veche și sfântă tradiția Bisericii noastre de a nu 
înmormânta pe sinucigași. Singura excepție (întotdeauna 
după tradiție) o au nebunii și demonizații (14, Sf. Timotei, 
Alexandria, Pidalion ediţia Asteros, 1982, p. 673). În oricare 
altă situație este interzisă înmormântarea sinucigașilor. Acest 
lucru, bineînţeles, nu înseamnă că cei sinucigași sunt 
condamnați la focul cel mai din afară. Cine, în final, ajunge 
în iad, nu știe nici un muritor. Cu alte cuvinte, nu știm dacă 
cel care se sinucide (cu toate că nu i se face înmormântare) 
ajunge într-adevăr în iad. Poate că nu. 

2. Totuși, faptul că nu i se face înmormântare este ciudat 
pentru credința noastră. Ne smintește această faptă a 

Bisericii. Noi vrem să li se facă înmormântare tuturor celor 
sinuciși (suntem mult mai filantropi decât Biserica mamă!). 

Dar este vreodată cu putinţă ca Biserica să facă ceva și 
să nu fie spre folosul credincioșilor? Este cu putinţă să facă 
ceva și să nu fie spre mântuirea membrilor ei? Nu, 


“bineînţeles. Să analizăm: 


a) Biserica, prin înmormântare (slujbă), acordă cinste 
mortului. Sinucigașul însă este ucigaș al propriei persoane. 
Este deci drept ca un asemenea om să fie cinstit de Biserică? 

b) Sfântul Nectarie Pentapoleos (ț 1920) zice că atunci 
când Biserica înmormântează sinucigași păcătuiește. 
Deoarece minte în fața lui Dumnezeu și în fața poporului. 
Minte deoarece slujba înmormântării presupune că mortul a 
fost creştin credincios și că Dumnezeu l-a chemat la viața 
veșnică; însă, aici, nici una, nici alta nu este valabilă. 
Sinuciderea este un exemplu al necredinţei în Dumnezeu și 
a nesupunerii față de sfânta Lui voință. Deci, cel care se 
sinucide nu este un creștin credincios. Nici Dumnezeu 
nu-l cheamă pe sinucigaș la viața veșnică. El singur își curmă 
viața, intervenind în lucrarea lui Dumnezeu (Sf. Nectarie 
Pentapoleos). 

c) Biserica oprește de la înmormântarea sinucigașului 
pentru a împiedica similara lucrare criminală a celorlalţi 
membri ai ei. Deci, atunci când credincioşii văd că sinucigașul 


“este îngropat ca un animal, se vor îngrijora și își vor scoate 


din minte gândul demonic al sinuciderii. Într-adevăr, în timpul 
spovedaniei, creştinii care se gândesc să se sinucidă, 
mărturisesc: “faptul că voi fi aruncat ca un câine mă face să 
nu mă sinucid”, dar când cei sinuciși sunt înmormântați, 
drumul către sinucidere este mult mai accesibil! 

c) Sunt miluiţi cei sinucigași? 

1. Este, într-adevăr, la culmea desconsiderației atunci 
când omul, creatura cea mai perfectă, împăratul naturii, este 
îngropat ca un animal! Noi ne întristăm; dar Dumnezeu, Care 
este Tatăl și lubitorul de oameni, nu se mâhnește? Nu este 
emoționant? Nu-l miluieşte pe robul Lui din această 
indiferenţă dusă la extrem? 

2. Sfinţii Părinţi învaţă că atunci când omul cere să nu fie 
înmormântat de către Biserică, ci să fie aruncat și îngropat 
ca un animal (datorită smereniei lui la culme) este miluit de 
lubitorul de oameni, Domnul nostru (vezi Everghetinos, vol. 
4, 17; Scara, Omilia 4, 5). 

3. Bazându-ne pe acest lucru, putem spera că 
nemărginita milă a Preamilostivului Dumnezeu se varsă şi 
peste sinucigașii care sunt îngropaţi ca animalele. 


4. IEȘIREA SUFLETULUI 


A. În clipa morții sunt uitaţi toți cei cunoscuți 

a) Copilul este pentru mamă cea mai iubită persoană a 
ei. Este trupul ei, sângele ei, sufletul ei. Ce nu face ea pentru 
acesta? Şi totuși, în clipa morţii, mama îl uită pe copil (O să- 

și aducă aminte de el în cealaltă viață). 

b) Îndată îl uită tatăl pe copilul său, bărbatul pe soția lui, 
fratele pe fratele lui, prietenul pe prieten, îi uită pe toţi și pe 
toate. “Când sufletul este răpit cu putere din trup de către 
îngeri înfricoșători, el uită de toate rudele și cunoscuții și 
poartă grijă de cele viitoare” (Panihida, “Rânduiala 
înmormântării mirenilor”). 

c) În cel mai hotărâtor și de nerepetat moment ne vin în 
minte alte lucruri. Ce am făcut în această lume pentru sufletul 
nostru? Și ce vom lua cu noi (Ce?...) 


B. Simțământul zădărniciei 

a) Sfântul loan Damaschin zice că, atunci când omul 
ajunge în clipa cea de pe urmă a lui, vede că va primi răsplată 
pentru faptele lui: “Faptele oamenilor sunt cercetate în funcție 
de calitatea lor în balanţă, după ce omul își dă ultima suflare, 
(P. G., vol. 96, p. 156). 

Ce luptă duce sufletul în clipa aceea! Câtă dorinţă de a 
vedea faptele cele bune! Acum numai de acestea își aduce 
aminte! 

b) Împăratul lezechel (spune Sf. loan Gură de Aur), când 
a rămas în fața morţii, nu și-a adus aminte nici de slava lui, 
nici de bogatele lui mese, ci numai de virtuțile lui. Adu-ţi 
aminte, Doamne, că am umblat înaintea Feţei Tale...” (4 Regi 
20, 3). Cel pregătit de moarte, când aude slavă, desfătări, 
plăceri pe care le-a gustat cât a trăit, închide ochii lui de 
rușine. Când aude de fapte bune, zboară de bucurie (Omilia 
5 la Matei). 

Și iată: Filip al Ill-lea (1578 - 1621) a fost împărat al 
Spaniei. Ce nu a avut câta trăit pe pământ? Slavă, bogăţie, 
bani, plăceri! Însă, când a plecat din această lume, toate 
aceste “măreții” i s-au părut gunoaie, mizerii... S-a îndreptat 
și s-a înălțat în fața lui disprețuita până atunci virtute. El a 
zis, dându-și sufletul: “Ce câștig din toată această slavă? 
Durerea și suspinul le simt acum când mor! O, să nu-mi fi 
dat Dumnezeu nicicând să împărățesc de slavă pe pământ! 
O, în acești ani să fi fost în pustiu! O, să fi trăit numai cu 
Dumnezeu!”. 

Frumoase cuvinte! Păcat! Le-a spus foarte târziu... 

C) Și dacă se pocăiește (cel pregătit de moarte) în ultima 
clipă, îşi salvează sufletul? 

Dacă se spovedește și se pocăiește din inimă, ca fiul 
rătăcitor, este salvat. Ce era tâlharul? Un om certat cu legea. 
Și totuși, s-a mântuit! S-a pocăit și s-a mântuit. 

Și dacă nu apucă să se spovedească (și se căiește din 
inimă), ci pleacă din această lume nespovedit, atunci? 

“Inima înfrântă și smerită, Dumnezeu nu o va urgisi” 
(Psalmul 50). Dacă într-o asemenea situație de mâhnire și 
pocăință ar striga către Domnul, atunci ar găsi mare milă. 
“Şi oricine va chema numele Domnului se va izbăvi..” (loil 3, 
5; Rom. 10, 9). 

d) Dacă nu s-a pocăit din inimă, ci s-a spovedit “după 
tipic, mecanic”, atunci este nesigură mântuirea lui. “Acum 
ţi-ai adus aminte de Dumnezeu?”, au zis demonii unui bogat 
gata să moară, care zicea pe când își dădea sufletul: 
“Doamne, miluiește...”. Şi i-au luat demonii sufletul pentru 
că o zicea “mecanic”. 

Să luăm aminte! 


C. Cele trei încercări 
Sufletul, când se apropie clipa ieșirii lui din trup, trece 
peste nebănuite și uluitoare încercări: 
a) Frică de necunoscut; 
b) Despărţire grabnică; 
Cc) Vedenie de demoni. 
a) Frica de necunoscut 
Prin moartea sufletul “se stabilește” singur în cealaltă 
viață. 

1. Însă, de la sine, (sufletului) îi este cu neputinţă de a 
trece în locuinţa lui, unde stă singur. Drumurile, “cărările” 
care conduc către acolo sunt necunoscute pentru suflet. Şi 
se nevoiește. 

Sufletului îi este frică! Şi tremură la gândul ieșirii lui din 
trup. Îi este frică de necunoscut! 

Ce luptă! Şi ce încercare! 

2. Nevoinţa lui se moderează cumva chiar când iese din 
trup. Atunci vin și-l preiau “însoțitorii” şi-l conduc către 
necunoscut. Pe de o parte, pe cel drept îl preiau îngerii, pe 
de altă parte, pe cel păcătos îl preiau demonii. 

Dacă (zice încă o dată Sfântul loan) urmând să mergem 
într-alt oraş (necunoscut) avem nevoie de însoțitori, oare, 
nu mai mult are nevoie sufletul de însoțitori care urmează 
să meargă în viața viitoare? 

b) Despărţire grabnică 

1. Sufletul iubește, suferă, simpatizează etc. Cel mai 
mult dintre toate simpatizează trupul care îl “găzduiește”. 
Trupul și sufletul sunt ca un cuplu în care cele două se 
iubesc reciproc. Astfel, când vine clipa ca acest cuplu să 
“divorțeze”, sufletul bocește și este îndurerat. Nu vrea să 
lase iubirea lui, trupul. Nu vrea să-l părăsească. “În grabă 
se desparte” (Slujba înmormântării). 

2. Este vrerea lui Dumnezeu ca acest cuplu să se 
distrugă; să se rupă de la mijloc; “vrerea dumnezeiască 
desparte” (Slujba înmormântării). Adică: sufletul în aceste 
clipe uluitoare se rupe, se dezlipește de trup! 

Omul, în această clipă, se simte ca și când ar fi jupuit de 
viu. Suferă precum suferă femeile când le este greu la 
naștere (Cuviosul Nichita Stitat). 

3. Biserica are o rugăciune specială pentru această clipă 
uluitoare: “Dezleagă-l pe robul Tău (N) din această durere 
de nesuportat” (Panihida, Slujba ieșirii sufletului). 


C. Vedenie de demoni 

1. Demonii așteaptă cu nerăbdare clipele cele din urmă 
ale morţii noastre. Pentru aceștia este ultima și cea mai 
bună șansă de a vătăma sufletul nostru. 

2. De aceea năvălesc la cel pregătit de moarte, cu funie 
și cu mult patos, scrâșnind din dinţii lor! 

Întâmplările legate de acest lucru sunt multe și uluitoare. 
Ne vom referi la următoarea întâmplare pe care mi-a 
relatat-o de curând domnul loanis M., locuitor al Atenei. 

a. Soția lui, Anghelachi (acum adormită), suferea de can- 
cer al oaselor. Din august până în decembrie 1997 a fost 
internată la spitalul “Sfântul Pavel!” din Vancouver (Canada). 
Lângă ea se afla întotdeauna soțul ei, loanis. 

b. Situaţia ei se înrăutăţise. Ajunsese în cea mai de pe 
urmă clipă a ei. În această clipă au “vizitat-o” îngerii. Şi iată 
cum: 

Se făcuse dimineaţă, chiar de sărbătoarea Sfântului Sava 
(5 decembrie). Și, pe când bolnava se găsea în stare de 
comă, îi vede pe demoni venind peste ea. S-a înfricoșat. 
Plecaţi, a strigat, plecaţi, plecaţi! Nu vă apropiaţi! 
Lăsaţi-mă! 

Părinţii noștri, bunicii și bunicile noastre, când treceau 
clipe de durere și de zbucium ziceau: “mi-a scos sufletul” 
sau “mi-a ieșit sufletul”. Ca și când ar fi zis: am gustat din 
aceeași durere, pe care o simte omul, când îi iese sufletul. 

Cc) Soţul ei, văzând această groază, a făcut semnul crucii 


35 


zicând: “În numele Tatălui și al Fiului şi al Sfântului Duh, 
plecaţi”. Aceeași rugăciune a făcut-o soțul ei de trei ori. Şi 
cu puterea rugăciunii, demonii au dispărut. 

d) Imediat cea pregătită de moarte, Anghelachi, stătea 
pe patul ei, trăind bucuria de nedescris pentru salvarea ei. 


C. Intervenţia lui Dumnezeu 

a. Cu siguranță, Dumnezeu, lubitorul de oameni, în 
clipele amare ale morţii, nu-l lasă singur pe om. Altfel s-ar 
scufunda în neagră deznădejde, în deprimare. Când omul 
își dă sufletul, suferă, se chinuieşte. În această ultimă clipă 
nu trebuie să fim simpli privitori ai suferinţei lui, ai tragediei 
lui. Trebuie să sărim în ajutorul lui. Ce altceva putem să-i 
oferim, în afară de rugăciunea caldă, ca un strigăt către 
Domnul cel lubitor de oameni? 

însă, Dumnezeu nu este “obligat” să facă aceasta. 
Câteodată lasă creatura lui să întâmpine singură moartea! 
Și face acest lucru se întâmplă din iubirea lui de oameni. 
Pentru a se nevoi, a se curăța și a se albi sufletul lui. De 
aceea, dacă vedem unele moaşte (chiar și de sfânt) cu 
nevoința zugrăvită pe chipul lui, aceasta înseamnă că mortul, 
în ultimele lui clipe, a simţit durerea groaznică a despărțirii 
sufletului de trup și în același timp a venit în contact cu 
demonii cei groaznici. A băut întreg paharul cel rhai amar al 
morţii! 

D. Sfânta Împărtășanie 

a. Este în tradiția Bisericii noastre a se împărtăși creștinul 


în “ultimele clipe” ale lui, cu nemuritoarele Taine, Trupul și 

Sângele Domnului (Canonul 13 al Primului Sinod Ecumenic 
și al 5-lea al Sfântului Grigorie de Nyssa). 

Chiar și celui care a căzut în erezie (Canonul 5 al Sf. 
Vasile cel Mare) sau în alt păcat mai greu (și s-a pocăit) îi 
este permis să se împărtășească înainte de a pleca din 
această lume (vezi Canonul 16 și Canonul 22 al Ancirei). 

b. Trebuie să se împărtășească (cel pregătit de moarte) 
deoarece, exact peste puțin timp, va trece prin neașteptate 
încercări: 

- ieşirea dureroasă din trup; 

"- vămile cele groaznice; 

- răspunsul în fața Domnului. 

Cu alte cuvinte, Sfânta Împărtășanie se dă celui gata de 
moarte: 

- ca “provizie” în ceasul cel înfricoşător al despărțirii 
sufletului de trup; 

- ca “provizie” pentru trecerea vămilor văzduhului. 

c. Însă, acest lucru nu înseamnă că, împărtășindu-se 
merge direct în rai, dar nici că dacă nu se împărtășește merge 
direct în iad (câţi sihaștri cuvioși au murit neîmpărtășiţi!). 
Dacă primul, în afară de faptele lui bune, mai avea ca provizie 
Sfânta Împărtășanie, cel de-al doilea are numai fapte bune. 


E. Când nu iese sufletul din trup 

Există situații în care cel gata de moarte “trage să moară” 
zile şi chiar săptămâni, iar sufletul nu iese din trup. 

Acest lucru se întâmplă: 

a) Când este blestemat de cineva să aibă un sfârșit rău. 

Doamna H. a povestit ceva ce s-a întâmplat rudelor ei. O 
mătușă, acuza (învinuia) continuu pe nepoatele ei cu multă 

insistenţă. Astfel, una dintre acestea, în indignarea ei, a scos 
din gură blestemul pentru mătușa sa. “Să nu-i iasă sufletul 
(a zis) până nu-i voi da apă cu mâna mea”. Mătușa a ajuns 
la apusul vieţii ei pe pământ. Timp de cincisprezece zile s-a 
chinuit să moară, dar nu i-a ieșit sufletul! S-au nedumerit cu 
toții. Nepoata care a zis blestemul a înțeles că greșise. A 
iertat-o din adâncul inimii pe cea gata de moarte, dându-i 
apă cu mâna ei, iar aceasta imediat și-a dat sufletul în pace. 

b) Când Dumnezeu dă celui gata de moarte ultima clipă 
a pocăinței. 

1. Dumnezeu este Cel ce pătrunde inima și rărunchii (ler. 
17, 10), Care examinează amănunt adâncurile sufletului 
nostru. Dacă “descoperă” vreo rază de pocăință ne lasă în 
viață, dându-ne șansa să ne mântuim. 

2. Doamna Atanasia a povestit următoarea întâmplare 
care s-a petrecut în satul ei (al lui Nomu Fokidos): Cu mulți 
ani în urmă, un grup de copii se juca lângă o colibă 
sărăcăcioasă a unui consătean de-al lor. Dintr-o dată, coliba 
a luat foc. Înăuntrul ei se afla un bătrân. Acesta s-a făcut 
scrum! Însă nimeni nu a înţeles cum a “luat” foc. 

3. Unul dintre copiii care se jucau, Nicolaos Ag., se 
înstrăinase în America. A rămas acolo mulți ani. Ajunsese la 
bătrânețe. Avea să se întoarcă în țară și să moară în satul 
lui. S-a întors și, în anul 1990, ajunsese în cele din urmă 
clipe ale lui. A tras să moară zile, săptămâni, o lună, dar 
nu-i ieșea sufletul! Ce se întâmplă (au zis consătenii lui) de 
nu-i iese sufletul? Acela știa, bineînţeles, motivul răului. 
Într-o zi, l-a vizitat preotul pentru spovedanie. “Părinte, a 
zis, vreau să-ţi mărturisesc ceva. Eu am ars coliba bătrânului! 
Spune-le rudelor să mă ierte!”. Şi, imediat, și-a dat sufletul 
în pace! 

4. Dumnezeu l-a așteptat până în ultima clipă să se 
pocăiască și după aceea să-i ia sufletul. În ultima lui clipă, 
Dumnezeu i-a întins “cursa”! Nu l-a lăsat să treacă în cealalt 
lume fără să se pocăiască! 

Slavă lubirii Tale de oameni, Doamne! Slavă Ţie! 


F. Mortul 

Plecând sufletul din trup, acesta moare. Ochii se închid 
și nu se mai deschid, urechile nu mai aud, mâinile și picioarele 
rămân nemișcate, parcă sunt de lemn. “Ochii au apus, 
picioarele s-au legat, mâinile și auzul au încetat, limba cu 
tăcere s-a îngrădit...” (Slujba înmormântării). 

Existența umană s-a distrus: s-a făcut în două bucăţi, 
trup și suflet. A ajuns “fără glas, fără simţire, mort” (slujba 
înmormântării). 

Mortul nu este om! Este moarte! 


G. Decenţa mortului 

Se păstrează bunul obicei de a se îmbrăca trupul mortului. 
Ca şi când ar face mortul o călătorie specială. Mortul se 
spală cu grijă, făcându-se cu apă semnul crucii peste trupul 
lui. După aceea se unge cu ulei din candela altarului sau de 
la Taina Maslului, care în vechime se săvârșea în mod spe- 
cial pentru mort (Răspunsuri, Simeon al Tesalonicului, p. 
309). După aceea, îi pun haine noi, “giulgiuri noi; 
îmbrăcăminţi noi” (Sf. loan Hrisostom). 


H. “Negrul” (doliul) 

a) Rudele apropiate ale mortului poartă doliu. Bărbații 
poartă o bandă neagră, femeile poartă un an de zile, iar 
văduvele la fel. 


39 


b) Astăzi, în epoca aruncării tuturor la pământ și a 
lepădării de ele, există tendinţa ca rudele îndoliate să nu 
poarte negru. Este cu putință? 

Să vedem: 

1. Doliul este o tradiție veche. Ne-o aduce la cunoștință 
Sf. loan Hrisostom (Despre feciorie, 37, 22). Şi o acceptă. 
La fel face și cuviosul loan Scărarul (Omilia 7, 24). Cu alte 
cuvinte, doliul este un element al tradiției ortodoxiei noastre, 
pe de altă parte, este un semn al prețuirii și al respectului 
față de memoria celui răposat. 


5. PLÂNSUL 


A. Cine este plâns? 

a) Dreptul trece de la moarte la viață (loan 5, 24). Nu 
moare, ci trăiește veșnic în Împărăţia lui Dumnezeu. Deci 
dreptul (zice Sf. loan Hrisostom) nu trebuie plâns. De plâns 
este acela care trăiește în păcat. Acesta, ori dacă trăiește, 
ori dacă moare, este vrednic de jelit (Adrianda 6, 3). Cu 
mult mai mult dacă moare, merge în întunericul “cel mai din 
afară”! 

b) Când moare un bătrân de o sută de ani (care a trăit 
departe de Hristos și în păcat), noi nu-l plângem. A fost 
bătrân! Când moare un tânăr, care a trăit în curăţie și lângă 
Hristos, plângem. S-a pierdut un tânăr! Însă de plâns este 
bătrânul!... 

B. Despărțirea 

a) Apostolul Pavel a predicat în Efes. Creștinii l-au iubit. 
L-au primit. Când a venit ceasul să plece, cu toții au plâns 
nemângâiați. Au căzut peste el! L-au îmbrățișat și l-au 
sărutat! (Fapte 20, 37 - 38). Pavel nu le-a zis “nu plângeți”, 
ci i-a lăsat să plângă. “Eu cred (spune Sf. loan Hrisostom) 
că și Pavel a plâns” (Omilia 45, 2 în Fapte). “De ce plângeţi 
să-mi frângeţi inima?” a zis Pavel într-o situaţie 
asemănătoare (Fapte 21, 13). Este demn de remarcat faptul 
că cerescul Pavel a plâns în ceasul despărțirii. 

b. Dacă trecătoarea despărțire valorează atât de mult 
(încă și pentru sfânt), cât de mult poate să valoreze simpla 
despărțire a morţii? “Ce despărţire este, o, fraților? Ce 
tânguire, ce plângere în ceasul de acum...!" (Slujba 
înmormântării). 

Plânsul, chiar și pentru sfinți, este absolut îndreptățit. lată: 

Sfântul David, când a pierdut pe Abesalom, s-a închis în 
camera lui și a plâns fără a avea nici o mângâiere. Mergând 
către cameră vorbea singur: “Băiatul meu, Abesalom, băiatul 
meu, Abesalom! Băiatul meu, băiatul meu!” (2 Regi 18, 33). 

Și atunci când a murit mama marelui Vasile, sfântul a 
plâns ca un copil mic. A scris episcopului Eusebiu: “Nu râde 
de mine că plâng și am rămas orfan la o asemenea vârstă. 
lartă-mă că nu pot să îndur despărţirea de un suflet, că nu 
văd nimic de prețuit pe această lume”. | 

Și Preasfânta Sfânta Născătoare, văzând pe Fiul ei 
îndreptându-se spre Golgota, a plâns fără mângâiere, 
bătându-și pieptul (Luca 23, 27). 

C. Îndoliaţii se alină 

a. Plânsul are şi explicația lui psihologică. Este o 
destindere, ușurare. Cea mai grea încărcătură a întristării 
se transformă în lacrimi și pleacă din om, ușurându-l pe 
acesta. De aceea Scriptura sfătuiește pe îndoliaţi să plângă 
ca să se consoleze (Sirah 38, 16 - 18). Și, de aceea, cea 
mai bună consolare, pentru aceia care ţin doliu, este să-i 
lăsăm să plângă pentru a se liniști. 

b. Când îl împiedicăm, îl distrugem psihologic. Tristețea 
se acumulează înlăuntrul lui, provocând multe pericole. 
Adevărat. Dacă nu plânge mama când îl pierde pe copilul 
ei, când să plângă? 


D. Se alină și morții 

Când murea câte un călugăr, deschidea ochii și vedea în 
jur rudele și prietenii care îl plângeau. Şi prin acest lucru se 
consola sufletul lui. Așadar, când plâng rudele, sufletul se 
consolează. De aceea mortul cere plânsul: “Plângeţi toți 
pentru mine, fraţilor și prietenilor, rudelor și cunoscuţilor...” 
(Slujba înmormântării). 


E. Cum trebuie să plângem? 

a. Hristos a zis pentru Lazăr, care murise: “Doarme, voi 
merge să-l trezesc”. Şi, cu toate acestea, a plâns! “Cine 
plânge (zice Sfântul Vasile), când doarme prietenul lui, și 
merge să-l trezească? Hristos (continua Sf. Vasile) a plâns 
simbolic. Ca să ne arate cum trebuie să plângem” (Despre 
mulțumire). Așadar, să plângem nu ca cei care nu au nădejde 
(1 Tesaloniceni 4, 13), ci ca nişte credincioși care cred în 
Învierea lui Hristos și în Împărăţia Lui. Să plângem cu 

nădejdea că fratele nostru merge de pe pământ la cer şi 
într-o zi va învia, precum a înviat Lazăr. Să plângem ca 
Sfântul Vasile, ca Născătoarea de Dumnezeu și ca Hristos. 
b. Însă, altfel plângem când moare dreptul și altfel 
plângem când moare păcătosul. Când moare dreptul 
plângem deoarece a plecat de lângă noi, dar simţim și 
alinare deoarece s-a dus la loc de odihnă. Însă, când moare, 
păcătosul plângem de două ori! Şi pentru că a plecat de 
lângă noi, dar și pentru că a plecat nepocăit!... Deci să nu 
deznădăjduim. Să sperăm în mila Domnului. 


F. Martiri mari 

a. “Prin sufletul tău va trece sabie” (Luca 2, 35), a profețit 
Simeon Preasfintei Născătoare. Și “a trecut”. Răstignirea 
fiului ei a fost sabie pentru sufletul ei. 

b. Scriptura, prin sabie, vrea să spună moarte. Ca şi când 
ne-ar zice: Celui care pierde persoana iubită, i se înjunghie 
sufletul. Şi acela care îndură această înjunghiere, se crede 
că este martir!. “Dacă vi s-ar fi tăiat trupul în bucăţi și aţi fi 
îndurat cu generozitate, slăvindu-L pe Domnul, aţi fi avut de 
la Acesta mare răsplată. La fel va fi și acum, când suferiţi 
sufletește” (Sf. loan Hrisostom, în Olimpiada). 


G. Cum era în vechime și cum este astăzi? 
a. Îmi aduc bine aminte că până în ultimii aproape treizeci - 
de ani, când murea vreun om (în special din mediul rural), 
rudele lui plângeau fără nici o consolare. Plânsul lor se auzea 
de departe. Se muiau chiar și pietrele! Asemenea jale era! 
b. Însă, astăzi, rudele “privesc” mortul lor în tăcere, fără 
să-l poată jeli sau plânge (în afară de puţine cazuri). Tristeţea 

lor nu se exteriorizează, ci rămâne înlăuntrul lor “ascunsă”. 
c) Datorită tehnologiei din zilele noastre, oamenii s-au 
schimbat . O viaţă diferită a “născut” oameni diferiți... 


6. ÎNMORMÂNTAREA 


A. De acasă la biserică (cortegiul) 

a. A venit marea și dureroasa clipă în care se scoate 
mortul din casă pentru a fi dus la biserică. În acest moment 
mortul este pomtnit cu cinste de către lume și de către 
biserică. 

b. Când omul se botează, îl așteaptă preotul la biserică. 
La fel se întâmplă și când se căsătorește. Însă, când se 
înmormântează, nu este așteptat să fie dus la biserică, ci 
vine preotul acasă. Și vin spre biserică cu tămâieri, cu 
lumânări, cântând pe drum imnul îngerilor “Sfinte 
Dumnezeule, Sfinte Tare, Sfinte fără de moarte, 
miluieşște-ne pe noi”, precum se întâmplă și în Vinerea Mare, 
în timpul scoaterii Epitafului. Asemenea preț și slavă se cuvin 
a fi aduse! 

c. Și poporul îl cinstește pe mort prin adunarea lui 
numeroasă. Înmormântarea este pentru mort o cinste. Cea 
mai mare cinste lumească. Niciodată nu se strânge o 
asemenea mulțime! 

d. Când a plecat Născătoarea de Dumnezeu din această 
lume, Sfinţii Apostoli erau împrăștiați în toată lumea. Şi totuși, 
un nori-a adus în chip minunat în lerusalim, la casa Fecioarei. 

Murise Maica lui Hristos și trebuia ca toţi cunoscuții Lui și 
prietenii să fie prezenţi. Ceva ne zice că, atunci când moare 
un apropiat de-al nostru, trebuie neapărat să ne găsim la 
ceasul înmormântării lui. 


B. Înmormântarea dreptului 

a. “Zic vouă, aşa se face bucurie îngerilor lui Dumnezeu 
pentru un păcătos care se pocăiește” (Luca 15, 10). Dacă 
îngerii se bucură deoarece se pocăiește un păcătos (căruia 
nu-i este sigură mântuirea, deoarece omul este schimbător), 
cât se bucură când un rob de-al lui Dumnezeu sfârșește 
învingător nevoinţa lui pe pământ și pleacă triumfător din 
lumea aceasta? 

b. Se bucură şi sărbătoreşte împreună cu îngerii și sufletul 
care pleacă triumfător din lumea aceasta zadarnică și merge 
către Împărăţia lui Dumnezeu! 

Cc. Şi această bucurie se continuă în sufletele rudelor 
îndoliate, ale prietenilor și ale cunoscuților. Se bucură și 
aceștia. Este demn de observat că atunci când moare 

dreptul, durerea noastră pentru sfârșitul lui se preschimbă 
„într-o bucurie mistică, neexplicabilă. Aghioritul Efrem Filoteitis 
(astăzi plecat în America) zicea că atunci când a murit 
duhovnicul lui, losif, acesta și fraţii lui în Hristos (fii 
duhovnicești ai părintelui pomenit) erau lângă el și nu puteau 
să plângă! Simţeau o asemenea bucurie, de parcă era 
Paşte! Și Apostolii, când au înmormântat trupul mort al 
Fecioarei, s-au umplut de bucurie! “Trupul tău cel sălvit de 
Dumnezeu l-au îngropat cu bucurie” (Slava apostihului de 
la Vecernia Adormirii Maicii Domnului). 

C. Cinstirea trupului mort * 

a. Trupul mort, în puţin timp, va mirosi și-l vor mânca 
viermii. Însă, Biserica, unui asemenea trup, îi acordă cinste. 
I-l așează în centru (nu la marginea bisericii, cântând în fața 
lui slujba înmormântării). Preotul îl tămâie, se închină și-l 
conduce până la mormânt. Îi citește rugăciuni încă o dată 
și-i face “cruce” cu ulei. 

b. Și este binecuvântat. Trupul a fost lăcaș al Sfântului 
Duh. A primit Sfântul Botez, a primit Sfântul Mir, a primit 
Trupul și Sângele Domnului, a ţinut posturi, a îngenuncheat 
și s-a închinat Domnului. Cum să nu fie amintit de către 
Biserică? 


D. La mormânt 

a. Mortul este așezat în mormânt, cu faţa la răsărit, în 
așteptarea Domnului care va să vină să judece viii și morții. 
Și se acoperă “pământul” cu pământ. 

b. Tot el ajunge la stadiul de deteriorare și de putrefacție. 
Se zice că primul care se strică este ochiul (deoarece prin 
acesta, prin vederea fructului oprit a venit păcatul în lume). 

c. Atenţie! În mormânt nu se înmormântează “întreg” 
omul, ci trupul lui. Acesta este elementul alterabil al 
existenței omului. (Moartea lui se îngroapă). Sufletul lui, cel 
nestricat și element esenţial al existenţei lui, nu a coborât 
în mormânt, ci pleacă în cealaltă lume mai bună decât 
aceasta. Astfel mortul nostru (cu toate că nu este întregul 
om) continuă să fie viu. Este în starea de adormire. “Somn” 
se numește moartea, și loc de dormit cimitirele. 

E. Înmormântarea cu mare pompă: pagubă 
sufletească 


a. “A murit și bogatul și a fost înmormântat” (Luca 16, 
22). Dacă a murit era de la sine înţeles că s-ar fi făcut 
înmormântare. De ce, însă, Sfânta Evanghelie aduce în 
discuţie faptul că “a fost înmormântat"? 

b. Bogat a fost și, ca un bogat, a fost înmormântat, deci, 
cu slavă şi cinste. Acest lucru a fost păgubitor pentru sufletul 
lui. Dacă a făcut vreun bine, l-a “pierdut” acum prin 
înmormântarea lui cea măreaţă. “Ai grijă (a zis îngerul 
Domnului unui laic, care a fost iritat de înmormântarea 
specială a unui bogat nerușinat), că acel nerușinat a făcut 
şi un mic bine în viaţa lui și Domnul a permis ca acest bine 
să fie cheltuit prin această înmormântare strălucitoare şi 
măreaţă ca să nu găsească nici o liniște în cealaltă viață” 
(Everghetinos, vol. 4, p. 506, 7). 

c. Sfântul loan Hrisostom controlează şi combate până 
la cele mai mici amănunte pe toţi cei care împodobesc pe 
morții lor, făcând înmormântări mărețe. El scrie: “Toată 
această împodobire nu este dovadă a iubirii pentru mort, ci 
a slavei deșarte. Chiar și în timpul doliului se face vădită! 
Dacă, într-adevăr, îl iubeşti pe mortul tău, cheltuielile mari 
pe care le suporţi pentru înmormântarea lui dăruieşte 
săracilor. Așa îmbraci sufletul lui cu îmbrăcăminte 
nestricăcioasă. Acestea sunt înmormântările frumoase” 
(Omilia 85, 5, 6, la loan). 

F. Înmormântarea neînsemnată: folos al sufletului 

a. Se scrie în “Everghetinos”. A murit un monah 
necunoscut și sărac. Rudele lui i-au făcut înmormântare 
bogată. Însă cuviosul Pahomie i-a dojenit. Printre altele, 
le-a zis: “Şi voi, cu această cinste pentru cel mort, măriţi 
supărarea lui după moarte. Pe când eu, plin de dispreţuirea 
pentru trupul mort, încerc să-i asigur o oarecare apărare 
sau puţină liniște în fața Judecătorului, Care nu greșește 
(Everghetinos, vol. 4, p. 556 - 557). Cuviosul Pahomie 
transmite mesajul că înmormântarea neînsemnată îi dă 
mortului un oarecare câștig în faţa lui Dumnezeu. 

b. Mulţi nevoitori, cuvioși și sfinţi, având lumina 
dumnezeiască, au cerut în ceasul morţii lor să fie disprețuiţi 
și aruncaţi ca animalele, pentru ca să aibă câștig de la 
Dumnezeu. Sfântul Arsenie a zis ucenicilor lui să-l lege cu o 
funie de un picior şi să-l urce în munte. Altul a rugat pe 
ucenicul său ca, imediat ce moare, să-i ia trupul și să-l arunce 
în pustiu, să-l mănânce fiarele și păsările, și acesta l-a 
ascultat. După trei zile, i-a apărut cel adormint zicându-i: 
“Fratele meu, mă rog să te miluiască Dumnezeu precum m- 
ai miluit și tu. Crede-mă, că Dumnezeu mi-a făcut atât de 
mult bine, datorită disprețului dat trupului meu, care a rămas 
neîngropat. Mi-a zis: «Pentru marea ta smerenie am rânduit 
să fii cu Sfântul Antonie»” (Everghetinon, vol. 4, p. 551 - 
562). 

c. A zis Sfântul Pahomie cel Mare: "Dumnezeu, ca izvor 
de iubire, cere ocazia de a izvori și de a ne dărui bunătatea 
lui cea nestricată și de a ierta păcatele, nu numai în timpul 
vieţii pământești, ci și în cea viitoare” (Everghetinon, vol. 4, 
5.587), 


48 


d. Şi, prin înmormântarea săracă și neînsemnată, ne dă 
şansa de a face bine celui adormit. 


G. Arderea morților (incinerarea) 

Trupul mort așezat în mormânt se face pământ. Chiar 
dacă arde, tot pământ se face. Şi în una, și în cealaltă 
situație avem același rezultat. Cumva va trebui să-i ardem 
pe morții noștri în loc să-i îngropăm? Răspunsul este nu. 

a. Una este să vadă cineva trupul mortului cum stă în 
mormânt şi altceva este să-l vadă arzând. Bineînţeles, 
amândouă situaţiile sunt triste. Însă a doua este și mai tristă. 
Cu ce inimă ar vedea un tată trupul copilului său mort arzând 
în foc? 

b. Una este să știe mama îndurerată că în mormânt se 
găsește trupul mort al copilului ei și alta este să vadă cenușa 
lui! Prima situaţie este o mare consolare. Mama știe că 
mormântul este ultima locuinţă a lui. De aceea, de fiecare 
dată aleargă la cimitir. 

c. Cel mai important argument este, potrivit tradiţiei 
Bisericii noastre, pământul “mamă” trebuie să primească pe 
“fiul” ei, să fie îngropat în pământul din care a plecat și să nu 
fie aruncat în flăcări. 


1. În Biserica Ortodoxă Română este de neconceput ca trupul să fie ars şi 
să nu fie întors în pământul din care:a fost făcut de Dumnezeu. Incinerarea este 
una din formele prin care se afirmă necredinţa față de învăţătura Scripturii, 
potrivit căreia trupul este “biserică a. Duhului Sfânt” 

"7. PUNEREA ÎN MORMÂNT 


A. Unde? 

a) Din primele timpuri ale creştinismului a existat obiceiul 
ca să fie îngropaţi creștinii în biserici, în locuri speciale sau 
jos, în Sfântul Altar (de aceea, Sfântul Efrem Sirul rânduiește 
în testamentul lui să nu fie înmormântat în biserică sau jos, 
sub jertfelnicul bisericii). Același lucru se întâmplă și în țara 
noastră (Grecia), în special în insule, până acum locul 
ultimilor ani ai sclaviei, după cum mărturisește Sfântul 
Nicodim Aghioritul (Pidalio, p. 293, Însemnări). Astăzi, locul 
de îngropăciune al morţilor este în exclusivitate locul spe- 
cial amenajat al cimitirului. 

b. Însă, o importanţă pentru suflet o are și locul în care 
va fi îngropat precum și lângă cine va fi înmormântat trupul 
mort. Se odihnește deplin atunci când este înmormântat în 
loc și cu persoane pe care le-a iubit pe pământ. 

De aceea Tobit a vrut să fie îngropat în același mormânt 
cu soția lui (Tobit 4, 3 - 5). 

Era pedeapsă pentru profetul Ahia să nu fie îngropat în 
pământul părinţilor lui (3 Regi 13, 22). 

Era dorința preabunului losif să fie înmormântat în 
pământul părinţilor lui. Astfel, când a plecat Moise din Egipt, 
a luat împreună cu el și oasele lui losif (Facere 50, 25). 

Cc. Astfel, sufletul nu se odihnește când trupul lui este 
îngropat în locuri sau cu persoane pe care nu le-a iubit pe 
pământ. 

Sfântul loan Gură de Aur a fost pe nedrept exilat și alungat 
din Constantinopol în Comanele Asiei Mici. Acolo a murit și 
acolo a fost îngropat. Când s-au dus să-i ia moaștele și să 

le ducă în oraș, moaștele nu se lăsau luate din mormânt. 
Trupul mort al sfântului nu voia să se întoarcă și să fie 
înmormântat în Constantinopol, de acolo de unde a fost 
alungat. Acolo nu s-ar fi liniștit (Marele Sinaxar, vol. 1, p. 
682). 

Și roaba lui Dumnezeu, Elefteria, îngropată în cimitir 
turcesc, nu a avut liniște în suflet (Sfântul Arsenie 
Capadocianul, p. 129). 


B. Deshumarea - Trupurile neputrezite 

a. În aproape trei ani, trupul mort se descompune. Există 
situaţii în care, chiar după trei ani, trupul rămâne 
nedescompus. Acest lucru se datorează fie faptului că 
pământul are o anumită structură (compoziţie) material, fie 
datorită proprietății de neputrezire a trupului. De regulă, 
trupul, în 5 - 7 ani, trebuie să se descompună. După aceea 
se poate face deshumarea. 

b. Dacă trupul rămâne “nedescompus” și deformat (umflat 
până la timpane, cu ochii ciudaţi, unghii mari etc.) acest 
fapt este semn că ceva nu merge bine. Sufletul suferă și se 
chinuiește. Care este motivul? Omul s-a blestemat pe sine 
însuși; a fost blestemat de cineva sau a fost foarte păcătos. 


C. "Soluţia” 

a. Biserica, pentru primele două cazuri, a rânduit 
rugăciuni speciale de iertare (dezlegare) pentru orice fel de 
blestem, rugăciuni care se citesc de către preot sau episcop 
la mormântul celui răposat. Şi, imediat ce se citesc 
rugăciunile, trupurile neputrezite se descompun brusc. 

b. În timpul episcopatului Sfântului Dionisie, arhiepiscopul 
Zakintului, într-un sat, o femeie care fusese afurisită 
(osândită) greu, a murit, rămânând, după mulţi ani, 
nedescompusă. Rudele ei au alergat la Sf. Dionisie 
rugându-l să-i citească moartei rugăciunea de iertare. Sfântul 
a poruncit să i se scoată trupul din mormânt și să-l pună în 
picioare, în strana bisericii. Pe când sfântul a citit rugăciunea, 
mortul a înclinat din cap, mulțumindu-i în acest mod sfântului 
pentru binele pe care i l-a făcut, iar mai apoi a căzut cu fața 
la pământ și s-a făcut imediat oase și țărână (Marele Sinaxar, 
vol. 12, p. 491). 

c. Pentru cea de-a treia situaţie (când mortul a fost în 
viaţă nedrept) va trebui ca cei pe care i-a nedreptăţit să-l 
ierte din inimă (vezi Pidalion, p. 661). 

Locuitorii satului Floca Ahaias, în aprilie 1955, mi-au 
povestit: În zilele lor, unul dintre consătenii lor, care murise 
cu mult timp în urmă, a fost găsit neputrezit. l-a citit preotul 
rugăciunile, dar nu a fost îndeajuns pentru a se descompune. 
După rânduiala dumnezeiască, în zilele acelea, a venit în 
sat unul dintre consătenii lor, care locuise în America. Imediat 
ce a auzit întâmplarea, a strigat din inimă: “Dumnezeule, 
iartă-l!”. Şi imediat trupul nedescompus s-a făcut praf! 

După cum se vede, mortul l-ar fi nedreptăţit pe 
consăteanul lui. Şi, imediat ce a primit iertarea, s-a 
descompus trupul lui și i s-a liniștit sufletul. 

“ În tot ceea ce faci, adu-ţi aminte de 
sfârşitul tău şi nu vei păcătui 
niciodată“. 


(Sirah 7, 38) 


1. SUFLETUL 


a) Sfântul Nectarie ( 1920) a fost om. A avut, deci, trup 
şi suflet, precum avem și noi. A trăit precum trăim și noi. A 
mâncat, a dormit, a lucrat, a obosit, a umblat, a comunicat. 
În ultimii ani ai lui se îmbolnăvise. A fost internat la spitalul 
Areteon, din Atena. În noiembrie 1920 și-a dat sufletul (există 
încă oameni care-și aduc aminte de el). Sufletul lui s-a înălțat 
la ceruri. 

| s-a făcut înmormântarea, trupul lui fiind îngropat în 
pământ. Sfântul Nectarie, ca om viețuind în trup, s-a 
descompus. Acum numai sufletul lui există. 

b) Îndrăzneşte să spună cineva că după toate acestea 
este mort? Cum, nu mai există? Gândiţi-vă la minunile 
nenumărate pe care le face tuturor celor care-l cheamă și-l 
cinstesc la sărbătoarea sa. Dacă ar fi fost mort, ar fi făcut 
minuni? Ar fi ascultat rugăciunile creştinilor? S-ar fi arătat 
creștinilor? Care mort face asemenea minuni? 

Am spus că Sfântul Nectarie a fost om ca și noi. A avut 
trup și suflet. Şi a murit. Cu toate că a murit, trăiește. 

c) Tot ceea ce este valabil pentru Sfântul Nectarie 
(accentuăm că a fost om) este valabil pentru fiecare om. Şi 
anume, faptul că după moarte trăiesc toți oamenii. Şi sfinţii, 
și păcătoșii. 


B. Sufletul este un “om” viu 

a) Avraam, Isaac și lacov muriseră și ei demult. Însă, 
Dumnezeu a zis lui Moise: “Eu sunt Dumnezeul lui Avraam, 
al lui Isaac și al lui lacov”. “Dumnezeu nu este Dumnezeul 

celor morţi, ci al celor vii” (Matei 22, 32). Ca şi când ar zice: 
Avraam, Isaac și lacov nu sunt morţi, sunt vii. Sufletul lor nu 
este fără de viață. Este viu. 

b) “Sufletul care iese din om are vedere, aude, vorbește, 
are minte, deci are simțăminte”, a zis un înger al Domnului 
unui sârb pe numele lui Duşan. Atât timp cât sufletul are 
vedere, înseamnă că vede; atât timp cât are auz, înseamnă 
că aude; atât timp cât are minte, înseamnă că își aduce 
aminte; atât timp cât vorbește, înseamnă că poate comunica. 

c) Cum se întâmplă acestea? Acest lucru nu putem să-l 
înțelegem, oricât vom încerca. Pentru că acum sufletul nostru 
este înăuntrul trupului. Adevărul este unul singur: acela că, 
după moarte, sufletul trăiește, este un alt “om” viu. 


_C. “Eliberarea” lui 

a) Sufletul, ca o creaţie a lui Dumnezeu, are putere. Deci, 
cât se află în trup se micșorează și se smerește; așadar, și 
puterea lui se poate micșora. 

b) Însă, o dată cu moartea, sufletul se eliberează din 
închisoarea trupului și își recapătă puterea lui. Cu alte 
cuvinte, după moarte, sufletul este mult mai “viu”! Acum se 
gândeşte și îşi aduce aminte și urmărește mai multe 
persoane şi lucruri decât își aducea și îşi amintea sau 
urmărea pe pământ! 


D. Aparițiile lui 

Cu siguranță am auzit că un oarecare mort s-a arătat viu 
la cutare rudă a lui. 

a) Dar trupul mortului este în mormânt și s-a descompus. 

lar sufletul lui este nevăzut. Cum să se arate mortul? 

lubitorul de oameni, Dumnezeu, permite ca sufletul să ia 
o oarecare “formă materială” (chipul mortului nostru), ca să 
putem să-l vedem și să ne consolăm. 

b) Sufletul apare de la sine sau cere “permisiunea” de la 
Domnul? 

În cer nu există dezordine, ci armonie și rânduială. Îngerii 
nu fac nimic de la sine, ci lucrează întotdeauna din porunca 
lui Dumnezeu. La fel este 'valabil și pentru suflete. Când 
coboară în lume și ne vizitează, cer “permisiunea” de la 
Domnul cerului (vezi Patericul Muntelui Sfânt, vol. 2). 


E. Este prezent pretutindeni? 

După moarte sufletul poate fi în același timp prezent în 
mai multe locuri? 

a) În viața Sfântului și slăvitului Mare Martir Teodor Tiron 
(17 februarie) se spun următoarele: Un anume domnitor 
evlavios îl respecta mult pe marele Teodor. Avea (domnitorul) 
un servitor foarte credincios care plecase pe ascuns. Căutase 
peste tot, dar nu-l găsise niciunde. S-a dus la biserica 
Sfântului Teodor și a participat la Sfânta Liturghie. Acolo a 
stăruit în rugăciune. A rămas la această biserică trei ani 
întregi, zi și noapte, rugând fierbinte pe sfânt să i-l arate pe 
servitorul lui. Rezultatul a fost zero. Supărarea și mâhnirea 
lui pentru “indiferența” sfântului ajunseseră la culme. 

Și, iată, că într-o noapte, îi apare sfântul. “De ce te 
superi?”, îi zice. De ce ești supărat pe mine, că nu-ți ascult 
rugăciunea pentru servitorul tău? Să știi că nu am fost aici. 
Am lipsit. Dumnezeu a poruncit ca toate cetele îngerești să 

meargă la Constantinopol pentru a primi sufletul cuviosului 
losif imnograful și să-l conducem în ceruri. Şi de-abia am 
venit”. 

Sfântul Teodor a fost om. A avut deci suflet ca al nostru. 
Singura diferenţă este că sufletul lui a fost sfânt. Cu toate 
acestea, sufletul lui nu a fost în același timp prezent și la 
biserică. și în Constantinopol. Dacă acest lucru este valabil 
pentru sufletul marelui martir, Teodor (și ale tuturor sfinţilor), 
oare cât este de valabil pentru sufletele care nu sunt sfinte? 

C) Într-un cuvânt, sufletul mortului nostru nu este prezent 
peste tot, nu este deci, în același timp, în cer şi pe pământ, 
nici nu vizitează în același timp casa noastră sau o alta 
străină, nici nu este întotdeauna întors către noi. 

d) Când este întors către noi sau cât de des ne vizitează 
etc., aceste lucruri ne sunt necunoscute. Deoarece sufletul 
este eliberat de greutatea trupului, poate să zboare, să 
alerge ca un fulger și să ne viziteze fără să necesite efort 
sau timp?. 


2. VĂMILE VĂZDUHULUI 


A. Există? 

a) Bineînţeles. Au fost descoperite de îngerul Domnului 
Sfântului Macarie Egipteanul. O mărturisesc și mulți Sfinţi 
Părinţi, în special asceţii (vezi Everghetinos,vol. A, 10). 


2. Nu este indicat să credem în apariţiile morţilor deoarece acestea 
ar putea fi ispite de la diavoli, iar noi, cei care nu avem darul deosebirii 
duhurilor, putem fi păcăliți (n. cor.). 

Marele Antonie zice că, atunci când Apostolul Pavel vorbește 
despre duhurile din aer, vrea să spună despre vămi 
(Everghetinos, vol. 1, p. 156), deci despre demonii care se 
găsesc între cer și pământ. 

b) Acest lucru înseamnă că, atunci când sufletul iese din 
trup să călătorească spre cer, trece de nevoie printre duhurile 
cerești cele viclene. Este de la sine înţeles că acestea nu îl 
vor ajuta în călătoria lui de trei zile. Îl vor împiedica, îi vor 
închide drumul ca să nu meargă la cer. Vor încerca chiar 
să-l înșface și să-l sfâșie. De aceea rugăm, în cântare, pe 
Dumnezeu, imediat ce sufletul iese din trup, să-l salveze, 
să-i trimită “înger păzitor” ca să-l scape de “stăpâniile 
întunericului”, ca aerul să se facă neted în urcarea lui către 
cer. 

c) De subliniat faptul că, în aceste clipe grele, deosebite, 
rugăm, și pe Născătoarea de Dumnezeu să-i fie ajutor. Acest 
lucru este posibil pentru că Născătoarea de Dumnezeu, 
datorită curăţiei ei și a faptului că a născut pe Domnul, este 
“frică şi groază” a demonilor. 


B. a) Demonizatul, când se găsește în “criză”, poate 
să-ți descopere toate păcatele tale și chiar cu amănunte; 
unde, când, cum. Însă, păcatele pe care le-ai mărturisit îi 
este cu neputinţă să ţi le descopere. De aceea, se mânie și 
zice: “Cineva mi le-a şters!”. 

b) Şi vămile sunt demoni. Așadar, ceea ce. fac demonii, 
același lucru fac și vămile. Osândesc sufletul de păcatele 
nemărturisite. 

Teodora cea moartă (care trecuse pe la vămi și se 
întorsese în lume după aceea) a întrebat pe îngeri: 

- Cum pot oamenii, în lume, să șteargă păcatele lor din 
cărțile demonilor nevăzuţi? 

- Cu pocăință și spovedanie! au răspuns OR (Grigorie 
Monahul, Taina morții, p. 6). 

Într-adevăr, “fericiți cărora s-au iertat faradelegile și cărora 
s-au acoperit păcatele” (Psalm 31, 1). 


C. Cine trece vămile? 

a) Sfântul? 

1. Sfântul, deoarece s-a curățat de păcate și de patimi, 
demonii (vămile) nu au-autoritate asupra lui după cum spune 
și Domnul: “Dreptul la judecată nu va veni” (loan 5, 24). 
Merge exact în rai, fără să treacă prin vămi. “Despică aerul 
fără a fi împiedicat și fără a-i fi deranjat sufletul de duhurile 
cele viclene” (Cuviosul Teognost). Vin acum îngerii şi primesc 
sufletul. Cuviosul Pahomie a văzut în vis pe îngeri coborând 
pe pământ și luând sufletul virtuos al unui călugăr. L-au 
urcat la cer, cântând și bucurându-se! (Everghetinos, vol. |, 
a, p. 139). Şi acest lucru este binecuvântare și rugăciune a 
Bisericii noastre: “să primească acest (suflet) îngerii cei veseli 
şi smeriţi” (Miezonoptica Sâmbetei). 

2. Nu numai îngerii primesc sufletele drepţilor, dar și 
Născătoarea de Dumnezeu! Chiar și Fiul ei! Sufletul 
Preasfintei Născătoare de Dumnezeu a fost luat chiar de 
către Hristos. “Și Tu, Fiule, și Dumnezeul meu, să-mi iei 
duhul”. Și la Sfântul Sisoe, atunci când și-a dat sufletul, au 
venit Sf. Antonie cel Mare, profeții, Sfinţii Apostoli, Îngerii şi 
chiar Însuși Hristos zicând: “Aduceţi-mi chivotul deșertului!” 
(Pateric, Ava Sisoi). 

b) Păcâtosul? 

1. Păcatele (în special cele de moarte) înlătură de lângă 

noi pe îngerul nostru păzitor. Astfel, cel care trăiește într-un 
continuu păcat (desfrânare, nedreptate, blasfemie etc.) 
înlătură de lângă el pe îngerul lui păzitor, făcându-se rob al 
demonilor. Așadar, la moartea lui, chiar acești demoni îi 
înşfacă sufletul: “Nebune! În această noapte vor cere de la 
tine sufletul tău...” (Luca 12, 20). ŞI-I duc direct în iad, fără 
să treacă vămile. | 

2. Cu alte cuvinte, cei mai mari păcătoși, cei care servesc 
numai păcatului, necredincioșii, ateii se “descotorosesc” de 
vămi... 

c) Căldicelul? 

1. Vămile, deci, nu sunt nici pentru sfânt, nici pentru 
păcătos. Sunt pentru căldicel, fără voia acestuia. Pentru 
acesta, care pleacă din această lume, pentru acesta care 
are o morală îndoielnică. Pentru acesta căruia i se face 
plecarea din lumea aceasta: “rugaţi-vă ca să nu fie fuga 
voastră iarna, nici sâmbăta” (Matei 24, 20) (vezi şi Lunea 
cea mare, seara la vecernie, la rugăciunea după masă). 

2. Pentru acest suflet ușuratic, călătoria cea îndepărtată 
a lui de pe pământ la cer este anevoioasă și obositoare. 


D. Cum se întărește sufletul? 

În aceste clipe grele, sufletul are nevoie de întărire și de 
sprijin. 

a. Curăţenia: Sfinţii Părinţi spun că puritatea îi dă sufletului 
multă întărire în aceste clipe grele (vezi Everghetinos, vol. 
1,10, p. 157). 

b. Sfânta Împărtășanie este mare provizie. “Un altul mi-a 
povestit (spune Sfântul loan Hrisostom), care nu a auzit de 

la altul, ci chiar el însuși a fost învrednicit să vadă şi să audă 
că acel care urmează să plece din această viaţă, dacă se 
împărtășește cu cuget curat, când îi iese sufletul îl iau îngerii 
şi-l împresoară cu harul Sfintei Împărtășanii” (Despre preoție, 
Omilia 6, 4). De aceea, Biserica rânduiește prin canonul ei 
Sfânta împărtășanie celor gata de moarte (Canonul 13 al 
primului Sinod Ecumenic și Canonul al V-lea al Sf. Grigorie 
de Nyssa). 

c. Şi Psaltirea (frica demonilor), care se citește la casa 
mortului până la ceasul înmormântării, întărește, și mângâie 
sufletul înfricoşat. 

d. Și tămâia care se aprinde lângă mort îi înlătură pe 
demoni precum fumul pe albine. “Îi este frică, precum 
diavolului de tămâie”, zice un proverb înțelept (vezi cartea 
“Taina cea înfricoșătoare”, Ed. Ihnilasia, 1997 și în 
românește). 

e. Și lumânarea care se aprinde permanent lângă 
adormitul robul lui Dumnezeu este și aceasta un gen de 
rugăciune. 

f. Chiar și mâinile mortului se împreunează în formă de 
cruce. Așadar şi trupul lui mort, prin semnul crucii, poate 
întări sufletul. 

g. Mulțimea care însoțește mortul la ultima lui locuință 
este obligată să se roage pentru acesta. Și o asemenea 
rugăciune are o mare putere. 

Una este să roage unul pe Dumnezeu pentru ceva, şi 
alta este să se roage mulțimea de popor! “Chiar și împăratul, 
de multe ori (spune Sfântul loan Gură de Aur), când este 
rugat de unul pentru nevinovăția vreunui condamnat, nu se 
lasă convins. Când îl roagă întreg orașul, atunci îl eliberează 

pe condamnat“. Ceva de acest gen se întâmplă şi cu 
rugăciunea de la înmormântare. Judecătorul Ceresc se face 
miluitor pentru mort! Datorită rugăciunii mulţimii! Închipuiţi- 
vă, deci, toată această mulţime care a venit la înmormântare, 
să nu se roage, ci să se pună pe vorbă deșartă sau chiar la 
bârfă. S-au dus la înmormântare să ajute sufletul mortului în 
clipele lui grele...? 


3. DUPĂ TRECEREA PRIN VĂMI 


A. Închinăciunea 

a) Sufletul, imediat ce trece de vămile îngrozitoare, ÎI 
zărește pe Judecător. Cade în fața Lui şi | se închină. 

b) Rudele, pe pământ, în această zi fac cea de-a treia 
Sfântă Liturghie ca să întărească sufletul, acum când îl 
priveşte pe Judecător. 


B. Însoţirea 

a. Din cea de a treia până în cea de a noua zi, sufletul 
este “purtat"+ pe pământ de îngeri. Își revede viaţa lui. În 
cea de a noua zi se închină Creatorului. Rudele, pe pământ, 
fac rugăciuni și pomenire de “nouă zile” pentru întărirea lui 
(Sfântul Macarie Egipteanul). 

b. Din ziua cea de-a noua până în cea de a 40-a zi, 
sufletul este însoţit de îngeri în locurile raiului şi iadului. În 


3. Este demn de luat în seamă faptul că părinţii și bunicii noștri, când 
au trecut prin locuri greu de străbătut și neprimitoare, au zis: “Pe acolo 
sufletul meu nu va mai trece”. Deci, cât suntem în viaţă nu vom mai trece 
pe acolo. Va mai trece sufletul nostru (vrând-nevrând) după moartea 
noastră (Vezi Macarie Egipteanul). 


63 


cea de a 40-a zi i se închină pentru a treia și cea din ultima 
oară, Creatorului. 

c. Timp de patruzeci de zile sufletul este într-o continuă 
luptă. Ce se va întâmpla? Unde se va sălășlui? În iad sau în 
rai? De aceea, în vechime, când murea vreun frate de-al 
nostru, rudele îi făceau patruzeci de Sfinte Liturghii (vezi Sf. 
Simeon al Tesalonicului, Răspunsuri). Astăzi recurg doar la 
aprinderea “candelei” la mormântul mortului. 


C. Clipa înfricoșătoare 

a) Și acum (în cea de-a 40-a zi) a venit înfricoșătoarea 
clipă pentru suflet. Clipa în care va sta acuzat în fața 
Tribunalului Înfricoșător, ca să vorbească despre toate 
lucrările lui! “Ce groază (zice Teofil, Patriarhul Alexandriei) 
încearcă acum sufletul! Cu neputinţă să fie exprimat în 
cuvinte sau să perceapă mintea noastră frica și lupta pe 
care le are sufletul până se va da hotărârea Marelui Tribu- 
na!!” (Everghetinos, vol. 1, 10). 

b) Noi, aici, pe pământ, în această clipă importantă, facem 
parastasul de patruzeci de zile pentru liniștea sufletului. A 
zis îngerul Domnului: “de aceea se fac parastasele morților, 
deoarece sufletul, în ziua cea de-a 40-a de la moarte, 
primește hotărârea și este trimis unde vrea Dumnezeu, 
lubitorul de oameni”. 


D. Intrarea în iad 
a) “Dacă sufletul este găsit plin de păcate (zice din nou 
Teofil Patriarhul Alexandriei) se va auzi de la Judecător: 

«... cei fără de lege să nu mai vadă slava Celui Preaînalt» 
(Isaia 26, 10). Luaţi-l pe cel fără de lege ca să nu mai vadă 
slava Domnului. Şi, atunci, demonii cei răi (care așteptau 
de mult) vor năvăli să înșface sufletul și cu o bucurie 
sarcastică îl vor conduce în iadul cel veșnic!”. 

b) “Care este folosul bogatului (zice iarăși Patriarhul 
Teofil), care este mângâierea desfătaților? Ce contează dacă 
a trăit bine pe pământ? Unde este tata? Unde este mama? 
Unde sunt prietenii? Unde sunt fraţii? Cine poate acum să 
elibereze sufletul?” (Everghetinos, vol. 1). 

c) Bogatul, în iad, a văzut în fața lui pe săracul Lazăr, 
care pe pământ fusese nedreptăţit. Sfântul loan Hrisostom 
zice că, după moarte, păcătoșii vor vedea pe toţi cei pe care 
i-au nedreptăţit (De /a iudei, 7, 6). Așa deci, blestematul 
intrând în iad, îi va zări pe cei pe care, cu exemplul lui rău și 
cu sfatul lui cel rău, i-a tras în păcat, conducându-i în iad. 
Acesta care a fost tras și condus în iad, dându-i-se 
blestemuri, poate să fie chiar fiul sau fratele lui etc. 


E. Intrarea în Împărăția lui Dumnezeu 

Zice, iarăși, Patriarhul Teofil: “Dacă sufletul s-a găsit 
curăţit de păcate, atunci demonii sunt rușinați și sufletul este 
eliberat. ÎI iau îngerii şi fără nici o opreliște îl conduc în bucuria 
cea de neînchipuit a raiului (Everghetinos, vol. 1). 

a) Întâmpinarea 

1. În rai, drepții primesc cu imnuri sufletul pe care-l aduc 
îngerii. Acest fapt l-a văzut călugărița Sofiani, când sufletul 
ei s-a dus în cealaltă lume (vezi “Vedenie înfricoșătoare și 
folositoare”, Marele Sinaxar, August); (Sfântul Macarie 

Egipteanul). 

2. Cu totul special este primit sufletul ce s-a folosit pe 
pământ de cuvântul Domnului: “Când veţi părăsi viața, să 
vă primească ei în corturile cele veșnice” (Luca 16, 9). S-a 
arătat orfanilor, văduvelor, săracilor, bolnavilor? Toţi aceștia 
l-au întâmpinat și i-au urat bun venit. Toţi cei care prin sfatul 
lui au fost conduși în Împărăţia lui Dumnezeu l-au întâmpinat 
cu emoție deosebită și cu bucurie. Sufletul, văzând roadele 
de “aur” ale sfatului lui, se bucură și tresaltă (vezi și 2 
Corinteni 1, 4). 

3. a. Nu putem să înțelegem cum simte sufletul clipa de 
bucurie în care cu “ramuri de stâlpări” îl primesc drepții şi 
îngerii, intrând încununat în rai. Nu putem să ne imaginăm 
această mare slavă a lui. După cum ne spune Sfântul loan 
Gură de Aur, strălucește ca un soare. Se minunează în fața 
măreției raiului, inundându-se de bucurie și plăcere (Omilia 
21, 4 la Fapte). 

b. Nu vrea să se reîntoarcă. Să mai trăiască în această 
lume oricât de frumos ar fi fost; de aceea viața noastră este 
trecătoare. O adeverește următoarea întâmplare: 

1. La anul 304 d.Hr. a suferit moarte martirică în Egipt 
Sfântul Martir Uaros (pomenirea lui se face la 19 octombrie). 
O văduvă bogată, dar evlavioasă, pe numele ei Cleopatra, 
a luat moaștele sfântului și le-a dus în țara lui de baștină, în 
Palestina. Cu banii ei a ridicat în cinstea lui un locaș măreț. 
Și și-a dedicat viaţa diaconiei (slujirii) locașului. 

2. Într-o zi, moare singurul ei fiu. Mama văduvă, acum la 
bătrânețe, a rămas singură. În tristeţea ei, îl ia în braţe pe 
băiatul mort şi se duce la biserică, la icoana sfântului. 
Îngenunchează și, în suspine, îi spune sfântului: “Ce rău 

ţi-am făcut, sfinte al meu? Nu ţi-am ridicat biserică? Nu-ţi 
slujesc ție? Cum de mi-ai luat pe singurul meu băiat, acum, 
la bătrâneţile mele? Sfinte al meu! Te implor! Adu din nou pe 
copilul meu în viaţă!... 

3. În această clipă de tristeţe îi apare sfântul. Dar cum? 
Ținând în brațele lui pe fiul ei! Purtau amândoi veșminte 
luminoase. Pe capul lor purtau cununi de aur înfloritoare. 
Vedenie minunată! Simbol al slavei raiului! 

“Atât de nerecunoscător aș fi fost (i-a răspuns foarte 
dulce sfântul), să-ți fi adus atât de multă tristețe pentru tot 
ceea ce mi-ai făcut? Uită-te, cât este de slăvit copilul tău. 
Nu ai motiv ca să plângi. Este mai bine să te bucuri”. 

4. Cleopatra roagă pe fiul ei să se apropie de ea puţin, 
dar acesta s-a retras în braţele sfântului. S-a speriat, ca nu 
cumva să-l aducă în viaţă. “Să nu-ţi pară rău de mine, spune. 
Nu este cuvenit să las această bucurie negrăită și să mă 
întorc în zadarnica şi amăgitoarea viață de pe pământ” 
(Marele Sinaxar, vol. 10). 

a) Fiul nu a vrut să se reîntoarcă la viață, să trăiască cu 
mama lui!... Cu siguranţă, nu datorită disprețului față de 
mama lui, nici pentru că nu a iubit-o. Altceva a fost. Deoarece 
locul în care era el nu se putea compara cu ceea ce este 
aici. Dacă cineva te bagă în palatele împărătești (spune 
Sfântul loan Hrisostom) și vei vedea că strălucește palatul, 
te vei bucura. lar dacă după aceea te bagă într-o colibă 
săracă, cum te vei simți? Va fi neplăcut. Viaţa de aici este 
pentru cel drept ca o colibă săracă” (Adrianda 5, 2). 

b) Însă, omul nostru care a murit, dacă s-a dus în rai, nu 
vrea să se întoarcă pe pământ. Să trăiască din nou în 
familia lui, cu mama lui sau cu tatăl lui sau cu copilul lui. 

Raiul lor este de milioane de ori mai bun decât zadarnica 


„viaţă de aici, chiar dacă a gustat pe pământ toate cele bune 


ale acestei lumi. 

Noi zicem: “Păcat! A plecat dintre noi!”. Acesta zice: “Din 
fericire, am plecat! Și am scăpat”. 

Noi vrem să se întoarcă. Acesta vrea să mergem și noi 
cu el mai încolo. 

Noi plângem că a murit. Acesta sărbătorește deoarece a 
murit. 

Mesaj. Creștinul începe și trăiește cu adevărat imediat 
ce moare. Se satură într-adevăr de viaţă. 


4. RELAȚIA DINTRE SUFLETE CELOR 
ADORMIȚI 


Mulţi creștini întreabă: “În cealaltă viață ne vom putea 


vedea unul pe celălalt?” Mama va vedea pe copilul ei, pe 


prieten etc.?%. 

Pe scurt: Toţi cei care sunt în rai se vor vedea unul pe 
celălalt și vor comunica. Pe cei care sunt în iad îi va stăpâni 
singurătatea și întunericul cel din adânc. 


4. Însă nimeni dintre aceştia nu pune întrebarea: “În cealaltă viaţă o 
să-L vedem pe Hristos?”. Întreabă de toţi, în afară de Hristos! Se vede 
că în viața veșnică sunt buni și fără Hristos! 

insă, sfinţii nu vor rai fără Hristos! Le-ar fi iad! Pentru aceștia Hristos 
este raiul! Şi așa și este. Raiul este rai deoarece acolo împărățește 
Hristos. 

A. Drepții 

a) Se cunosc între ei? 

1. Sfântul Macarie Egipteanul a întrebat pe îngerul 
Domnului: “Zi-mi mie, sfinte îngere, dacă se cunosc între ei 
oamenii în lumea cea de apoi. 

- Ascultă, sfinte părinte (a răspuns îngerul), că în lumea 
aceasta oamenii dorm până dimineaţa, se salută și vorbesc 
între ei, se bucură, se întreabă. Același lucru se întâmplă și 
în lumea de dincolo, unul îl vede pe celălalt și vorbește 
împreună cu el. 

2. Deci, drepții, în cealaltă viață, se cunosc și comunică 
între ei (așa cum se întâmplă pe pământ). “Acolo am văzut 
pe tatăl meu, pe preotul loan și pe mama mea Anastasia, 
precum și pe o soră de-a mea care a murit mai de curând”, 
a zis călugărița Sofiani, care s-a dus pe cealaltă lume 
(Marele Sinaxar, august, p. 113). 

3. Sfinţii noștri au trăit cu speranţa fericită că, în ceruri, 
vor întâlni persoanele lor iubite. Marele Antonie, când trăia, 
a vrut să întâlnească pe prietenul lui ascet, pe cuviosul 
Pahomie, dar nu a putut. A fost însă sigur că-l va vedea în 
cealaltă viață: “Adevărat, a zis, am vrut de multe ori să-l văd 
personal, dar poate să nu fi fost vrednic. Însă, în Împărăţia 
cerurilor o să ne vedem unul cu celălalt precum și pe toți 
Sfinţii Părinţi” (Antonie cel Mare). La fel a zis și Avva Pimen 
mamei lui care a avut râvna să-l vadă pe pământ, precum și 
Sfântul Simeon Stilitis. 

b) Văd (drepți) pe cei.din iad? 

1. Dacă presupunem că o mamă este în rai și are un fiu 
în iad, această mamă își aduce aminte de copilul ei? Ştie că 
fiul ei, copilul ei iubit se chinuie în iad? Dacă da, atunci raiul 
ei este iad. Însă în rai nu există tristeţe, suspin, ci bucurie 

veșnică. Așadar, și această mamă care este în rai tresaltă 
și se bucură, chiar dacă fiul ei se găsește în iad. Cumva 
acest lucru înseamnă că a uitat pe fiul ei? 

2. Facem vreo greșeală? Judecăm străini de fapte? 
Vedem cu ochi pământești cealaltă lume? Credem că așa 
cum suntem pe pământ vom fi şi în ceruri. Însă, acolo, omul 
va fi om ceresc; va fi același cu Dumnezeu (care nu are 
simțămintele noastre), va fi după harul lui Dumnezeu. Va fi 
cu totul același, adică ca și dreptul, în virtute. Astfel, această 
mamă recunoaște acum că pe drept este pedepsit fiul ei. 

3. “Dacă, așa cum unii părinţi (spune Sfântul loan 
Hrisostom), când văd pe copiii lor că sunt depravați, îi resping 
și îi rup din rudenia lor, cât de mult va avea importanţă în 
viața veșnică. Acolo nu mai există (zice sfântul) dragoste 
firească (pe care o are mama faţă de copil). Dacă ar fi existat, 
ar fi dispărut bucuria raiului” (Omilia “Despre iubire”). 


B. Cei din iad 

a) În singurătate... 

În iad există întuneric adânc încât, îl prinzi cu mâna. 
Într-asemenea întuneric, cum să se vadă unul pe celălalt? 
“Întunericul cel mai dens (zice Sfântul loan Hrisostom) se 
înalță ca un zid între cei blestemați (cei din iad), astfel încât 
cei din iad sunt în neputinţă de a se vedea unul pe celălalt” 
(Omilia la Psalmi). A zis-o preotul idolilor (care era în iad) 
sfântului Macarie Egipteanul: “Nu putem să ne privim față 
câtre față (Pateric, avva Macarie). 

A zis-o şi îngerul Domnului: “Păcătoşii sunt opriți de la 
comunicare. Cei din iad sunt cufundaţi veșnic în singurătate!” 

b) Văd (recunosc) pe drepţi? 

1. Să presupunem că un tată este îndărătnic, destrăbălat, 

necredincios. Şi are un fiu care vrea să trăiască în Hristos. 
Însă tatăl lui îi interzice impetuos. Se luptă cu el! Face din 
neputinţă putință, și-l împiedică de la viața în Hristos. Dar 
fiul lui tânăr înaintează, nimic neputând să-l despartă de 
Hristos. 

Moare tatăl, moare și fiul. Primul se duce în iad al doilea 
se duce în rai. Deci, tatăl, din iad, de acolo de unde este, va 
vedea, va recunoaște pe copilul lui? 

2. Răspunsul îl aflăm din parabola bogatului milostiv şi a 
săracului Lazăr. Cel din iad a recunoscut în rai pe Lazăr 
(Luca 16, 23 - 24). Așadar, și tatăl din iad va vedea pe 
băiatul lui care este în rai. 

3. Însă, bogatul parabolei, cu toate că a cunoscut pe 
Lazăr, totuși nu s-a adresat acestuia, ci Patriarhului Avraam. 
De ce? 

“Imediat ce bogatul a zărit pe Lazăr, s-a înroșit și i-a fost 
rușine! Nu a avut chip să-i vorbească” (Omilia 2 a Sf. loan 
Gură de Aur la “Lazăr și Bogatul”). Așadar, și cel din iad, 
tatăl, va vedea, va recunoaște pe fiul lui în rai, dar nu va 
avea curajul să-l zărească, să-i vorbească... 

Concluzie: Cei din iad vor vedea, vor recunoaște pe drepți, 
dar nu vor îndrăzni să le vorbească. 


5. RELAȚIA DINTRE SUFLETELE CELOR 
ADORMIȚI CU CEI DE PE PĂMÂNT 


A. Cei din iad își aduc aminte de noi? 
Parabola bogatului nemilostiv și a săracului Lazăr spune 
Clar că cei din iad își aduc aminte de noi, cei vii. Mai exact, 

bogatul parabolei, de acolo, din iad, de unde era și-a adus 
aminte (şi cum?) de cei cinci frați ai lui pe care-i avea pe 
pământ (Luca 16, 27). 

a) Le pasă de mântuirea noastră? 

1. Cel din iad, bogatul, nu-și aduce aminte simplu de frații 
lui, ci îi pasă de aceștia. Şi nu îi pasă de ce vor mânca, ce 
vor bea sau câți bani vor câștiga, ci de mântuirea sufletului 
lor: “Ca să nu vină și ei în acest loc de chin” (Luca 16, 28). 

2. Ce diferenţă! Cât timp bogatul a fost pe pământ, nu 
i-a păsat nici de sufletul lui măcar. Singurul lucru de care i-a 
păsat a fost ce o să mănânce și ce o să bea. Acum, se 
gândește la altceva (vezi Ps. 135, 4). Pentru că acum a 
văzut “chiar cu ochii lui” iadul. Acum, înțelege cu adevărat 
ce înseamnă să meargă cineva în iad! Şi ce înseamnă 
mântuirea sufletului! Acum! 

3. La fel, bineînţeles, este valabil și pentru fiecare osândit. 
Dacă (Doamne ferește!) omul nostru se găsește în iad, acolo 
unde este, să ne luptăm ca să nu ajungem și noi în locul cel 
de chin” (Luca 16, 27). 

“Prietenul meu, om de afaceri (povestește domnul A.G.), 
a dat faliment. L-au înecat datoriile. A deznădăjduit. Și s-a 
sinucis!” Acesta, deci, (care niciodată nu a fost interesat de 
sufletul lui, ci numai de bani), s-a arătat în visul prietenului 
lui, (fuseseră colegi din școala generală), şi i-a zis cu putere 
în glas: “Prietene al meu, unde îţi petreci timpul? Priveşte la 
sufletul tău!”. 

4. Cât a fost în viață, niciodată nu i-a trecut prin minte 
să-i dea măcar fiului său un sfat atât de folositor. Acum, 
după moarte, a înțeles ce importanţă are sufletul şi viața. 

pb. Strigă după ajutor 

1. Când cineva se chinuiește înfricoșător, strigă după 
ajutor. Şi cei din iad, în iadul cel mai rău, se chinuiesc pe 
veci și în mod înfricoșător. Așadar, veșnic răcnesc după ajutor. 

2. Un creștin evlavios povestește: “Am avut un frate care 
a fost vagabond, blasfemiator, ateu. A murit nepocăit. Într-o 
zi (povestește fratele în viață), am căzut în extaz. A venit 
îngerul Domnului și m-a condus în locuri îndepărtate, rele și 
îngrozitoare. M-a urcat în vârful unui munte foarte înalt. Jos, 
în adânc (ca într-o râpă), ieșea foc și fum. Se auzeau răcnete 
omenești și gemete. Am auzit și vocea (răcnetul) fratelui mort 
care îmi zicea: «Frate, salvează-mă!»”. 

3. Aşa este. Cei din iad strigă și gem: “Salvaţi-ne! Ardem! 
Salvaţi-ne!”. 


B. Drepţii 

Bineînţeles, și drepţii își aduc aminte de noi. Şi, cu 
siguranță mai mult decât își aduc aminte de noi cei din iad. 
Deoarece sunt în rai și în lumina dumnezeiască. Deci, 
drepții nu numai că ne au în “mintea” lor, dar fac ceva mai 
mult: urmăresc toate cerințele noastre! (vezi Everghetinon, 
vol. 1). 

a. Văd nevoile noastre 

1. Părintele E.K. mi-a povestit că în anul 1980 trebuia să 
se opereze în spitalul “Bunavestire” din Atena. Cu puțin timp 
înainte de operaţie îi apare la spital părintele lui duhovnicesc 
(care murise mai înainte) dându-i curaj și zicându-i că 
operaţia va avea succes. Şi așa s-a și întâmplat. Se mai 
întâmplă încă ceva: În clipa în care preotul mort s-a arătat 
fiului său duhovnicesc, s-a cutremurat mormântul lui. 


73 


2. Sfântul Nectarie le spunea măicuţelor mănăstirii din 
Eghina: “Când o fi să mor, să nu vă fie frică. Eu chiar și din 
cealaltă lume vă voi apăra”. După moartea lui, două 
călugăriţe s-au certat pentru o lopată. Sfântul apare ca un 
bun creştin și-i zice unuia: “Să vii la casa mea și să-mi aduci 
o lopată”. 

3. Doamna Constantina K. mi-a povestit, în iunie 1997 
că atunci când era mică a rămas orfană de tată. A crescut și 
s-a căsătorit. Noua sa familie suferea de sărăcie. Într-o zi 
de vineri, îi apare tatăl ei mort şi-i zice: “Luni se face plata 
lozului. la lozul cu numărul acesta...”. S-a trezit. Nu a dat 
importanţă. A fost doar un vis, a zis ea. Luni a descoperit cu 
mirare că numărul norocos (care a câștigat milioane) a fost 
numărul pe care i l-a spus în vis tatăl ei mort! 

b) Nu-și uită promisiunile 

1. În viaţa cuviosului loan Sinaitul citim: “Când a urmat 
să meargă la Domnul tânărul nostru egumen loan, se găsea 
lângă el, plângând, avva Gheroghe, fratele lui, și-i zicea: 
«Mă laşi deci și pleci?». Eu am rugat pe Domnul ca tu să 
mă îngropi pe mine...”. l-a răspuns atunci Avva loan: “Să 
nu-ți pară rău și să nu te neliniştești căci dacă găsesc trecere 
în fața Domnului nu te voi lăsa mult în urma mea; îţi va veni 
şi ție timpul”. Și așa s-a și întâmplat. În zece luni a plecat și 
acesta la Domnul (scara Sf. loan Sinaitul). 

După moarte, cuviosul loan nu a uitat ce i-a zis pe pământ 
fratelui său Gheorghe. Și-a adus aminte de promisiunea lui. 
Și a împlinit-o. 

2. Exact la fel se întâmpla și cu monahul Isidor. "Dacă 
găsesc trecere la Domnul, îndată o să te am lângă mine, ca 
să fim şi acolo nedespărțiţi”, a zis portarului mănăstirii. “După 

șapte zile de la adormirea lui a primit lângă el și pe portarul 
mănăstirii” (Scara, Omilia 4, 21). 

c. Trimit rugăciunea lor 

O doamnă în vârstă, demnă de respectat, Ana Z., a servit 
fără suspine timp de șase ani pe bătrâna ei mamă. În anul 
1995 a murit mama ei. În același an îi apare fiicei sale şi-i 
zice: “Eu chiar și de aici de unde sunt te văd și trimit 
rugăciunea mea”. Și aşa este. 

d. Știu când vom pleca 

Elena Gatoiani (+ 1948) a văzut în vis pe soacra ei moartă, 
pe Fotini, şi i-a zis: “Bună, soacra mea!” Mi-am adus aminte 
de tine, îi zise soacra! Să-ţi pregătești lucrurile tale pentru 
că repede voi veni după tine. Însă mai întâi voi lua pe Tavena 
(Nicu Gatoiani, Elena). 

Într-adevăr, la două luni după vis, a murit Tavena și după 
5 - 6 luni a murit Elena (executată). 

2. În aprilie 1982, doamna din N. Ipirului , M. K., mi-a 
destăinuit că a văzut în vis pe vărul ei mort, pe G., consătean 
cu ea, care i-a zis: “În trei zile, începând de azi, o să vină 
după noi consăteanul nostru, K”. Şi în trei zile K., fără să 
aibă probleme de sănătate, a murit pe neașteptate. 

e. Le pasă de sufletul nostru 

Însemnatul preot rus Dimitrie Dutko, în cartea lui, “La 
răscruce de drumuri” (Moscova, 1994), înfățișează o 
întâmplare pe care o relatează o femeie cultă. 

“La ora doisprezece noaptea (scrie femeia) a bătut cineva. 
la uşa bisericii. Era o bătrânică. Și cerea un preot ca să 
meargă să împărtășească un bolnav. 

Preotul s-a pregătit și a ieșit imediat împreună cu ea. Se 
apropie de o casă sărăcăcioasă. Bătrâna deschide ușa și îl 
poftește pe preot într-o cameră. 

Şi, dintr-o dată, preotul se găsește singur cu bolnavul. 
Bolnavul îi arată prin semne uşa și strigă. 

- Pleacă de aici, cine te-a chemat? Eu sunt ateu. Şi ateu 
o să mor. 

Preotul s-a pierdut cu firea. 

- Dar nu am venit de unul singur! M-a chemat bătrâna! 

- Care bătrână! Eu nu știu nici o bătrână! 

Preotul, cum stătea în faţa lui, vede deasupra capului 
bolnavului o fotografie cu femeia care l-a chemat. Acesta îi 
zice în timp ce îi arată portretul: 

- Uite, aceasta. 

- Care aceasta? Ştii ce spui, părinte? Aceasta este mama 
mea. Şi ea a murit acum mulţi ani! 

Pentru o clipă au înghețat amândoi. Au simţit un fior. 
Bolnavul a început să plângă. lar dacă a plâns, a cerut să 
se spovedească. Şi, după aceea, s-a împărtășit. 

Mama lui a avut grijă din cer să-i arate drumul mântuirii 
(vezi Lihnia Sf. Mitropolii Nicopoleos). 

f. Se roagă pentru noi 

1. “Fericit este cel a cărui văpaie este în Sion și cuptorul 
în lerusalim” (Isaia 31, 9). Sionul, lerusalimul sunt raiul. 
Fericit, deci, este omul care are în rai oamenii dragi lui (rude, 
prieteni sau cunoscuţi), pentru că se roagă pentru el. 
“Alină-l pe aproapele tău (zice Sfântul Arsenie), încât atunci 
când vei pleca din această lume să se roage la Domnul 
pentru tine ca să găsești bine” (Everghetinos, vol. 1). 

2. Îl roagă pe Dumnezeu pentru noi, fără ca noi să-i rugăm 
pentru acest lucru. O fac din proprie voinţă. Să ne aducem 
aminte de fraţii care au fost în rai și au rugat pe Dumnezeu 
să moară fratele lor (care a păcătuit), ca să se salveze sufletul 
lui. 

3. Acum, așadar, se roagă cu mult mai multă trecere. Și 
nu numai, dar și cu mult mai multă durere. 

“Au strigat (drepții) cu glas tare zicând” (Apocalipsa 6, 
10). Nu numai că s-au rugat pentru cei de pe pământ, dar 
“au strigat cu glas tare”. 

g. Noi putem să ne rugăm pentru aceștia? 

1. Dacă un om pleacă din lumea aceasta cu virtuți, fără 
să fi fost numit sfânt de către Biserică, putem să ne rugăm 
pentru acesta? 

2. Sfântul Grigorie Dialogul povestește despre un călugăr 
care s-a rugat fierbinte la egumenul lui care murise imediat, 
rugându-l să-l ia și pe acesta cu el. Într-adevăr, egumenul 
lui cel mort a auzit rugăciunea ucenicului lui. În câteva 
zile l-a luat împreună cu el în Împărăţia lui Dumnezeu 
(Everghetinos, vol. 3). 

3. Suntem informaţi prin aceasta că şi noi putem să cerem 
ca fraţii noștri evlavioși să se roage pentru noi. 

h. Slăvesc pe Dumnezeu 

În sfârşit, drepții se împart în cete, coboară noaptea în 
diferite biserici și împreună înalţă slavă lui Dumnezeu (vezi 
Mineiul pe septembrie, pe data de opt a acestei luni). 
Călugărițele sfintei mănăstiri Sfântul loan Teologul Surotis 
au văzut, într-o priveghere, pe sfântul Arsenie al Capadociei 
în “biserică” rugându-se împreună cu ei” (Sf. Arsenie al 
Capadociei). 

6. PRUNCII DUPĂ MOARTE 


a. Pruncul, cât timp a fost pe pământ, nu a avut simţire 
pentru că a fost prunc, pentru că se găsea acasă, pentru că 
acesta a fost cu tatăl sau mama lui. A fost, am zice, în afazie 
(muţenie). 

Însă ce se întâmplă după moarte? Va fi precum a fost pe 
pământ? Va avea simțământul că se găsește în rai? Că s-a 
eliberat de moarte? Va cunoaște pe tatăl lui, pe mama lui, 
casa lui, cele din jur ale lui, pe rudele lui? 

b. Răspunsul îl vom găsi în următoarea întâmplare. Se 
petrecea în familia preotului paroh Hr. M., povestindu-mi chiar 
el: 

La 26.07.1996, respectata preoteasă a preotului, P., a 
_adus pe lume un băieţel, la maternitatea “Alexandra” din 
Atena. Însă după patru zile (30.07.1996), pruncul a murit. 
Tatăl a apucat să-i facă botezul, dându-i numele Gheorghe. 
A fost înmormântat în locul de naștere al lui, în satul Agrinio. 

lată cum a lucrat Dumnezeu cel lubitor de oameni. A 
permis pruncului acestuia să se arate, așadar, de trei ori, 
rudei lui, de 60 de ani, Athinea S.G. 

Prima apariție: 

La puţine zile după adormirea lui și mai exact în postul 
de la 15 august, apare în satul lui N. Fokidos, unde a petrecut 
doamna S.G. vacanţa de vară. Purta (pruncul) veșmânt de 
culoarea mării și avea aripi. 

- Cine ești? îl întreabă doamna S.G. 

- Sunt înger. 

- A, eşti băieţelul preotului Hr. M. Sunt și alți băieţi acolo 
sus? 

- Sigur, sunt foarte mulți. 

Au mai zis şi multe altele. Şi băiatul a dispărut. 

A doua apariţie: 

Era în zorii zilei sărbătorii Înălţării Sfintei Cruci (14 
septembrie). Doamna S.G. se găsea încă în pat. Şi, dintr-o 
dată, dimineaţă, pruncul s-a arătat din nou. 

- Devreme ai plecat, i-a spus doamna. 

- Atrebuit să plec. 

- Părinţii tăi sunt mâhniţi pentru că ai plecat. 

- Spune-le că eu mă duc să-i văd, dar nu vreau ca ei să 
mă vadă. Tatăl meu este preot, are mașină și când merge la 
biserică zbor și eu împreună cu el, dar nu vreau să mă vadă 
(Toate le are în atenţie! Toate le urmărește!). 

- Eu, peste puțin timp (spune doamna S. G.), voi pleca în 
Atena. O să mai vorbim la anul. 

- Dar cum mă vei găsi? 

- Noi aici învăţăm litere. Şi cântăm. 

Şi a cântat pruncul “Apărătoare Doamnă” și “Mântuiește, 
Doamne, poporul Tău”. Şi a dispărut. 

A treia apariţie: 

Doamna S.G. s-a dus în Atena. Avenit iarna. Era în zorii 
zilei marii sărbători a Bobotezei. După-amiază, fiul ei trebuia 
să fie “naș” în parohia Atenei. Doamna S.G. nu trebuia să 
se ducă la această Taină. Şi iată! Dis de dimineaţă, în marea 
Sărbătoare a Bobotezei (6.01.1997), apare pruncul în casa 
ei! 

- M-ai găsit aici? (deci în Atena), îl întreabă. 

- Nu ţi-am spus că o să te găsesc? 

- Spune-le părinţilor mei că eu nu am murit; pur și simplu 
am plecat de la spital (Şi acest lucru şi-l aducea aminte). 
După masă, o să mă duc la “botez”, unde naș este fiul tău. 
Şi băiatului o să-i pună numele Eustratie. 

Într-adevăr, după masă s-a făcut botezul. S-a dat şi 
rânduita masă. Nașul (fiul doamnei S. G.) s-a întors acasă. 

- Cum i-a zis băiatului? a întrebat mama lui. 

- Eustratie! 

Concluzie: Pruncii, după moarte, nu sunt prunci, ci bărbați. 
Au simțământul că sunt în rai, îşi aduc aminte de toate și de 
toți, precum bărbații. 

“ Cu sfinţii odihneşte, Hristoase, 
sufletele adormiţilor robilor Tăi, unde 
nu este durere, nici întristare, nici 
suspin, ci viată fără de sfârşit“. 


1. MIJLOCIRILE PENTRU CEI ADORMIȚI 


1. Cât timp eşti în viață poţi să le faci pe toate pentru 
sufletul tău: să priveghezi, să postești, să te rogi continuu 
etc. Însă, imediat ce mori, nu poţi să mai faci absolut nimic 
pentru aceasta. Tot ce ai făcut, rămâne făcut. Cu alte cuvinte, 
ca mort, oricât ai ruga pe Dumnezeu și oricât ai striga, nu 
te mai auzi! Rugăciunea ta cade în gol! 

2. Însă, dacă cineva vorbește lui Dumnezeu despre tine, 
îl va auzi Dumnezeu? Îi va auzi rugăciunea? Într-un cuvânt, 
în fața lui Dumnezeu încape “mijlocirea”? 

Răspunsul este da. 

Mai exact: 

a. "Aceia care și l-au făcut prieten pe Împărat (scrie 
Sfântul loan Scărarul) pot după aceea să-și facă prieten și 
pe fiecare servitor și ajutor, chiar necunoscut sau dușman 
dacă este, dacă vor, pot chiar să-l împrietenească cu 
Împăratul și să-l facă să primească slava” (Omilia la “preot”). 
După aceea, împăratul, pentru favorul prietenului său, îl 
Slăvește pe servitorul lui, chiar dacă servitorul este 
necunoscut sau este dușmanul împăratului. Nu pentru că 
merită servitorul. Ci pur şi simplu pentru că Împăratul nu 
vrea să-i strice plăcerea celui ales de prietenul său”. “La fel 
să te gândești și pentru sfinţi”, zice din nou cuviosul loan, în 
aceeași carte. 

b. Deci, Dumnezeu, pentru favoarea sfinţilor Lui, 
miluiește, salvează, dezvinovăţește pe păcătos. Sfinţii Îl 
roagă pe Dumnezeu pentru noi, iar Dumnezeu ascultă 
cererea lor. Nu pentru faptul că sfinţii se roagă mult mai bine 

sau sunt mult mai iubitori de oameni decât Dumnezeu. Pur 
“şi simplu pentru că Dumnezeu nu vrea să strice plăcerea 
aleșilor robilor Lui. “Voia celor ce se tem de Elo va face şi 
rugăciunea lor o va auzi...” (Psalm 144, 19). 

c. În Scriptură întâlnim: multe întâmplări care arată că 
Dumnezeu, pentru plăcerea vreunui ales de-al Lui (rob), 
salvează întreg neamul său și poporul (vezi Facere 7, 1; 
Facere 19, 12; lisus Navi 6, 23; leșire 32, 9 - 14 etc.). 

De exemplu: Evreii au păcătuit. Domnul s-a mâniat. A 
luat decizia să-i piardă. Intervine, însă, alesul, robul Lui, 
Moise, și-L roagă. Robul roagă pe Domn! Omul muritor roagă 
pe Nemuritorul Dumnezeu! Cum a “reacționat” Atotţiitorul 
Domn? A zis către robul Lui, Moise: “Ascultă-Mă, lasă-Mă 
să fac ceea ce vreau!”. Cererea lui Moise a fost angajament 
pentru Dumnezeu! Atotţiitorul Domn, urmând să piardă 
poporul, a trebuit să aibă permisiunea lui Moise! A trebuit să 
accepte robul Lui! Dar Moise a fost de neclintit. În cele din 
urmă a cedat Preaînţeleptul Dumnezeu (leșire 32, 9 - 14). 
Evreii s-au salvat, deoarece au avut “mijlocitor” pe Moise! 

d. Deci, la Dumnezeu contează mijlocirea. Prin acest lucru 
se susţin cererile pe care le facem pentru morți. Noi, rudele, 
Îl rugăm pe Dumnezeu pentru aceștia. Noi suntem pentru 
aceștia “mijlocitori”. 


2. GRIJA FAȚĂ DE CEI ADORMIȚI 


A. Întotdeauna valabil! 
a) Plecând omul drag nouă din lumea aceasta, lasă în 
urma lui o poruncă, un angajament: “Pe toți vă rog. Şi vă 

implor: să vă rugaţi întotdeauna pentru mine” (Slava Slujbei 
înmormântării). Așadar, mortul nostru vrea, dorește să ne 
pese întotdeauna de acesta. Întotdeauna să facem ceva 
pentru sufletul lui. 

b. Se întâmplă următoarele: 

Imediat ce-l pierdem pe omul nostru, durerea, 
simțămintele noastre se găsesc la culmea lor. Şi acest lucru 
ne îmboldește să ne pese “înflăcărat” pentru acesta. Însă, 
încet, încet, simțămintele noastre se “risipesc” pentru acesta. 
încât și interesul nostru pentru sufletul lui se stinge treptat 
până dispare complet! 

c. Nu se întâmplă însă la fel şi din partea mortului nostru. 
Acesta, în comparație cu noi, rămâne întotdeauna (veşnic) 
același! Şi așteaptă întotdeauna ceva de la noi! 

Deci, din prima clipă de când a plecat din această lume, 
până astăzi și până în ziua celei de-a doua Veniri a lui Hristos, 
are ca un “cerşetor” mâinile lui deschise, așteptând să-i dăm 
ceva. Şi nu vrea puţin, vrea multe. Cu cât mai multe, cu atât 
mai bine pentru sufletul lui! Niciodată nu va zice: Ajunge! 
Va fi pentru totdeauna “neputincios”. Din gura lui se aude 
vocea lui: “Ajutaţi-mă! Faceţi ceva pentru sufletul meu! 

d. Şi aceasta înseamnă: ai pierdut pe omul drag ţie. Ai 
făcut parastasele lui și ai conștiința împăcată că în faţa lui ţi- 
ai îndeplinit obligaţiile tale. Ai împlinit sfintele tale obligații. 
Ai terminat! Însă trebuie să știi că nu ai terminat, ci abia ai 
început. Şi niciodată nu vei termina... 

e. Poate că ai pierdut pe tatăl tâu care a fost bolnav şi te 
simţi cu conştiinţa grea că nu l-ai reprezentat cât ar fi trebuit. 
Nu l-ai “privit” de ajuns. Nu te necăiji. Tatăl tău, de acum 
încolo, te vrea numai pe tine! Şi urgent! Te vrea sufletul lui! 
O vei face? 

B. “Mamă, de ce m-ai uitat?” 

a. Un comandant din Cherchira povestește cu uluire ceva 
ce i se întâmplase chiar lui cu mulți ani în urmă. Era miezul 
nopții. A auzit dintr-o dată un zgomot în geam. La început 
nu a dat importanţă. Dar zgomotul a stăruit. S-a neliniștit. 
Ce să fie la o oră ca asta? Se duce cu neliniște la fereastră. 
O deschide. Și ce să vadă? Un copilaș necunoscut. 

- Cine ești? îl întreabă. 

- Sunt Panaghioti. Zi-i mamei tale, de ce m-a uitat? 

Și copilul a dispărut. Panaghioti a fost un frățior al lui 
care a murit înainte de a-l cunoaște. 

b. “Zi-i mamei de ce m-a uitat?”, a zis cu reproș micuțul. 
Bineînțeles că mama lui i-a făcut slujbe, parastase, toate 
cele rânduite. După aceea s-a oprit. Bineînţeles pe copilul 
ei (pe Panaghioti) l-a avut întotdeauna în mintea ei. Însă 
pentru Panaghioti a fost ca și când l-ar fi uitat mama 
lui. “De ce m-ai uitat?” i-a reproșat. Ca și când i-ar fi 
zis: “Mamă, dacă-ţi aduci aminte, fă ceva pentru sufletul 
meu! Permanent! Cât timp ești în viaţă!...” 

C. Exact la fel este valabil și pentru fiecare dintre noi care 
a pierdut pe cineva. Altfel, o să-l macine reproșul: 

„- Mamă de ce m-ai uitat? 

- Tată, de ce m-ai uitat? 

- Copilul meu, de ce m-ai uitat? 

- Fratele meu, de ce m-ai uitat? 

- Prietene, de ce m-ai uitat? 

d. Reproșul greu aduce plâns de nestăvilit. Când noi, cei 
vii, uităm sufletele celor răposați, atunci facem sufletele să 
plângă. 

De curând (11. 10.1997), vârstnica doamnă Elena Z. mi- 
a povestit o întâmplare uluitoare: 

În anul 1980 a murit preotul parohiei ei, părintele A., 
lăsând în urmă copii, nurori, nepoți. În 1981 a:murit mama 
doamnei Elena Z. (care povestește întâmplarea). De atunci 
încolo a făcut în continuu prescură pentru sufletul mamei ei. 
Așadar, într-o zi, apare în vis fericitul părinte A., preotul 
parohiei, plângând fără mângâiere! În ochii lui curgea izvor 
de lacrimi! Doamnei îi plesnea inima. 

- Ce ai, părinte, de ce plângi? l-a întrebat. 

- Tu, Elena (a răspuns preotul), trimiți mamei tale 
prescura. Mie nimeni nu îmi trimite! 


3. RUGĂCIUNILE PREOȚILOR 


a) Preotul are o unică, sfântă și irepetabilă apostolie: 
este reprezentantul poporului către Dumnezeu. Vorbește lui 
Dumnezeu în numele poporului. Este gura poporului. Este, 
deci, mijlocitor între păstoriţi și Arhiereul Hristos. 
“Învrednicește-mă pe mine să săvârșesc tainele tale cele 
cerești și mijlocește pentru oile tale”, spune preotul la Taina 
Maslului. 

b. Acest lucru înseamnă: Dumnezeu ascultă cu o atenţie 
deosebită cererile preoților. După Sfântul Atanasie cel Mare, 
rugăciunile preoților sunt egale cu cele mai curate și puternice 
rugăciuni ale sfinţilor (vezi Everghetinon, vol. 1). 


5. Vorbește în numele lui Hristos către popor. Este gura lui Hristos. 
“În numele lui Hristos, așadar, ne înfățişâm ca mijlocitori, ca și cum Însuși 
Dumnezeu v-ar îndemna prin noi” (2 Cor. 5, 20). 

Deci, preotul este reprezentant al poporului către Hristos, dar și 
reprezentant al lui Hristos către popor. 

Cum să nu fie, când chiar Însuşi Dumnezeu i-a așezat 
ca mijlocitori ai poporului Lui? 

c. Însă, o putere specială o au rugăciunile lor pentru cei 
adormiți. Sufletele găsesc aici o mare liniște și mângâiere. 

Ca prim exemplu, vom înfățișa următoarea întâmplare 
captivantă, care se întâmpla cu mulți ani în urmă, înainte de 
elenismul din Asia Mică (vezi P. M. Sotirhu, Vecinătatea 
îngerilor, istorii ale Anatoliei, Ediţia Akritas). 

1. Parohul unui sat, părintele Parthenie, a fost beţiv; însă 
ca liturghisitor, avea ceva deosebit: în timpul Sfintei Liturghii 
pomenea toate numele fraților adormiţi. 

2. Într-o zi, a slujit fără să se fi îmbătat de tot. Și se 
legăna. Şi a venit clipa cea rea; i-au căzut “Sfintele”! S-au 
vărsat pe dușumea. Imediat a căzut la pământ și cu limba a 
curățat Trupul și Sângele Domnului. 

3. Nălucit a alergat la episcopul lui, Prea Sfinţitul 
Ambrozie, și s-a spovedit de păcatul acesta greu. 

“- Despre canonul ce ţi-l voi da, te voi anunţa”, i-a răspuns 
episcopul. 

4. Episcopul știa că părintele Parthenie a fost băutor de 
vin. Şi avea responsabilităţi în fața Domnului cel Atotputernic. 
De aceea, trebuia cu orice preţ ca preotul să întrerupă patima 
beţiei. Se gândeau cum să-l readucă la realitate, la conștiință. 
Și a luat decizia să-l pedepsească la culme. Să-l 
caterisească! 

5. Deci, pe când stătea la masa lui, “lucrând” cum să 
pedepsească pe preot, dintr-o dată vede, ca o nălucă 
înfățișându-se următoarea întâmplare: Din peretele camerei 
de lucru “ieșeau” în continuu o mulțime de oameni: bărbaţi, 
femei, bătrâni, tineri, săraci, bogați etc., cu durerea lor 
întipărită pe chipuri. Printre ei se aflau și câțiva dintre oamenii 

lui care muriseră demult. Şi toată această îndurerată mare 
de oameni trecea în ordine prin fața episcopului și, în șoaptă, 
cu un glas chinuit îl rugau: “Nu-l pedepsi pe părintele nostru! 
Nu! Ne pomenește pe toți! Şi ne ajută! Este prietenul nostru! 
Nu-l pedepsi! Nu”. 

6. Episcopul a înțeles. Toată această mulțime care a 
“defilat” prin fața lui erau sufletele pe care le pomenea beţivul 
părinte Parthenie. Şi, imediat ce au aflat de veste că preotul 
lor urmează să fie pedepsit, s-au răsculat! Au organizat o 
“demonstraţie”. 

Şi, într-adevăr, datorită intervenţiei lor puternice, episcopul 
l-a iertat pe preotul beţiv. 

7. Fiţi atenţi! Beţivul preot care pomenea sufletele 
adormiţilor! Şi cum? Ca un ameţit, ca beat! Este posibil să 
nu fi știut nici ce zice? Și totuși această pomenire a avut 
valabilitate în faţa lui Dumnezeu! Putere! Milă şi mângâiere 
pentru suflete! Pentru că se făcea de către preot, care avea 
în lucrare harul preoţiei. Atât de mult “înseamnă” la 
Dumnezeu pomenirea - rugăciunea făcută de preot. 
“Dumnezeu are în urechea lui gura preotului” a zis aghioritul 
ieromonah, părintele Efrem Katanukiotis (+ 1998). 


4. CE TREBUIE SĂ FACEM PENTRU CEI 
ADORMIȚI? 


Deci: Ce putem noi singuri (la casa noastră, la biserică 
etc.) să facem pentru morții noștri pentru a-i mângâia? 
A. Pocăinţa 

a. “Să ştie cel ce a întors pe păcătos de la rătăcirea căii 
lui își va mântui sufletul din moarte și-și va acoperi mulțimea 
de păcate” (Iacov 5, 20). Cu alte cuvinte, cel care scoate pe 
vreunul din greşeală, “va acoperi mulţime de păcate”, iar 
pentru marele bine pe care l-a făcut i se vor ierta multe 
păcate. 

b. Eşti departe de Biserică. Și pierzi, de exemplu, pe 
copilul tău. Această moarte îţi este un motiv ca să te pocăiești 
și să-ţi salvezi sufletul tău. Deci: dacă nu ai fi pierdut pe 
copilul tău, nu te-ai fi pocăit. Așadar, lipsa fiului tău te-a 
condus pe drumul mântuirii. Deci, Dumnezeu Atoţţiitorul nu 
va milui pe copilul tău, care, ca motiv al morții lui, a avut 
faptul că ai salvat propriul suflet? Şi, bineînţeles, vindecarea 
aproapelui! “Acoperă mulţime de păcate” (lacov 5, 20). 

c. Și, după cum am văzut, sufletul, după moarte, “arde 
pentru mântuirea rudelor lui (revezi Luca 16, 27- 28). Este, 
firește, ca atunci când cineva de-al lui de pe pământ se 
pocăiește, sufletul sărbătorește în ceruri! Fie că se găsește 
în rai, fie că se găsește în iad! 

“Cel mai bun parastas pentru frații noștri morţi este 
pocăința noastră”, a zis aghioritul părinte Paisie (+ 1994). 


» 


B. Milostenia 

a) “Mila curăţă toate păcatele” (Tobit 12, 9). Curăţă sufletul 
de orice păcat. 

b. Însă, Scriptura vrea să spună aici de mila pe cai o 
face chiar omul, cu banii lui, săracului, aproapelui lui. Mortul 
(care nu poate chiar el să facă mila) se mângâie cu 
milosteniile altora? 

c. Răspunsul este da. “Înainte de altă mângâiere, o 

importanţă mare o are mila pe care o faci chiar tu, cu banii 
tăi (spune Sfântul loan Hrisostom) și altă mângâiere o are 
mila pe care o fac alții pentru tine. Cea de-a doua are o 
importanţă mai mică decât prima”. 

“Deoarece (continuă Sfântul loan Hrisostom) mila pe care 
o facem pentru mort are o importanţă mai mică, de aceea 
trebuie să facem pentru acesta multe milostenii. Pe cât de 
mult a păcătuit, atât de multă nevoie are de milostenie”. Şi 
sfântul sfătuiește: “Faceţi milostenie din averea pe care a 
lăsat-o mortul. Dacă nu a lăsat, faceţi cu banii 
dumneavoastră. Nu ridicați monumente și morminte” (Omilia 
21, 4 în Fapte). 

d. Cu siguranţă, va trebui să miluim pe cel care are nevoie; 
deci, pe înfometat, pe cel gol, pe cel însetat. Când un se- 
men de-al nostru este miluit, se alină și se bucură. Şi dacă 
se roagă pentru mortul nostru, rugăciunea lui are o putere 
mai mare. De aceea, “pe toți pe care-i miluim (zice din nou 
Sfântul loan) să dăm «numele» mortului, fratelui nostru, ca 
să ridice pentru acesta cereri” (aceeași carte). 

e. Chiar dacă nu le dăm “numele” și-l “rostim” în “mintea 
noastră” și atunci, lubitorul de oameni, Dumnezeu, miluiește 
și iartă pe mort, fratele nostru. Un pescar, neinteresat de 
cele religioase, a dat unui sărac un pește. “Să fie de sufletul 
nepoatei mele moarte, Maria”, zice în mintea lui pescarul, 
fără s-o creadă cu adevărat. Și, mirare! În aceeași seară îi 
apare săracului moarta Maria zicându-i: “Spune-i unchiului 
meu că am primit peștele! Şi-i mulțumesc”. 

f. Cum credeţi că l-a primit? A fost miluită de Domnul. 
Mult har este în milostenie! Este vizibil: milostenia iartă 
păcatele morţilor. “Doamne, iart-o pe moarta Ta”, zic săracele 
bătrâne, când fac milostenie. Și rugăciunile lor urcă la 

Dumnezeu ca o mireasmă îmbietoare. A văzut-o cu ochii ei 
călugărița Sofiani, care s-a dus pe cealaltă lume. Ea 
povestește: “Se auzeau cererile săracilor care primiseră mila 
de la ea: «Dumnezeule, iart-o pe aceasta»”. Atunci s-a auzit 
glasul Tatălui zicând: “De aceea, pentru cererile preoților 
mei și a fraţilor mei voi ierta” (Marele Sinaxar, august). 


C. lertarea 

a. În zona Nafpaktiei Etoloniei, o pereche, Constantin și 
Parascheva, nu a trăit în pace. Soţia Parascheva murise, 
fără să se fi împăcat cu soțul ei, încât s-a arătat soțului ei 
zicându-i: “Mergi la mormântul meu și spune: «Paraschevo, 
te iert!»”. Din această întâmplare reies două mesaje de bază: 

Primul: În situaţia în care cineva a murit fără să apuce 
să ierte pe dușmanul lui, va trebui ca cel în viață să meargă 
la mormântul mortului și să ceară iertare?. 

Domnul V. K. a avut o neînțelegere, “dușmănie” cu unul 
dintre unchii lui. Unchiul lui a murit fără să apuce amândoi 
să-şi ceară iertare unul de la celălalt. Domnul V. K., la 
îndrumarea duhovnicului său, s-a dus la mormântul mortului 
şi i-a cerut iertare: “Unchiule, te iert. lartă-mă și tu!”. În aceeaşi 


6. Este vrednic de observat că ceea ce i-a zis moarta soțului ei, o 
rânduieşte canonul în manuscrisul Sfântului loan Postitorul: “Dacă doi au 
dușmănie și moare unul dintre ei, trebuie ca cel viu să se ducă la mormântul 
celui mort şi să-și ceară iertare ca și când ar fi viu...” (Pidalion, însemnări). 

a. Cum de a ştiut moarta, doamna Parascheva, ce zice Pidalionul? Şi 
cum a știut Sfântul loan Postitorul că acest lucru este dorit de suflete? 

b. Moarta, Parascheva, nu a reacţionat de la sine, ci după porunca lui 
Dumnezeu. Pe când Sfântul loan, ca sfânt, “a fost învățat de Dumnezeu” 
(loan 6, 45). Și Dumnezeu tot ce a zis Sfântului loan a zis și moartei 
Parascheva. lată încă o dovadă că Sfinţii Părinţi sunt duhuri dumnezeiești. 

seară a văzut cu mirare pe mort în vis şi el strălucea de 
bucurie și veselie! 

AI doilea: Sufletele au nevoie de iertarea noastră. O 
aşteaptă. O cer. Mai demult, mai ales în sate, la slujbele de 
înmormântare sau la slujbele parastaselor, când preotul citea 
rugăciunea de iertare și zicea: “Dumnezeu să-l ierte!”, toți 
cei din biserică strigau: “Dumnezeu să-l ierte!“. Este o clipă 
mare și pentru cei din biserică, și pentru sufletul celui 
decedat. 


D. Prescura, lumânarea, candela, uleiul 

a) Prescura: Şi “prescura” alină pe morţii noștri. Doamna 
V. A. mi-a povestit de curând (1997): În fiecare săptămână 
duce “prescura” la biserică pentru soțul ei mort. O dată nu a 
mai făcut prescură. Atunci, s-a întâmplat următorul fapt: În 
fiecare seară, timp de o săptămână, îl vedea în vis pe mort 
supărat și tulburat, zicându-i stăruitor: “Fă-mi să mănânc! 
Acum! Fă-mi să mănânc! Acum”. Mortul cerea “prescură” ca 
s-o mănânce sufletul lui! Să ne aducem aminte de preotul 
mort, părintele A., care plângea deoarece nimeni nu-i 
“trimitea” prescura! 

b. Lumânarea. Când aprindem o lumânare pomenim în 
gând numele fraților noștri, vii sau adormiți. Cât timp aceasta 
arde, tot atâta durează și rugăciunea noastră pentru cei 
adormiţi (sau vii). Așadar, cât timp lumânările ard la 
Dumnezeu și la sfinţi, tot atâtea păcate se iartă acelora (vii 
sau adormiţi), a zis Sfântul Mare Martir Dimitrie paraclisierului 
bisericii lui (vezi Nicodim Aghioritul, Comentariul la Canonul 
Paștelui, glas 5). 

1. Acest lucru spus de Sfântul Dimitrie a fost văzut în 
vedenie, în acelaşi timp, de călugărul aghiorit. A văzut că, 
atâta timp cât a stat aprinsă lumânarea de la Proscomidie 
(în timpul Sfintei Liturghii), cei din iad scoteau capul 
afară din focul iadului. Imagine simbolică, care arată 
că, într-adevăr, sufletele câștigă prin aprinsul lumânărilor 
noastre, mai ales în timpul preasfintei prefaceri a harurilor. 
Sfântul Serafim de Sarov aprindea lumânări pentru morţi la 
iconostasul din chilia lui. Dar și noi la iconostasul din casa 
noastră putem să aprindem lumânări în amintirea morţilor. 

2. Preaiubitorul Dumnezeu, pentru a ne arăta că fiii Lui 
(sufletele) câștigă de la lumânare și ca să ne facă să 
aprindem cu dorinţă arzătoare pentru morții noștri lumânări, 
permite de-a lungul timpului chiar sufletelor să apară rudelor 
lor și să mărturisească folosul ce-l primesc de la lumânarea 
pe care le-o aprindem. 

Fericitul |. S. (4 1996), cu inima smerită, povestește 
următoarele: Cu mulţi ani în urmă, a văzut, ca într-un vis, pe 
tatăl lui mort și l-a întrebat: 

“ - Primiţi tot ceea ce trimitem noi de aici (“liturghii”, vin, 
milostenii)? 

- Tot ceea ce trimiteţi, a răspuns mortul, ajung la noi: și 
liturghiile, și vinul, și milosteniile. Chiar și o lumânare dacă o 
aprindeţi în numele nostru, o primim şi pe aceasta și ne 
bucurăm”. 

3. Acest fapt este adeverit și de călugărița Sofiani (care 
s-a dus pe cealaltă lume), care povesteşte: “Au venit îngerii, 
aducând milosteniile, liturghiile, uleiul, prescurile” (Marele 
Sinaxar, august). 

c. Candela. Tot ce este valabil pentru lumânare, este 

valabil și pentru candelă, pe care o aprindem la mormântul 
mortului; este și aceasta un gen de rugăciune pentru suflet. 

1. Doamna Stavrula K., din satul Macedonia, povestește: 
Cu ani în urmă a pierdut pe fratele ei de 20 de ani. La început 
aprindea în fiecare seară candela la mormântul lui. După 
aceea a încetat să o mai aprindă. A trecut un an și fratele ei 
mort s-a arătat celui care aprindea candelele în biserică 
zicându-i: “Întreab-o pe Stavrula K. de ce nu-mi aprinde can- 
dela?” (Vedeţi cum sufletele urmăresc tot? Şi ştiu pe toți și 
pe toate?). 

2. Mortul, fratele a vrut candela mormântului aprinsă! Nu 
numai în primele 40 de zile! Ci în fiecare zi! Cu alte cuvinte, 
morții noștri, frații vor întotdeauna candela lor să fie aprinsă. 
Nu numai la început, ci până la sfârșit. Precum la început, 
aşa să fie și în fiecare zi. Continuu. Toată viaţa. Veșnic. 

3. Şi nu o vor ca să se lumineze mormântul lor, nu. Ci ca 
să se folosească sufletul lor. Găsesc mila de la Milostivul 
Dumnezeu! 

d. Uleiul: Pentru morţii noștri mergem şi ducem ulei la 
biserică! Şi acesta se duce la suflet. Au venit îngerii 
(povestește călugărița Sofiani), aducând uleiul. 

La fel, firește, este valabil și pentru tămâie, vin etc. Deci 
tot ceea ce noi trimitem de aici de pe pământ pentru suflet, 
acesta le primește. 


E. Rugăciunea 

a. În anul 1973 a murit mama unui călugăr, și anume a 
părintelui Serafim al mănăstirii Sfântului Pavel din Muntele 
Sfânt. Călugărul îl roagă pe părintele Constantin, un călugăr 

virtuos, ca să se roage pentru sufletul mamei lui. Într-adevăr, 
părintele Constantin, a văzut în vedenie o femeie 
necunoscută. 

- Cine ești? o întreabă. 

- Sunt mama părintelui Serafim. 

- Şi ce vrei? 

- Am venit să-ți spun că prin rugăciunea ta am găsit o 
mare alinare și îți mulțumesc pentru aceasta (Patericul 
Sfântului Munte, 2). 

b. Îl iubești pe aproapele tău mort? Spune cu sufletul 
tău: “Doamne, miluiește pe robul tău”. 


F. Postul 

Postul este superior rugăciunii! (vezi Postul: Împărăteasa 
virtuților, ediția Tabor, același autor). Dacă rugăciunea aduce 
mult câștig fratelui nostru mort, cât poate să aducă postul! 

De aceea, trebuie să postim pentru sufietul fratelui nostru. 
Mai ales în zilele când facem parastase. 


5. CE FACE BISERICA? 


Deci, ce face Biserica de la sine însăși pentru folosul 
sufletelor? 

A. Cereri 

a) Biserica ridică zi și noapte către Domnul cereri “pentru 
toţi cei adormiţi părinţi și fraţi ai noștri” (Miezonoptica, Utrenie, 
Sfânta Liturghie, Vecernia, Rugăciunea după masa de 
seară). 

b. Sâmbăta dimineaţa se cântă canonul înmormântării și 
troparele speciale pentru liniștea sufletelor răposaților. 

c. Când călugărul Constantin s-a rugat (după cum am 
văzut) pentru un suflet, cât de mult a câștigat sufletul! Să ne 
gândim cât de mult câștigă sufletele cu rugăciunea întregii 
Biserici. 


B. Citania (Trisaghionul) 

a. Citanie se face în fiecare joi, la mormântul mortului 
sau în biserică, în fața icoanei lui Hristos sau în afara sfintei 
biserici. Şi are o mare însemnătate. 

b. Părintele Dumitru Gagastatis ( 1975) povestește că 
în satul Liopraso, sus pe munte, erau aruncate oasele a 
patru morţi care au fost omorâţi de dușmani, în august 1944. 
Într-o zi, părintele Dumitru, împreună cu săteni de-ai 
lui, s-au dus să ia oasele celor adormiţi pentru cimitirul 
satului. Oasele gemeau și plângeau. Părintele Dumitru a 
înțeles cu ce era vinovat. Morţii voiau citanie! A făcut citanie, 
iar plânsetele şi gemetele au încetat (Părintele Dumitru 
Gatastatis). 

O asemenea mângâiere dă citania sufletelor! (De aceea 
și cer cu plânisete și gemete!). 


C. Sâmbetele morților 

Sunt slujbe speciale (Vecernie, Utrenie, Sf. Liturghie) 
închinate tuturor morţilor de la începuturi până la a Doua 
Venire. 

a. Înainte de lăsatul secului 

Are o importanţă simbolică. Duminica Lăsatului de sec 
care urmează sâmbetei este închinată zilei “Judecăţii de 

Apoi”. Așa au rânduit Sfinţii Părinţi ca sâmbăta înaintea 
lăsatului de sec, trebuie să fie închinată numai sufletelor 
celor răposaţi ca să devină Domnul miluitor pentru acestea. 

b. Înainte de Cincizecime 

Tradiția Bisericii noastre spune că sufletele celor 
păcătoși, de la Paște până la Cincizecime, sunt libere. La 
Cincizecime se întorc în iadul cel înfricoșător. Sfinţii Părinţi 
având acest lucru în vedere, au rânduit ca sâmbăta cea de 
dinainte de Cincizecime să fie “Sâmbăta morţilor”. Și, de 
aceea, în ziua Cincizecimii rugăciunile celei de-a treia 
îngenuncheri sunt pentru odihna sufletelor. 


D. Sfânta Liturghie 

a. Cea mai puternică cerere 

1. În Sfânta Liturghie se înalță, la fiecare săvârșire a ei, 
şi de multe ori, cereri pentru frații noștri morți. 

- La “Cei chemați”. 

- La “Cele sfinte”. 

- La “Axion”. 

2. Cererea cea mai importantă este în timpul săvârșirii 
Proscomidiei. Atunci când preotul scoate “părticele” din 
prescură. “Părticica (spune Sfântul Simeon al Tesalonicului) 
reprezintă persoana, care se pomenește (în situația noastră, 
mortul). Această persoană comunică raţional cu Hristos” 
(Răspunsuri). Se botează în Sfântul Potir. Se moaie în 
Sângele Domnului. Este ca și când s-ar împărtăși. 

3. Dacă rugăciunea noastră personală îi mângâie atât 
de mult pe frații noștri morţi, cât de mult îi mângâie pomenirea 
(rugăciunea) care se face în timpul Înfricoșatei Prefaceri! 
“Nimic altceva nu este atât de folositor (scrie Sfântul Simeon 

al Tesalonicului), cât de minunată este Înfricoşătoarea 
Prefacere. 

4. Şi aici, lubitorul de oameni, Hristos, a permis sufletelor 
să apară persoanelor lor cunoscute și să mărturisească 
marele câștig pe care-l au prin pomenirea lor la Sfânta 
Liturghie. Ne limităm la o asemenea caracteristică pe care o 
aduce în discuție Sfântul Grigorie Dialogul: 

5. Într-o mănăstire era un călugăr numit lustos. El suferea 
de patima iubirii de argint. Se îmbolnăvise și a murit nepocăit. 
Egumenul a dat poruncă să se facă pentru sufletul lui treizeci 
de Sfinte Liturghii în continuu. Când au terminat Sfintele 
Liturghii, mortul s-a arătat într-o noapte fratelui său după 
trup, pe numele lui Kapioso. 

“- Cum ești acolo unde te afli? l-a întrebat Kapioso. 

- Până acum am fost foarte rău. Acum însă sunt bine”. 

Kapioso s-a dus la mănăstire. A anunţat pe călugări de 
vedenia pe care a avut-o. Au numărat una câte una zilele și 
au găsit că în ziua când s-a arătat mortul se împliniseră cele 
treizeci de Sfinte Liturghii (Everghetinos, vol. 2). 

b. Se pomenesc sinucigașii? 

1. Sfânta Liturghie se săvârșește pentru toți cei care 
trăiesc viață curată și virtuoasă, “pentru curâţia și viața 
cuviincioasă” (Rugăciunea la Sf. Punere înainte). De aceea, 
cei care păcătuiesc și rămân în păcat, nu trebuie pomeniți 
în timpul sfintei Proscomidii (Sfântul Simeon al Tesalonicului, 
Răspunsuri). 

2. Acela care se sinucide păcătuiește de moarte. Moare 
în păcat și cu păcat. De aceea, Tradiţia Bisericii este ca 
sinucigașul să nu se pomenească în timpul Înfricoșatei 
Prefaceri, nici ca să se facă pentru acesta Sfânta Liturghie 

sau “parastas” (Sfântul Teodor Studitul, P. G., vol. 99: vezi și 
14, Răspunsuri ale Sfântului Teofil, Pidalion). 

3. Milostenia, rugăciunile, iertarea, parastasele sunt cu 
neputinţă de a-l convinge pe Milostivul Hristos să miluiască 
sufletele sinucigașilor. Rudele lor să respecte Sfânta Tradiţie 
și să ţină seama de acestea. 


6. PARASTASUL 


A. Câștig mare 

a. Prin sfântul parastas nu se face o simplă slujbă în 
sfânta proscomidie, ci se scoate părticica separată, zicând 
obligatoriu “Pomenește, Doamne, și iartă-le pe acestea...”. 
În afară de acest lucru, în timpul Sfintei Liturghii, se zice în 
gând numele obligatoriu. Şi la sfârșit se atașează slujba 
parastasului. 

Dacă simpla rugăciune sau simpla citanie sau simpla 
pomenire în timpul Sfintei Liturghii aduc atât de mult câștig 
sufletelor, să ne gândim cât de mult câștig aduc sfintele 
parastase! 

b. La 31.03.1996, Duminica a cincea a postului, o familie 
a săvârșit al 40-lea parastas al tatălui ei, loan. În seara de 
duminică se arată cel răposat fetei lui, doamnei G. A. El se 
umpluse de bucurie. Și nu numai, dar strălucea întreg zicând: 
Să ai fata mea binecuvântarea mea”. Fata lui (care 
povestește această întâmplare), din clipa aceea, de duminică 
seara până în ziua de luni seara, pentru o perioadă de 24 

de ore a simţit în sufletul ei o bucurie cerească pe care nu a 
mai gustat-o până astăzi niciodată! 

c. Este vizibil. Mortul se umpluse de bucurie datorită celui 
de-al 40-lea parastas care s-a făcut pentru acesta. Și a 
“împărţit” bucuria lui cu fata lui, care a avut grijă de parastas. 

d. Și, așa cum este cel de-al 40-lea parastas, este și cel 
de la trei zile, de la nouă zile, de la șase luni. Deci. când nu 
facem aceste parastase (la 3 zile, la 9 zile, la 6 luni etc.), îl 
oprim pe mortul nostru de la această bucurie mare. 


B. “Pomenirea lui veșnică” 

a. Ce înseamnă? Înseamnă să ne aducem aminte veșnic 
de fratele nostru răposat? Însă, cine își aduce aminte numele 
străbunicului lui? Cine se gândește la el? Cine îl pomenește? 
Puţini, dintre cei mai puțini (și a fost ruda noastră). S-au 
făcut și pentru acesta sfintele parastase; s-a cântat și pentru 
acesta mult veșnica pomenire. Şi, totuși, a fost uitat. 

b. Veșnica pomenire nu se adresează oamenilor, care 
cu ușurință uită chiar și pe făcătorii lor de bine. Se adresează 
Preaiubitorului Dumnezeu. Este rugăciunea pe care o 
înălțăm către Acesta și-L rugăm să-și aducă aminte (să 
miluiască) veșnic sufletul. 


C. Sfânta Împărtășanie 

a. La parastase se împărtășesc rudele mortului pentru 
mângâierea sufletului lui. 

b. Dar nu se împărtășește mortul, ci alții se împărtășesc 
pentru acesta. Cum se mângâie sufletul lui? Își aduce câștig! 

c. Când se roagă pentru acesta, îi aduce câștig sufletului 
lui. Ai grijă: tu te rogi, acesta câștigă! Și cu postul tău câștigă. 

Tu postești, mortul își are folos. Ceva de acest gen este 
valabil și cu Sfânta Împărtășanie. Tu te împărtășești, mortul 
își aduce folos. Atât de iubitor, atât de dăruitor, atât de milostiv 
este Dumnezeu. 


D. Milostenii în loc de parastas? 

Unii preferă să facă milostenii în loc să facă parastas cu 
pomană. Greșit. Una este parastasul și alta milostenia. 
Milostenia este inferioară parastasului. lar inferiorul nu 
completează superiorul. Cu siguranţă, cel mai potrivit lucru 
este unirea celor două. Când nu poate să se facă păstrăm 
buna rânduială a Bisericii și recurgem la parastas. 


E. Când se fac parastasele? 

Sfinţii Părinţi, cunoscând marele folos al sfintelor 
parastase, au rânduit să se facă parastase în următoarele 
zile (după înmormântare); 

- La trei, la nouă şi la patruzeci de zile. 

- La 3 luni, 6 luni, 9 luni. 

- Din an în an până la al șaptelea an. 

“Şi dacă rudele au săvârșit în acest fel, nu vor păcătui” 
(vezi Micul Evhologhiu). 


F. Trebuie să se facă la timp? 

Trebuie să se facă la 3, la 9 și la 40 de zile etc.? 

Bineînţeles. Acest lucru este corect. Dacă nu pot să se 
facă la timpul lor, când trebuie să se facă? Să se facă înainte 
sau după aceea? 

a. Cartea Triodului scrie: “Dacă cineva moare în Sfântul 
și Marele Post (atunci când Sfintele Liturghii se săvârşesc 

sâmbăta și duminica), cel de trei zile se va face în a doua 
sâmbătă. În acord, deci, cu Triodul, parastasul trebuie să se 
facă după împlinirea zilelor și nu înainte. 

b. Ştim că în ziua cea de-a 40-a decide Judecătorul dacă 
sufletul va merge în rai sau în iad. Nu ar fi mai bine ca cele 
- patruzeci să se facă înainte de a se lua marea hotărâre? 

c. Să presupunem că moare cutare, care pe pământ a 
fost delăsător. Facem de “patruzeci de zile” înainte de a se 
lua marea decizie și astfel se salvează sufletul datorită 
parastasului. 

d. Însă ce s-ar fi întâmplat în situaţia în care sufletul lui s- 
ar fi dus în iad și noi am fi făcut după aceea parastasul? 
Datorită parastasului, sufletul lui ar fi ieșit din iad. 

e. Deci, tot ceea ce face înainte de cele patruzeci de zile 
Sfântul parastas face și după aceea. În cea de-a doua situaţie 
are mult mai multă trecere în fața Creatorului Dumnezeu. 
Deoarece sufletul se chinuiește în iad. 


G. Când se interzice parastasul? 

După tipicul Bisericii, există sărbători care trebuie să se 
păstreze “curate”, să nu fie umbrite de elemente străine 
(colivă, binecuvântări). 

a. Învierea lui Hristos este o mare sărbătoare 
împărătească. Şi în aceste zile nu se fac parastase. Ca să 
nu fie umbrită marea sărbătoare a Învierii de slujba 
parastaselor. Din această cauză nu se fac parastase în toată 
Săptămâna Luminată. 

b. Din aceeași cauză (ca să se păstreze curate 
sărbătorile) nu se fac parastase în zilele: Crăciunului, 
Bobotezei, a Învierii lui Lazăr, la Florii, la duminica Sf. Toma, 

la Înălțare, la Schimbarea la Faţă. 

Cc. Din aceeași cauză se interzice slujba în următoarele 
zile: la Cincizecime; de ziua Buneivestiri; a Întâmpinării 
Domnului; în toate sărbătorile Maicii Domnului; a Sfintei 
Cruci și în ziua în care se sărbătorește sfântul bisericii. 

d. Dacă în aceste zile cad cele “patruzeci de zile” se face 
numai pomenirea mortului la Sfânta Liturghie. Pe când sfântul 
parastas se mută obligatoriu mai târziu. Dacă facem altfel, 
păcătuim, mâniindu-L pe Domnul. 

e. Tipicul Bisericii nu este de la oameni, ci de la Duhul 
Sfânt. Este lege a lui Dumnezeu! Cine face parastas (în 
aceste zile), disprețuiește cu îndrăzneală legea 
dumnezeiască, încât parastasul devine o fărădelege! 


H. Fastul! 

a. Ca să se facă parastas este nevoie de: prescură, vin, 
lumânare, tămâie, ulei și o farfurie de grâu. Nimic altceva. 

Podoabele nu sunt elemente ale sfintelor parastase, ci 
elemente ale slavei deșarte și ale fățărniciei umane. Este 
ruşinos! Parastasul necurat al fățărniciei omenești se 
folosește de sfânta pomenire a morților și face din sfântul 
parastas o întâlnire fastuoasă! Rudele au grijă de fastul lor, 
iar morţii se chinuiesc și se întristează. 

b. Vrei să odihnești sufletul mortului tău? Fă tot ce poate 
folosi sufletului lui și nu tot ce te evidenţiază pe tine! Fă cu 
simplitate la trei zile, la nouă zile ș.a.m.d., tot ce rânduiește 
cu exactitate tradiția de inspiraţie divină a Bisericii noastre. 


i iii iii 


7. RUGĂCIUNILE FOLOSESC CELOR 
ADORMIȚI 


A. În rai 

a. Unul dintre fraţii noștri în Hristos trăiește în pocăință, 
moare și, într-adevăr, sufletul lui merge în rai. Noi, aici, pe 
pământ, facem. pentru acesta citaniile rânduite, parastase 
etc. 

Dar sufletul lui în rai se veselește și se bucură. Ce 
o să-i facă, spre exemplu, parastasele? 

b. Ceva o să-i facă! Altfel nu s-ar mai fi făcut... 

Măresc, sporesc bucuria pe care o simte în rai. Cât se 
bucură mortul loan când s-a arătat fetel lui, G., imediat după 
parastasul lui de la patruzeci de zile! De aceea, oricât de 
sfânt ar fi acela care moare, îi facem parastase (aprindem 
lumânări etc.), chiar și pruncului care abia s-a botezat și 
apoi a murit. 


B. În iad 

Chiar dacă sufletul se găsește în iad, tot îi aduce foloase. 

- O simte ca o alinare provizorie. 

- Poate să iasă chiar și din iad! 

Prima este sigură, a doua nesigură. 

a. Alinarea provizorie 

Cu rugăciune (citanie, parastas etc.), sufletul simte o 
oarecare mângâiere, alinare. O adeverește experienţa unui 
blestemat (unuia din iad). Preotul idolilor, care se găsea în 
iad, a mărturisit Sfântului Macarie Egipteanul: “Când îi 
pomenești pe cei din iad și te rogi pentru aceștia, ei găsesc 
consolare (Pateric, Avva Macarie). 

b. Poate să iasă din iad! 

A zis-o îngerul Domnului Sfântului Macarie Egipteanul: 
“Sunt, așadar, cu putință ca acestea (cereri, miluințe etc.) 
să scoată sufletul din iad”. 

Exemplu: 

1. Am zis că, în timpul Sfintei Liturghii, este interzisă 
pomenirea ereticilor și a sinucigașilor. Cu mult mai mult este 
interzisă pomenirea idolatrilor. Şi totuși! Sfântul Grigorie 
Dialogul a făcut ceva îndrăzneț. A pomenit în Sfânta Liturghie 
pe idolatorul și prigonitorul creștinilor, pe împăratul Traian! 
l-a făcut “slujba de patruzeci de zile”! (P.G. 95, 256 - 264). 

a. Cum a reacţionat Dumnezeu la această îndrăzneală? 
A ascultat. A făcut tot ce i-a cerut robul lui! A scos din iad pe 
Traian! Bineînţeles că Dumnezeu “a mustrat” pe sfânt, numai 
că a făcut-o cu puţină întârziere, când Traian a ieșit din iad. 
Și, atunci, doar i-a zis: “Să nu mai îndrăznești așa ceva, să 
te mai rogi pentru necuviincioși!” (Triod, Sâmbăta lăsatului 
de sec). 

b. De ce Dumnezeu nu a mustrat pe sfânt direct de la 
început? Nu l-a deranjat, ci l-a lăsat timp de patruzeci de 
zile să pomenească un idolatru? De ce? 

- Din iubire pentru sfânt și pentru idolatru; 

- Și ca să ne arate câtă putere are pomenirea “cu nume" 
în timpul Sfintei Liturghii”. 

2. Împăratul Teofil, ca icomonah (luptător împotriva 
sfintelor icoane), a ajuns în iad. Soţia lui, Teodora, roagă pe 
Patriarhul Metodie să se roage pentru sufletul lui. Patriarhul, 


7. Adevărat. Noi putem să avem o asemenea îndrăzneală? Să pomenim 
în timpul Sfintei Liturghii persoane pe care le interzice Biserica? 

a) Nu trebuie să imităm “excesele” sfinţilor (au atâtea alte lucruri de imitat). 

b) Dumnezeu a tolerat şi a ascultat pe robul lui, pe Grigorie. pentru că robul 
lui a foşt un sfânt. Noi, care nu suntem sfinţi, dacă îndrăznim şi facem o asemenea 
faptă, Îl vom mânia! 

cu alţi virtuoși preoți, se roagă fierbinte în biserica Sfânta 
Sofia în prima săptămână a postului de patruzeci de zile. 
Cu ei s-a rugat și împărăteasa Teodora cu întreg personalul 
de la palat, în biserica Născătoarei de Dumnezeu. 
Făcându-se dimineaţă în ziua de sâmbătă, Teodora a văzut 
pe Hristos, ca în vedenie, zicându-i: “Să știi că, pentru 
lacrimile tale și credinţa ta și pentru rugămințţile preoţilor mei, 
îi dau iertare bărbatului tău, Teofil”. 

Minunea s-a făcut. S-a salvat ereticul Teofil! Din iad s-a 
dus în rai (Triod, “Sâmbăta Lăsatului de sec”). O spune și 
istoricul francez Charles Diehl (Chipuri bizantine, diploma 
Academiei Franceze, Atena, p. 158 - 159). 

3. Întâmplarea uluitoare este descrisă de cartea arhim. 
Kakavela, “Povestiri nepublicate” (p. 77 - 87). Pe scurt: 

Un oarecare călugăr, pe când mânca împreună cu 
Episcopul Teodoret de Cir, a ascuns în rasa lui, mâna. Acest 
lucru a mișcat curiozitatea episcopului și a înșfăcat mâna 
călugărului. Imediat s-a răspândit un miros urât, de 
nesuportat. Călugărul a fost nevoit să descopere marele său 
secret. | 

a. Mama lui (a spus) a rămas văduvă. Era foarte frumoasă 
și s-a desfrânat. A murit în păcat. Dacă am cunoscut 
zădărnicia vieţii, m-am călugărit. Am fost însă neliniștit 
gândindu-mă dacă mama mea s-a salvat sau nu.. M-am dus 
în Tebaida la un părinte, renumit ascet și sfânt, . 
întrebându-l de acest lucru. A zis să facem amândoi 
rugăciune. Timp de șapte zile eu și părintele am făcut, în 
picioare, rugăciune fierbinte pentru sufletul ei. În a șaptea zi 
am văzut în vedenie iadul! Mama sa gemea: “Băiatul meu, 
salvează-mă!”. O înşfac și o duc în rai. Imediat ce mi-am 

revenit din vedenie, ce să văd? Mâna (care o apucase pe 
mama) era rănită şi mirosea de nesuportat. De atunci până 
acum (a încheiat călugărul) mâna mea continuă să fie rănită 
și să împrăștie putoare (putoarea iadului)!...” 

b. Aceeași vedenie a văzut-o și părintele ascet. Semn că 
mama din iad s-a dus în rai datorită fierbinţilor şi stăruitoarelor 
rugăciuni ale fiului ei și ale sfântului părinte. 

4. Şi Sfânta Tecla, cu rugăciunile ei, a scos din iad pe 
păcătoasa fiică Falconila (Marele Sinaxar, septembrie). Şi 
Sfântul Paisie cel Mare a scos din iad un neascultător ucenic 
de-al lui (Marele Sinaxar, iunie). Şi aghioritul din zilele 
noastre, ierom. Efrem Katunakiotis (ţ 1998), după post și 
rugăciune stăruitoare, a scos din iad pe părintele lui, Nichifor. 


C. Atenţie! 

- Nu este de ajuns să ne rugăm pentru suflete. 

- Nu este de ajuns să facem citanii și parastase. 
- Nu este de ajuns să facem pomeni etc. 


a. Trebuie, în același timp, să mai facem ceva foarte im- 
portant. Atât de important, încât, fără acesta, orice am face, 
toate celelalte sunt de prisos. Să fim atenţi să nu crâcnim în 
fața lui Dumnezeu. Să nu-L blasfemiem, deoarece a luat pe 
omul drag nouă. Dacă-L blasfemiem, atunci tot ceea ce am 
face pentru morţi se vor întoarce ca fără glas. 

b. Călugărița Sofiani a văzut pe cealaltă lume o întâmplare 
zguduitoare: Dreptul Judecător judeca un suflet păcătos. În 
funcţie de faptele lui, Judecătorul judeca că trebuie să intre 


108 


în iad. Însă, în aceeași clipă, îngerii au adus milosteniile, 
prescurile, tămâia, citaniile. Datorită acestora Dumnezeu 
iartă sufletul și decide să-l trimită în rai. Însă, iată că rudele 
au început să crâcnească împotriva lui Dumnezeu. Şi să-L 
blasfemieze. Acest lucru a mâniat pe Domnul. A respins 
cererile lor și a trimis sufletul în iad (Marele Sinaxar, au- 
gust). 

c. Concluzie: Rugăciunile pe care le facem pentru morții 
noștri trebuie să fie foarte curate, fără crâcneală și vorbe 
urâte în fața lui Dumnezeu. Este cu putinţă să ne asculte 
Domnul când Îl rugăm şi în același timp Îl blasfemiem? 


8. POATE RUGĂCIUNEA SĂ SCOATĂ 
SUFLETELE DIN IAD? 


Unii exclud permisiunea de a ieși cu cererile noastre 
vreun suflet din iad şi să meargă în rai. Argumentul lor: “În 
iad nu există pocăință”. 

Răspundem: 

1. Scriptura nu spune: în rai nu există pocăință, ci “în 
iad” (Psalm 6, 5). În iad cineva nu poate lăuda, nu slăvește 
pe Domnul. Cineva acolo nu poate spune: “Slavă Ție, 
Dumnezeule!”... 

2. Credinţa Bisericii noastre este că “parastasele” etc. 
aduc o anumită alinare celor din iad. Pentru moment, 
provizoriu, sufletele se mângâie. Se găsesc în afara iadului! 
Deci, acest lucru care se întâmpla provizoriu, cum poate să 
se întâmple de la sine? Cum să excluzi? 

3. Azis ingerul Domnului: “Multe așadar aduc mângâiere 
sufletului, pomenile, liturghiile și parastasele; este cu putință 
chiar să scoată sufletul din iad!”. Şi, cu siguranţă, îngerul 
știe cum stau lucrurile mult mai bine decât noi. 

4. Întâmplările vorbesc de la sine. Avem osândiți (am 
văzut-o!) care din iad s-au dus în rai. Poate cineva să nege 
o asemenea întâmplare? 

5. Domnul a zis: “Celui care va zice cuvânt împotriva 
Duhului Sfânt nu i se va ierta lui nici în veacul acesta, nici în 
cel ce va să fie” (Matei 12, 32). Așadar, când zice: “nici în 
veacul ce va să fie”, lasă să se înțeleagă (comentează 
cuviosul Pahomie cel Mare) că în veacul viitor există păcate 
care se iartă. Analizând fraza: “Cel care va zice cuvânt 
împotriva Duhului Sfânt”, după Sfinţii Părinţi, este necredința 
și erezia care nu se iartă, nici în prezenta, nici în viitoarea 
viață. Așadar, celelalte păcate, cât de serioase ar fi ele se 
pot ierta în “viața veșnică”. 

6. Nu este acum, până la a doua Venire a Domnului, 
perioada miluirii viilor și morţilor? De ce recurgem la mila 
Domnului numai pentru cei vii? 

7. De ce facem milostenii, citanii, parastase? Toate 
acestea nu se fac pentru mila şi iertarea sufletelor? “În 
Înfricoșătoarea Prefacere, unde este prezent Fiul lui 
Dumnezeu (zice Sfântul loan Hrisostom), în care cu 
înfricoșare sunt prezenţi îngerii, preotul înalță rugăciuni 
pentru morţi; crezi că toate aceste înspăimântătoare lucruri 
se fac pentru tipic? Niciodată să nu crezi așa ceva (Omilia 
21, Fapte). 

8. Domnul este Domn, nu numai al viilor, dar și almorţilor! 
Şi asupra celor morţi are autoritate, dar și asupra celor vii. 

Domn înseamnă că face tot ceea ce vrea. “Voi milui pe cine 
vreau să-l miluiesc și Mă voi îndura de cine voi vrea să Mă 
îndur” (Rom. 9, 15). Poate să scoată suflete din iad și să le 
pună în rai. Poate cineva să-L controleze sau să-L împiedice? 

9. Cu citaniile, parastasele etc., nu rugăm sufletele să 
meargă de unele singure în rai (ceva cu neputinţă pentru 
ele de făcut) (Luca 16, 26). Nici sufletele nu roagă pe 
Dumnezeu să le pună în rai, ci Dumnezeu, ca Cel Care are 
autoritate, poate să facă acest lucru. Şi, de aceea, Îl rugăm: 
"Cu sfinţii odihnește Hristoase sufletele robilor Tăi”. 

10. “Pe cât își dorește să nască femeia care are dureri 
(zice Sfântul loan Hrisostom), pe atât își dorește Domnul 
nostru să verse mila Lui peste oamenii lui. Lucrul acesta 
înseamnă că Preaiubitorul Dumnezeu râvnește cu tărie să 
ne rugăm pentru cei adormiţi, fraţi ai noștri; se poate cumva 
prinde de ceva pentru a-i milui!” Îmi aduc aminte de 
următoarea întâmplare: 

În anul 1981, în cercul meu de rudenii, se ivește o 
fulgerătoare moarte tragică a unui tată de 33 de ani în fața 
băiatului de 4 ani, a copilului lui. Micuţul, imediat ce a văzut 
mort pe tată! lui, a făcut mătănii, rugându-L pe Dumnezeu: 
“Dumnezeul meu! lartă-l pe tatăl meu”. Cine l-a învăţat să 
facă o asemenea rugăciune, într-o asemenea clipă 
înfricoșătoare? Tatăl Ceresc! Ca să găsească motiv de a 
milui sufletul lui?. 


8. Cu siguranţă lubitorul de oameni Dumnezeu vrea să spună cu această 
Situaţie (rugăciune): 

a) Că trebuie, cu toții, mici şi mari să ne rugăm pentru morţii noștri; 

b) Cea mai bună consolare pentru cei care sunt îndoliaţi, în special pentru 
cei nevinovaţi, este rugăciunea pentru odihna tatălui mort sau a mamei lor 
moarte. Așa se odihnește și sufletul lor'de copil. 


Il 


Dacă noi vrem o dată să ne salveze oamenii noștri, 
Dumnezeu vrea de nenumărate ori. Acesta S-a răstignit 
pentru mântuirea tuturor, a viilor și a morţilor. Noi nu suntem 
gata de a ne răstigni pentru mântuirea noastră, și ne vom 
răstigni pentru mântuirea altora? 

11. Rugăciunile pe care le facem pentru morții noștri au 
mai multă valabilitate în faţa lui Dumnezeu, decât acestea 
pe care le facem pentru vii! Vii au “autoritatea” de la sine. 
Singuri decid ce vor face, dacă vor merge în rai sau nu. 
Dumnezeu nu-i obligă, nici nu-i împinge, respectând astfel 
libertatea lor. Dumnezeu vrea să arate moduri și căi de 
pocăință, aceștia făcând alegerea lor. Însă, la morţi, lucrurile 
stau diferit. Aceștia nu au “autoritatea” de sine! Nu sunt 
niciodată conducători ai sufletului lor! De aceea, Dumnezeu 
poate cu mai multă ușurință să-i miluiască (ajunge doar ca 
noi să-l dăm motiv); tot ce facem pentru aceștia este primit 
de Dumnezeu. Dorinţa arzătoare, zicea părintele aghiorit 
Paisie (+ 1994): Cât de mult se odihnește Dumnezeu de la 
rugăciunile noastre pentru frații noștri adormiţi”. 

12. Atâta timp cât lucrurile stau așa (se dă după moarte 
iertare), atunci delăsătorii și iubitorii de argint păcătuiesc: 
“Lasă să păcătuim. lar după moarte o să se intereseze ai 
noștri pentru a salva sufletele noastre”. Chiar vicleanul le-a 
întins cursa. 

Nu este sigur că după moarte se dă iertare. Doar există 
speranța. Deci, cum de ești sigur? 

Câţi, după moarte, au primit iertare, au fost iertați de 
rugăciunile stăruitoare ale sfinţilor? Vei avea, deci, şansa 
să ai sfântul tău? Să-i lași pe toţi ceilalți să se roage în 

exclusivitate pentru tine? Bineînţeles, şi rugăciunile celor 
care nu sunt sfinţi, sunt auzite, când se fac cu evlavie. Însă 
ce laic se roagă stăruitor, zi și noapte, pentru salvarea 
sufletului mortului, ruda lui? 


Tu te rogi? Tu să ai grijă de sufletul tău. Nu te juca cu 
mântuirea sufletului tău. 

“ Veniți , binecuvântaţii Tatălui Meu, de 
moşteniţi Impărăţia, care v-a fost 
pregătită de la întemeierea lumii“. 


(Matei 25, 34) 


1. IADUL 


a. Auzim deseori că în iad există cazane care “fierb” 
suflete, tigăi care prăjesc, cuptoare care coc etc. Este chiar 
așa? 

b. Toate acestea exprimă alegoric chinul din iad. Deci: 
Pe cât de îngrozitor este să “fierbi” în cazan, să te prăjești în 
tigaie, să te coci în cuptor etc., pe atât de îngrozitor este să 
te găsești în iad. Cu alte cuvinte, chiar dacă există cazane, 
cuptoare, tigăi etc. sau nu, esența rămâne întotdeauna 
aceeași: iadul este iad! Şi în iad nu petrecem...?. 


A. Păcatul: gustul de dinainte al iadului 

a) Păcat, suferinţă, iad 

1. Ce este păcatul? Viaţa fără Dumnezeu și departe de 
Dumnezeu. Mâhnire, întristare, deznădejde (Romani 2, 9). 
Așa este iadul. Deci, păcatul este o umbră a iadului. Așadar, 
iadul nu începe după moarte, ci înainte de moarte. Trăiești 
în păcat? Guști dinainte iadul. 

Dumnezeu a zis ucigașului Cain:"pribeag și fugar să fii 
pe pământ” (Facere 4, 12). Deci, îngrozitoarea experienţă 
a păcătosului o simte numai păcătosul și o aude numai 
Dumnezeu. Sartre, cunoscut pentru ateism și pentru 
nesalvarea lui, trăiește tragedia păcatului: “O să le îndur pe 


?. Zicea un înflăcărat preot în predica lui: “Aș vrea să-i iau pe propovăduitorii 
cuvântului dumnezeiesc și pe toți aceștia care se ocupă cu păstorirea sufletelor, 
să le fac o plimbare în iad, ca să vadă “cu ochii lor” ce înseamnă salvarea 
sufletelor și după aceea să-și ocupe scaunele. Într-adevăr. Dacă știam ce 
înseamnă salvarea sufletelor, am fi fost întotdeauna altfel”. i 

toate, cleștii înflăcărați, fierul încins, țepușele, sugrumările; 
toate mașinăriile satanice pe care le aveți, tot ceea ce frige, 
lovește sau sfâşie. O să suport fiecare chin pe care-l faceţi. 
Toate sunt mult mai de preferat decât acest zbucium al 
sufletului, decât această durere molcomă care-l mănâncă 
pe om”. 

Cuvinte îngrozitoare! Nu poate în nici un chip să suporte 
chinul sufletesc, gustarea cea de dinainte, a iadului! Dacă 
se înspăimântă de o picătură de apă, ce o să facă atunci 
când va cădea în ocean? 

b. Păcat, conștiință, iad 

1. “Conștiinţa are multe tăișuri” (Shakespeare). Tăișul este 
modul de control al conștiinței, mâhnirile vin din păcat. 
Păcatul oricât de dulce ar fi, îmbolnăvește inima. Este 
săgeata care țintuiește. De aceea, omul niciodată nu uită 
păcatele lui. O bătrânică de o sută de ani poate să fi uitat ce 
a mâncat înainte cu o oră. Își aduce aminte, însă foarte bine 
și cu amănunte câte păcate a făcut în tinereţile ei. “Fapta ta 
cea rea o va şti întotdeauna cineva, chiar persoana ta. 
Mișcată este săgeată în inima ta” spune vechiul Socrate 
(vezi cartea Ceva pentru om, Ed. Panagopulos). 

2. Când omul păcătuiește continuu, conștiința lui care se 
zbuciumă, moare. Ca moartă, nu simte remușcările și se 
linistește. Însă, o dată cu moartea, conștiința se trezește şi 
înviază. Îi arată nu numai păcatele mari și de moarte, dar și 
cele mai mici şi cele mai “neînsemnate” care s-au făcut cu 
lucrul, cu cuvântul sau cu gândul (vezi Avva Dorotei, Omilia 
50). Toate păcatele, chiar și cele mai mici, se fac sabie care 
țintuiește veșnic sufletul necăjit! 


118 


c. Păcat, rușine, iad 

1. “Să presupunem (spune Sfântul Simeon Noul Teolog) 
că cineva desfrânează singur, închis în casă. Dintr-o dată, 
se deschid ușile și ferestrele casei, surprinzându-l asupra 
faptului. Ce rușine! Asemenea rușine o vor simţi păcătoşii!” 
(Cateheza 28). 

2. “După moarte, în sufletul păcătosului (spune Sfântul 
Vasile), vor fi liniate, cu o vopsea de neșters, toate păcatele 
lui (vrea să spună nemărturisite). Le va avea întotdeauna în 
fața ochilor lui. Nu va putea să le ascundă, precum a făcut 
pe pământ. Nu va putea să-și ia ochii de acolo. Ochii lui vor 
fi îndreptaţi către păcatele lui (care l-au adus în iad). Le va 
privi şi-i va fi rușine veşnic! Această rușine (încheie Sf. Vasile 
cel Mare) va fi mai rea chiar decât întunericul și focul iadului!” 
(La omilia 33 a psalmilor). 


B. lad, Dumnezeu, foc 

a. “Căci oricine face răul, urăște Lumina...” (loan 3, 20) 

Păcătosul, în afară de situația lui, psihologică, tragică 
ajunge la punctul de a uri, lumina dumnezeiască. Păcatul 
îngrozitor îl schilodeşte atât de mult, încât urăște iubirea și 
pe Dumnezeu. “Eu L-am omorât pe Dumnezeu”, a strigat 
Nitsche (îl omori pe acela pe care-l urăști de moarte). 

b. Dumnezeu, pentru acest păcătos nefericit, este foc 
care arde (Deuteronom 4, 24). În esenţă nu-l arde 
Dumnezeu, ci păcătosul este ars de ura lui care se hrănește 
pe nesăturate în fața lui Dumnezeu. 

“Mi-e sete”, spunea murind ateul N. Katantakis, 
arătând prin această sete faptul că sufletul său a fost 
dus în focul necredinţei și al nerecunoașterii lui 
Dumnezeu. Un presentiment răul... 

c. Plecând din această lume, un asemenea suflet cu o 

asemenea ură (foc) în inima lui, în cealaltă viaţă, ura lui 

pentru Dumnezeu urcă cu repeziciune în cel mai înalt vârf. 
Urăște iubirea, pe Dumnezeu, precum satana! Se face chiar 
satana! 

d. Demonizatul (diavolul), în ceasul Sfintei Liturghii, strigă, 
răcnind: “Ard! Ard!”. Ce-l arde? 

Îl ard razele Harului Dumnezeiesc care izvorăsc din 
Sfânta Liturghie. Adică este neputincios să primească 
mângâiere și răcoare, prezența lui Dumnezeu! Dumnezeu 
se face pentru acesta foc ce-l arde, îl prăjește, sufletul lui se 
prăjește veșnic! Şi, bineînţeles, nu este de vină Dumnezeu. 


C. Nu suferă toți la fel 

a. Subsolurile 

1. Cel din iad, idolatrul, a zis Sfântului Macarie Egipteanul: 
“Cât de departe este cerul de pământ, atât este focul de 
mare; stăm din picioare până în cap în foc. Chinul cel mai 
mare este în jos de noi (Pateric, avva Macarie). 

2. Idolatrul era în foc până la gât. Capul lui era scos afară 
din foc. Respira. Deoarece nu L-a cunoscut pe Adevăratul 
Dumnezeu a fost judecat cu îngăduinţă; “noi (a zis), 
deoarece nu am cunoscut pe Adevăratul Dumnezeu, am 
găsit o oarecare milă”. Creștinii erau și ei în foc cu de-a- 
ntregul. Tot trupul lor și capul lor! Deoarece au cunoscut pe 
Adevăratul Dumnezeu și L-au refuzat. Nu au făcut voia Lui. 
Cu alte cuvinte, iadul este un lanţ de subsoluri de foc, unde 
“sălășluiesc” păcătoşii. 

3. Un alt subsol îl aprinde pe idolatru și un altul pe creștin; 

alt subsol pe laicul creștin şi altul pe cleric (al doilea va cobori 
mult mai adânc...), altul care toată viața a păcătuit, a 
desfrânat şi nu a regretat și altul care a desfrânat numai o 
dată și nu a regretat (vezi Everghetinon, vol. 1). 

b. Fericiții 

Domnul a miluit orașul Capernaum, unde a cuvântat, 
făcând minuni, dar orașul nu a crezut. De aceea acest oraș, 
în ziua Judecăţii, va fi pedepsit și bineînțeles, mult mai aspru 
decât orașul Sodomei (care a fost distrus pe de-a-ntregul 
de foc și cenușă pentru nesăbuitele lui păcate) va suporta o 
pedeapsă mult mai ușoară decât Capernaumul care nu L-a 
crezut pe Domnul. Pentru că orașele Sodoma și Gomora 
(spune Sfântul loan Hrisostom) au fost pedepsite “anticipat” 
aici pe pământ (Omilia 25 la Facere). Așadar, câţi dintre 
păcătoși sunt pedepsiți pe pământ sunt “fericiţi” dincolo. Nu 
va cobori în cele mai de jos subsoluri ale iadului. Nefericiţi 
sunt necredincioșii și păcătoşii care petrec bine (Mai multe 
în cartea Chinurile, Patra, 1997, același autor). 

c. Coboară singure... 

Domnul zice celor din iad: “Îndreptaţi-vă”... Este un singur 
drum. Cei din iad în continuu se îndreaptă în adâncurile 
iadului (vezi și Omilia Sf. Grigorie Palama 4, 21). Situaţia lor 
merge din rău în mai rău! În continuu se mărește acest chin 
al lor! Înfricoșător! 


D. Chinuri provizorii și veșnice 

Pe pământ cineva poate să sufere sufletește deoarece a 
pierdut pe copilul său sau să sufere trupește, să simtă dureri 
îngrozitoare din cauza vreunei boli grele. Însă, aceste lupte, 

oricât de îngrozitoare ar fi ele, nu se compară nici cu cel mai 
mic chin pe care-l simt păcătoșii în iad. Sfântul loan Gură de 
Aur, comparând chinurile pământeşti cu cele veșnice, spune 
următoarele: 

a. “Aici, pe pământ, când suferim şi ne mângâie prietenii 
noștri, ne facem curaj. Când îi vedem pe alții că suferă 
precum suferim și noi, ne consolăm. În iad nu există 
mângâiere. Acolo nu vede unul chinurile celuilalt, ca să se 
poată mângâia. Nici nu pot să vorbească între ei ca să se 
consoleze. Și să fi putut, chinurile lor sunt atât de nesuportat 
încât cei din iad cu nici un chip nu se consolează. Sunt de 
neconsolat... 

b. Când știm că chinurile domoale sau repezi se vor 
termina, ne alinăm. Dar când știm că niciodată nu o să se 
termine, ne întristăm. Aici, pe pământ, moartea dă sfârşit 
chinurilor. Însă, în iad, moartea nu există. Pe pământ, 
chinurile vor avea sfârşit. În iad sunt veșnice. Fără nici o 
întrerupere. Şi fără nici o îmbunătăţire, dar chiar fără nici 
una!” (Omilia la Psalmi). 


E. ladul și dreptatea lui Dumnezeu 
“a. Răufăcătorul şi virtuosul 


Cum lubitorul Dumnezeu. primeşte să se chinuiască în- 


iad creatura Lui? Cum? 

1. Cineva crede în Dumnezeu și trăieşte o viaţă curată 
sau din cea mai curată. Şi nu numai. De dragul lui Dumnezeu 
s-a retras în pustiu şi trăiește o viață ascetică. Este în 
continuu flămând, nedormit şi slăbit. Este întotdeauna 
departe: de plăcerile acestei lumi. Altul nu crede în 
Dumnezeu. Îl blasfemiază hidos. Îşi bate joc de toți cei ce 

cred în El. Şi fără Dumnezeu toate se permit. Zi de zi 
chefuieşte păcătos, se desfrânează, fură, îl nedreptățește 
pe sărac, şi chiar omoară oameni. 

2. Este drept ca acest ateu și om netrebnic, după moarte, 
să aibă aceeași fericire cu acel ales care a trăit în pustiu? 
Este, deci, drept ca răufăcătorul să fie în rai împreună cu 
virtuosul? Este? Gândește-te și vei vedea că, în conștiința 
lui, vrea să-l recompenseze pe drept; îl vrea pe răufăcător 
în iad și pe virtuos în rai. Acest lucru îl face și Dumnezeu. 

b. Pentru o clipă... 

Însă este drept că pentru un păcat care durează o clipă 
să fie în iad păcătosul pentru o veșnicie? 

1. Este drept că pentru câteva fapte bune, care durează 
câteva clipe, să se bucure dreptul pentru o veșnicie? Este? 
Şi totuși acest lucru nu scandalizează. Așadar, cât de drept 
este să se bucure pe veșnicie dreptul, atât de corect este și 
pentru păcătos să fie pedepsit o veșnicie. 

2. Adevărat. Cât durează o crimă? O secundă. Şi totuși! 
Nici un judecător nu spune la tribunal: “Ştiţi, crima a durat o 
secundă. De aceea pedeapsa criminalului va trebui să țină 
o secundă”. Însă, condamnatul este întemnițat pe toată viaţa. 
Ce înseamnă toată viața? Cât trăiește. La fel și în cealaltă” 
lume. Păcătosul este pedepsit pe toată viața, cât trăiește, 
cât durează viața veșnică. Poate că aici lucrurile sunt mult 
prea elastice. Ai păcătuit? Ţi se dă șansa să te pocăiești și 
să te fi dezvinovăţit pentru totdeauna. La tribunal nu ţi se dă 
O asemenea șansă. 

3. Așadar Judecătorul nu este om, ci Dumnezeu! Şi ce 
Dumnezeu! lubitor de oameni și Drept, de necomparat mai 
bun decât judecătorii pământești! 

4. Continuu în Evanghelia Lui vorbește despre pedepsele 
iadului. “intenţionat (spune Sfântul loan Gură de Aur), ca 
să-ţi revii şi să te salvezi din pedeapsa veșnică. Dacă voia 
doar să te pedepsească, nu te-ar fi prevenit” (Omilia 25 la 
Facere). 

4. Deci, Dreptatea lui Dumnezeu este de vină că trimite 
în iad trândăveala ta? Ca urmare, dacă mergi în iad, cu 
“dreptul” tău mergi... 


F. ladul este pentru proști 

a. Cel care nu poartă de grija sufletului pentru mântuirea 
lui, pe cât de deștept ar fi în esenţă, pe atât de nebun și 
prost este. Chiar Domnul l-a numit smintit (prost) (Luca 12, 
20) pe bogatul din parabolă care a mers în iad. Şi pe cele 
cinci fecioare (!), care au rămas în afara raiului și pe acestea 
le-a numit “proaste (gură cască)” (Matei 25, 3). 

b. Nu este prostie atunci când știi că există iad și vei fi 
pedepsit pentru păcatele tale, iar tu, în loc să te pocăiești, o 
ţii lanț? 


2. RAIUL 


A. Gustarea de dinainte 

a) Ce este raiul? Bucurie dumnezeiască! Însă bucuria lui 
Dumnezeu o simte omul din această viață. Așadar, și raiul îl 
gustă din această viață. “Educatorul” care aduce în sufletul 
lui bucuria lui Dumnezeu (gustarea dinainte a raiului) este 
păstrarea sfintelor porunci: “Slava, cinstea și pacea vor veni 

peste oricine face binele...” (Rom. 2, 10). Păstrezi până la 
moarte legea Domnului? Guşti dinainte bucuria, pacea, slava 
și cinstea raiului. Cu cât păstrezi mai mult legea sfântă, cu 
atât mai mult guști din viaţa raiului. Şi te grăbești să devii 
cetăţean al Împărăției lui Dumnezeu. 

b. Apostolul Pavel, care a gustat din darurile Sfântului 
Duh, a suspinat deoarece sufletul lui s-a găsit încă în trup 
(Rom. 8, 23 şi 2 Corinteni 5, 4). “A zis acest lucru (spune 
Sfântul loan Gură de Aur) nu pentru că considera rea viaţa 
de aici, ci pentru că râvnea la viaţa cea veşnică. Ca și când 
ar zice: am gustat din harul sfânt și nu suport tărăgănarea. 
Am începuturile darurilor Duhului Sfânt și mă grăbesc să le 
dobândesc”. Am gustat din bucuria raiului şi nu mai pot 
suporta viața de aici. 

c. Şi dreptul Simeon, imediat ce a luat în braţe pe Domnul, 
a zis: “Acum, slobozește în pace pe robul Tău, Stăpâne...” 
(Luca 2, 29). Zici că ar fi fost legat. Şi chiar a fost. “Pentru 
cel care râvnește viața cea de sus (spune Sfântul Vasile cel 
Mare) viața de aici este “legătură”, închisoare şi pedeapsă” 
(în Martira lulita 5,5). 

d. Cu puţini ani în urmă, a trăit în sudul Peloponezului 
un învăţător ieșit la pensie, care avea suflet de copil mic. 
Zicea cu smerenie: “Niciodată nu am simţit până acum să 
mă fi mustrat în ceva conștiința mea”. Ruga pe Dumnezeu 
să-l mai lase încă puţin în viaţă pentru ca să se bucure de 
nepoții lui, să-i ajute să studieze cu pensia lui. Însă, 
Preaiubitorul Dumnezeu, ca să-i arate că raiul este de 
necomparat mai bun decât viața de aici şi, ca urmare, să 
nu-L roage pentru prelungirea vieţii, i-a făcut următoarea 
“uneltire”. L-a dus în extaz. Timp de multe ore, sufletul lui 

s-a dus în rai. Se îndulcise! Când și-a revenit și a văzut că 
nu mai este în rai, ci pe pământ, a început să plângă. Şi, de 
atunci, se ruga zi și noapte la Dumnezeu: “O, Dumnezeul 
meu! De ce m-ai lăsat și m-am intors în lumea zadarnică? 
la-mă, Dumnezeul meu, cât de repede poți! Și a murit 
preaiubitul bătrân plin de pace și bucurie. 

e. Ce diferenţă! Înainte de a gusta din dulceaţa raiului a 
rugat pe Dumnezeu să nu-l ia încă. Când a gustat din rai, ÎI 
ruga fierbinte ca să-l ia mai repede cu putinţă. L-a curățat 
raiul! | 

f. Dacă așa este gustul de dinainte al raiului, să ne gândim 
cum va fi “săturarea” de rai, care o să fie în viaţa cea veșnică! 


B. Cămările raiului 

a. “În casa Tatălui meu multe locașuri sunt” (loan 14, 2). 
Există multe “etaje” cu multe camere. Fiecare locuiește acolo 
unde merită, în funcţie de cât s-a trudit pe pământ. Cu alte 
cuvinte, tâlharul din dreapta nu locuiește pe același etaj și 
în aceeași cameră cu Preasfânta Născătoare! Bineînţeles, 
amândoi sunt în rai, însă numai că nu au aceeași slavă. 
“Stea de stea se deosebește în strălucire” (1 Cor. 15, 41). 

b. Însă, Împărăţia lui Dumnezeu este una și nedespărţită. 
Toţi drepții sunt înăuntrul Împărăției lui Dumnezeu și sunt 
luminaţi de Soarele Dreptăţii. “Doar că (spune Sfântul Isaac 
Sirul) fiecare primește harul, dulceața în funcţie de vrednicia 
lui, fără ca unul să înțeleagă diferenţa lui față de celălalt; ca 
să nu vină mâhnirea!” (Omilia 5, 6). Deci, toți drepţii sunt 
mulțumiți de situația lor paradisiacă. 

C. Raiul - Grădina lui Dumnezeu 

a. Apostolul Pavel a fost răpit în rai şi a auzit cuvinte care 
nu se pot spune și pe care nu este îngăduit să le rostească“ 
(2 Cor. 12, 4). Sfântul Simeon Noul Teolog spune că aceste 
cuvinte de neîngăduit nu erau altceva decât Preasfântul 
Trup al Domnului, deci chiar Fiul lui Dumnezeu (Moral 4). 
Așadar, raiul este vederea lui Dumnezeu “față către față” 
(1 Cor. 13, 12). 

b. Îngerii nu au trup (opreliște pentru a vedea pe 
Dumnezeu), “întotdeauna văd chipul Tatălui Meu din ceruri” 
(Matei 18, 1). Așa cum îngerii fără de trup întotdeauna văd 
chipul lui Dumnezeu, așa și drepții, în viața veșnică în care 
nu vor avea trup, vor vedea întotdeauna pe Hristos. “Ei vor 
vedea fața Lui...” (Apoc. 22, 4). Se va sătura sufletul meu 
(spune David) când voi vedea slava lui Hristos: “Cum mă 
voi trezi, mă voi sătura de chipul Tău (Ps. 16, 15). Sufletele 
drepţilor se vor “sătura” privindu-L pe lisus! Și se vor inunda 
de bucurie!” 

c. Biserica Îl numește pe Hristos “Cel mai dulce”. 
(Penticostar, Vecernia Înălţării). Deoarece îndulcește 
sufletele. Numai puţin să simtă sufletul omenesc prezenţa 
Lui, că acesta se îndulcește și strigă cu glas tare la Mirele 
râvnit, şi disprețuiește pe toate, chiar și moartea, exemplu 
avându-i pe martiri. Repetăm: Numai puţin să simtă prezența 
Lui (nu să vadă!...). 

d. În rai, aleșii Lui, robii, care L-au crezut şi | s-au închinat 
pe pământ, nu vor gusta doar câte puţin din prezenţa Lui, 
nici nu o să vadă câte puţin din prezenţa Lui, ci o să-L vadă 
pe Domnul în toată slava Lui! Şi acest lucru nu momentan, 
ci veşnic Îl vor vedea! 

D. Progres al drepţilor 

a. “Merg (drepţii) din putere în putere” (Psalm 83, 8). 
Drepții, așa cum câștigă aici pe pământ, așa vor câștiga şi 
în cealaltă viață. Precum aici se luminează, așa se vor 
lumina și în cealaltă viață! Fără nici o întrerupere! “În câștig 
niciodată nu vor sfârşi”, spune Sfântul loan Scărarul (Omilia 
26, 2, II, 38). La fel zice și cuviosul Grigorie Sinaitul (Filocalia, 
vol. 4). 

b. Poate cineva să înțeleagă bucuria, săltarea drepţilor 
în viaţa veșnică? Ne cuprinde amețeala de cap! Viaţa 
veșnică fără sfârșit? De nesfârșit este și progresul drepţilor! 
De nesfârșit chiar și bucuria lor! 

c. Însă, când vor progresa veşnic, va spori luminarea lor 
veșnic. Dar, niciodată nu o să ajungă la Lumina Domnului 
sau să fie una cu aceasta! Întotdeauna, și veșnic, o să fie 
departe, deoarece Domnul este întotdeauna inaccesibil, 
“lăcaş de lumină neapropiată” (1 Timotei 6, 16). 


3. JUDECATA DE APOI 


A. Când se va întâmpla? 

a) Domnul știe? 

1. “Despre ziua aceea și despre ceasul acela nu știe 
nimeni: nici îngerii din ceruri, nici Fiul, ci numai Tată!” (Matei 
24, 36). Chiar așa. Domnul nu știe când va veni? Dar chiar 
El va veni. Este cu putinţă să nu ştie? 

2.a. Bineînţeles că știe, când zice că vor fi înainte 
războaie, furtuni, cutremure în toate locurile, “toate aceste 
lucruri nu vor fi decât începutul durerilor” (Matei 24, 8); arată 

că ştie când va veni (Sf. Vasile cel Mare, Epistola 236; vezi 
Lunea cea Mare după cină, cântarea a 9-a). Ca şi când ar 
zice: Ştiu când voi reveni, dar nu vreau să vă zic, pentru că 
nu vă va conveni. 

b. Va veni în zi de Duminică 

1. “Şi s-a făcut seară și s-a făcut dimineaţă, ziua întâi” 
(Facere 1, 5). De ce ne zice “ziua întâi” atâta timp cât 
urmează și alte zile?! 

2. Această zi înfățișează veacul ce va să vină. Este a 
opta zi (care nu face parte din cele șapte zile ale săptămânii). 
Este una nouă, ziua de Duminică (Sf. Vasile cel Mare, Omilia 
2, 41 la Exaimeron). Într-o asemenea zi va fi A Doua Venire 
a Domnului (Cuviosul Petros Damaskinos, Filocalia, vol. 3). 

3. În ziua de Duminică a început Dumnezeu să creeze 
lumea. În ziua de Duminica va reveni s-o recreeze. 


B. Cum va fi? 

a. Natura 

1. Scriptura vorbește despre o “reînviere”; poate o 
refacere a naturii stricate prin păcat. Se vor face arătări 
(grozăvii, orori) şi semne; soarele își va pierde lumina lui; va 
cădea peste întreg pământul cel mai greu întuneric (Fapte 
2, 19; 2 Petru 3, 10). Va cădea foc și va arde mediul. 

2. Atât de îngrozitoare va fi această vedere a pârjolirii 
mediului, încât se vor urni din loc și îngerii! “Puterile cerești 
se vor cutremura” (Matei 24, 29). 

b. De ce toate aceste lucruri îngrozitoare? 

1. “Înainte de cădere, natura era curată şi sfântă; nu 
existau cutremure, nu exista iarnă şi nu existau inundaţii” 
(Sfântul loan Damaschin, 10 “Despre pământ şi cele de pe 

acesta”), pentru că nu exista păcat. Prin păcatul lui Adam, 
natura s-a “murdărit”. Şi continuă să se “murdărească” de 
păcatele urmașilor lui Adam. Acum (la A Doua Venire) arderea 
păcatului se va face prin focul dumnezeiesc și natura va fi din 
nou sfântă, redându-i-se omului cinstea (Romani 8, 19 - 22). 

2. Dumnezeu, prima dată, a făcut lumea, după aceea 
omul. La fel va face și acum. Prima dată va înnoi lumea de 
murdăria păcatului, iar după aceea va reînvia (se va înnoi) 
omul. 

3. Istoria lumii “se deschide” prin facerea lumii și a omului 
și se “închide” cu recrearea lor. 

c. Crucea 

1.“Şi atunci va apărea semnul Fiului omului pe cer” (Matei 
24, 30). “Atunci când se vor întâmpla toate aceste lucruri 
îngrozitoare (când va arde mediul și va cădea cel mai greu 
întuneric) se va arăta înalt pe cer “semnul” Crucii Domnului” 
(Sf. Efrem Sirul, Ascetica). 

2. Împăratul, când se plimbă, ţine în mână sceptrul. Așa 
şi aici. Prima dată sceptrul (crucea) și după aceea vine 
Împăratul, Hristos. 

d. “Dumnezeu strălucit va veni, Dumnezeul nostru, şi nu 
va tăcea” (Psalm 49, 3) 

1. La Prima Venire, Hristos a venit ca rob; la A Doua 
Venire va apărea ca Împărat. Va veni cu strălucire ca un 
fulger (Matei 24, 27). 

“Domnul, în ziua aceea (spune Sfântul loan Hrisostom, 
nu va avea nevoie de prezicători și mesageri” (Omilia la ludei 
și naționali). Va fi venirea lui Dumnezeu! A Domnului Atotţiitor! 

2. Atenţie! Venirea Lui nu va fi una inaccesibilă, ca a unui 
judecător rău. Nu! Va fi ceea ce este: iubire. Compătimire. 

Bunătate. Dulceaţă. Și numai să-L privească cineva și Acesta 
va scânteia cu o tresâăltare de neexprimat! Cu alte cuvinte, 
Hristos în ziua aceea va “domni” lumea prin măreţia Lui! 
Prin netrecătoarea și de neexprimat frumusețea Lui! Atât de 
impunătoare va fi venirea Lui încât, vrând-nevrând, vor 
îngenunchea toți în fața Lui . 

- Cereștile cete: “Toţi îngerii, Heruvimii și Serafimii, toate 
oștile îngerești”! 

- Cele pământești: Toţi oamenii de pe pământ, nu numai 
credincioșii, dar și necredincioșii sau cei mai destrăbălați 
necredincioși. Şi Nero, și Dioclețian, şi Caligula, și Lenin, și 
Hitler! | 

- Şi diavolii. Şi Lucifer, şi antihristul care a refuzat să | se 
închine pentru prima și ultima dată. 

3. lar păcătoșii (conduși în iad) vor plânge și îi va durea, 
deoarece se vor despărţi de un asemenea lisus, cel mai 
Dulce! În clipa aceea vor simţi cel mai greu blestemul lor! 
(vezi Sf. loan Hrisostom, Despre cucernicie; vezi și “Către 
Teodoret cel căzut”!0). 

e. Semnele rănilor 

Domnul, după Învierea Lui, a adus pe Trupul Său înviat 
Și îndumnezeit rănile (găurile) semnelor cuielor Crucii (loan 
20, 27). Şi, în ziua mare a celei de A Doua Veniri a Lui, va 
apărea pe cer, cu semnele rănilor, Veșnicul Său Trup, “ca 


*. Dacă nu ești tată, nu poţi să înţelegi ce înseamnă lipsa, moartea copilului. 
Și dacă nu ai experienţa venirii lui Hristos, niciodată nu vei înțelege ce înseamnă 
privarea de venirea Lui! Adam (când a păcătuit) nu plângea pentru că a pierdut 
frumusețea materială a raiului, ci pentru faptul că s-a înstrăinat de slava lui 
Dumnezeu! Sfinţii care L-au cunoscut pe Hristos ştiu ce înseamnă privare, 
lipsa lui Hristos! Cuviosul Nichita Statatos ne spune că toți cei care au simţit 
prezenţa slavei lui Hristos nu suportă lipsa ei! Viaţa lor aduce a iad! (Filocalia, 
vol. 1, Cele o sută, A, cap. 56). 

să vadă iudeii” (spune Sfântul Nicodim Aghioritul) când va 
veni ziua Judecăţii, după cum este scris la Zaharia și la loan: 
“şi-şi vor întoarce privirile spre Mine pe care L-au străpuns” 
(Zaharia 12, 10). Şi va purta rănile veșnic ca podoabe pe 
Trupul Său Nemuritor! 


C. Cine vor fi judecați? 

a) Morţii 

Dar aceștia au fost judecaţi. Unii s-au dus în iad, iar alţii 
în rai. Vor fi rejudecaţi? 

1. Domnul va reveni “judecând vii și morţii”. Așadar, morţii 
din nou se vor judeca. Acum este în aşteptare, într-o situaţie 
de mijloc. Așteaptă sfârșitul final al judecății. În ziua aceea, 
pe de o parte, păcătoșii vor revede lucrările lor păcătoase și 
vor merge câtre iad. Pe de altă parte, drepții vor revede 
viața lor curată și vor merge mult mai înăuntru în rai. 

2. Am spune: Morţii fac salt triplu. Primul salt îl fac pe 
pământ, gustând iadul şi raiul. Al doilea îl fac prin moartea 
lor, gustând situaţia lor viitoare. Al treilea și cel mai mare îl 
fac în timpul Judecăţii. 

b. Sfinții 

1. Chiar așa. În ziua Judecăţii, pe banca acuzaților a 
Tribunalului Ceresc, vor sta toți? Şi sfinţii și păcătoşii? 

- Va sta pruncul, care abia s-a născut, s-a botezat și a 
murit? 

Dar acesta nu a avut simțământul existenţei lui. Cum să 
se dezvinovăţească? 

- Va sta pe banca acuzaților Prea Sfânta Născătoare de 
Dumnezeu, precum va sta luda trădătorul? 

Dar, Prea Sfânta Născătoare de Dumnezeu nu a păcătuit 
nici cu gândul. De ce să stea pe scaunul Judecâţii? 

- Va sta pe acest scaun Cinstitul Înaintemergător care a 
fost din pântecele mamei curat? 

- Vor sta apostolii care tot ce au avut le-au lășat de dragul 
Domnului? 

- Vor sta sfinţii martiri, care cu sângele lor au albit ca 
zăpada sufletul lor? 

- Vor sta cuvioșii (etc., etc.), care au luminat sufletul lor 
cu posturi din cele mai aspre, privegheri, îngenuncheri? 

2. Pe scaunul Judecăţii stau cei care au încălcat legea. 
Cei amintiți mai sus, nu numai că nu au încălcat legea 
dumnezeiască, dar s-au și jertfit pentru păstrarea ei integrală! 
Cum să fie judecaţi? Sfântul Maxim Mărturisitorul bine spune: 
“Toţi cei care au dobândit iubirea desăvârșită și s-au înălțat 
cu virtuțile (sfinţii) vor fi luaţi în nori” (1 Tesaloniceni 4, 17) 
și nu vor merge la judecată” (Filocalia, vol. 1, cap. 100). 

Mai analizat: 

3. Am văzut că sfinţii, plecând din această lume, se duc 
direct în rai, fără vămi. La fel se va întâmpla și acum. Vor 
gusta din slava raiului, fără să fie judecaţi: “dreptul la judecată 
nu va veni” (loan 5, 24). 

4. Sfinţii nu vor sta pe scaunul Judecății, al condamnatului 
ca să fie judecaţi, ci vor urca pe “podiumul” învingătorilor, ca 
să fie încununați. Această zi va fi pentru aceştia ziua de 
numire a încununaților și premiaţilor. Bucurie, cinste și slavă! 
“Să vă uitaţi în sus şi să vă ridicaţi capetele” (Luca 21, 28) 
spune Domnul pentru această zi. Umblaţi cu capul sus. 
Temerar! Deoarece “izbăvirea voastră se apropie”. Se 
apropie mântuirea voastră. 

c. Păcătoșii 

Reamintim că, păcătoșii (cei mai mari păcătoşi), atunci 
când pleacă din această lume, vin demonii și înșfacă sufletul 
lor şi-l duc direct în iad. Nu pot sta în fața lui Dumnezeu ca 
să fie audiaţi. La fel se va întâmpla și în ziua Judecăţii: “Nu 
vor sta în fața lui Dumnezeu ca să fie judecaţi” (Psalmul 1, 
5). Nici nu li se va cere “socoteală” pentru păcatele lor (Sf. 
Grigorie Palama, Omilia 4, 9), ci vor învia ca să fie judecaţi 
mergând cât mai adânc în iad!... 

d. Clasa de “mijloc” 

1. Pe la “vămi” nu pot trece nici sfinţii, nici cei mai mari 
păcătoși, în afară de clasa de mijloc. Aceștia vor sta pe 
scaunul Tribunalului Ceresc; “Toţi cei care nu au dobândit 
întreaga desăvârșire (zice din nou Sfântul Maxim 
Mărturisitorul), ci împreună cu virtuțile lor au și păcate, vor 
sta la Tribunalul Judecăţii”. 

2. Acest lucru este de văzut și în Sfânta Evanghelie, care 
se citește în Biserica noastră la Duminica Lăsatului de Sec 
(Matei 25, 31 - 46): Domnul aici nu judecă nici pe cei sfinţi, 
nici pe cei mai păcătoși (hoţi, desfrânaţi, șmecheri etc.), ci 
pe cei de “mijloc”. Pe aceștia care nu au dat un pahar cu 
apă însetatului sau pe aceștia care au fost dezinteresați. 


D. Cum vor fi judecați? 

a. “Nu ştiţi că sfinţii vor judeca lumea ?"(1 Corinteni 6, 2). 

1. Domnul a spus apostolilor Săi: “Staţi pe tronuri 
judecând cele douăsprezece seminții ale lui Israel” (Luca 
22, 30). Vor sta pe tronuri şi vor judeca întreaga omenire. La 
fel de valabil și pentru toți aleșii lui robi: “Celui ce va birui, îi 
voi da să șadă cu Mine pe scaunul Meu...” (Apoc. 3, 21). 

Învingătorul (spune Domnul), va sta împreună pe tronul meu! 
Unul lângă celălalt! Ca să judece împreună cu Mine lumea. 
Câtă cinste! 

2. Însă, Judecător este numai Domnul. Numai Acesta 
are autoritatea de a judeca viii și morții. Deci, cum sfinţii vor 
judeca împreună cu El lumea? 

3. Sfântul Simeon Noul Teolog răspunde: “Sfinţii vor 
judeca lumea prin viaţa lor, cu lucrările lor. Viaţa lor curată 
va fi măsură pentru păcătoși. Şi nu vor judeca cu toţii pe 
toți. Fiecare va judeca pe cel de asemenea cu el” 
(Catehetica 5). 

- Sfântul ierarh va judeca pe nevrednicul ierarh. La fel 
este valabil și pentru preotul nevrednic, pentru diacon sau 
pentru monah. 

- Bogatul iubitor de argint va fi cercetat, văzând în faţa lui 
pe bogatul milostiv. 

- Destfrânatul de fecior. 

- Soțul cel rău de soţul cel bun etc. 

b. Cei de altă religie și pruncii nebotezați 

1. Cum va fi judecat pruncul care a murit nebotezat? 

Să nu ne neliniștim. Judecătorul nu urmează să-l 
nedreptățească. 

2. Şi cum vor fi judecaţi cei de altă religie (musulmanii, 
budiștii etc.) care nu știu Evanghelia? 

Cu siguranță Dreptul Dumnezeu o să-i judece mult mai 
drept decât dacă i-am fi judecat noi. Mai pe scurt: 

- Câţi nu au auzit de Hristos, vor fi judecaţi în baza 
conştiinţei lor (Romani 2, 14). Dacă au arătat în viața bor 
omenie, dacă au hrănit pe flămând, dacă nu au furat, dacă 
nu au omorât etc. 

- Câţi au auzit de Hristos și nu L-au crezut, vor fi judecaţi 
mult mari rău (vezi Religii: Greșeala? ediția N. Panagopulos, 
același autor). 

c. “Judecăţile Tale sunt adânc mare” (Psalm 35, 6). 

1. "Dumnezeu, la ziua Judecăţii (spune Avva Dorotei), 
va lua în seamă chiar și cel mai mic şi de neînsemnat 
amănunt. Unde și cum a crescut fiecare dintre noi, la vârsta 
noastră, lucrul, cunoștințele noastre” (“Cuvinte de 
cucernicie”). Va lua în seamă situaţii pe care noi nu le putem 
înțelege. Ca să fie din cel mai drept. Să nu nedreptățească 
pe nimeni. 

2. “Judecăţile Tale sunt adânc mare” (Psalm 35, 6). 
Judecata lui Dumnezeu este un mare adânc. Adânc al 
dreptății și iubirii de oameni. Taină (vezi Romani 11, 33), 
care minunează și surprinde mintea noastră. Așadar, în 
cealaltă viață, vom fi surprinși! În rai vom fi uimiţi, spunea 
părintele Paisie Aghioritul (+ 1994). 

3. Aşa cum spune un înţelept, trei vor fi motivele pentru 
care vom fi uimiţi: 

Primul: Spunea un călugăr smerit: “Credeţi că raiul este 
ca un staul, ca să pot intra și eu?” (Asemenea oameni sunt 
vrednici de a intra în rai). Acesta (smeritul), când aude de la 
Domnul: “Hai, în rai”, va tresări precum vor tresări toți drepții 
când se vor vedea în rai (vezi Matei 25, 37). Deci prima 
surprindere: vei vedea pe acesta smerit mergând în rai!... 

A doua: Unii, care au fost siguri că vor merge în rai, îi 
vom vedea mergând în iad. 

A treia: Şi alţii, pe care-i credeam că sigur vor merge în 
iad, îi vom vedea mergând în rai. 

4. ÎNVIEREA MORȚILOR 


A. Hristos este Atotputernic 

a) “Tinere, ţie îţi spun, scoală-te” (Luca 7, 14). Şi tânărul 
a înviat. Este de neconceput pentru gândirea noastră. Cum 
a înviat mortul? Hristos I-a înviat. 

b) Hristos cel Atotputernic, cu aceeași ușurință cu care 
I-a înviat pe tânăr, o să-i învieze pe toți morţii. Subliniem: 
Hristos cel Atotputernic (nu noi) va învia pe cei morţi. Tema, 
deci, a învierii morţilor este tema credinţei în Hristos. Ori 
crezi într-un Hristos Atotputernic, ori crez, într-un Hristos care 
nu poate să facă lucruri mari!... 

c. Deci, dacă nu crezi în învierea morţilor, ceva nu e bine 
cu tine și nu cu Hristos. 


B. Prevestirea Învierii 

Învierea morţilor nu este o întâmplare a secolului viitor, 
ci și a prezentului și a trecutului. S-a făcut și se face nu chiar 
numai de către Hristos, dar şi de către robii Lui! Şi în Vechiul 
Testament, și în Noul Testament și în anii apostoliei, şi 
după aceea. De exemplu: 

a. Profetul Ilie, în Sarepta Sidonului, a înviat pe fiul mort 
al văduvei care l-a găzduit (3 Regi, cap. 17). 

b. Profetul Elisei a înviat pe fiul mort al văduvei Somanitida 
(4 Regi, cap. 40). 

c. Apostolul Petru a înviat pe fiica moartă Tavita (Fapte 
9, 40). 

d. În anul 446 d. Hr., în timpul împărăției lui Teodosie cel 
Mic, au înviat șapte morţi efeseni, care au murit într-o peșteră 
înainte cu 194 de ani. Această mare întâmplare este 

sărbătorită de Biserica noastră la 4 august (“În ziua a 3-a a 
acestei luni, pomenirea celor 7 sfinți din Efes...”, Mineiul pe 
august, unde se vede şi povestirea legată de această 
întâmplare). 

e. În timp ce guvernatorul Constantinopolului, Nilos, 
dădea ultimul sărut patriarhului mort, Sfântul loan Postitorul, 
mortul, la rândul lui, “s-a ridicat și l-a sărutat pe guvernatorul 
Nilos. Şi îi șoptea ceva la ureche!” (Pidalion, ed. Asteros, 
însemnări). 

f, Părinţii sfintei mănăstiri a Peşterilor Kievului: La 
mănăstirea lor, un călugăr cuvios, părintele Marcu, a avut 
harul de a discuta cu morţii. Cândva, a murit un călugăr în 
vârstă. Pe când cântau slujba înmormântării, părintele Marcu 
îi spune mortului: “Mormântul nu-ţi este pregătit. Aşteaptă, 
te rog, până dimineaţă. O să-ţi spun eu când o să mori din 
nou”. Mortul și-a deschis ochii, a început să respire și a 
așteptat în nevoinţă. A murit din nou, când părintele Marcu 
i-a dat permisiunea (Patericul Peşterilor Kievului, ediţia Sf. 
Mănăstiri Paraclitu, Oropos, Atikis). 

9. Un duhovnic aghiorit din zilele noastre, părintele loanis, 
a povestit că s-a spovedit la acesta un lucrător din Sfântul 
Munte Athos. Și i-a spus că atunci când era mic copil murise! 
Mama lui, îndurerată, s-a dus la biserică și se ruga, bocind, 
în genunchi. S-a întors acasă și purta cele de doliu; s-a dus 
lângă sicriu, s-a întins lângă copilul ei mort și i-a spus: Ridică- 
te, băiatul meu. Mă voi duce eu în locul tău! Și într-adevăr, 
copilul a înviat și a murit mama lui! (arhim. loanichie, Pateric 
atonit). Bineînţeles, mama nu a murit în glumă și nici fiul nu 
a înviat în joacă. 

h. Te nedumerești de aceste minuni? Deoarece nu le-ai 

văzut tu? Tu nu le-ai văzut! Cum ar fi putut fi cu putință? 

Le-au văzut, însă, alții. Te întrebi, cum s-au întâmplat? Dar 

s-au întâmplat. Dumnezeu cel Atotputernic a lucrat, nu ca 

un om neputincios. Deci, deoarece tu nu poți să faci ceva 

de acest gen, crezi că nici Dumnezeu nu poate să facă? 
Credința noastră este vie, noi suntem morţi. 


C. Trupul lui Hristos - trupul drepţilor 

a. lubitorul Dumnezeu va acorda o asemenea slavă celor 
drepți, încât chiar și această neînsufleţită creație (care nu 
înțelege!) este nerăbdătoare să o vadă (Rom. 8, 19). 

Și iată un prim “gust”: Trupul drepţilor va fi același cu 
trupul lui Hristos! 

b. Hristos “va schimba trupul stării noastre smerite și va 
face asemenea Trupului Slavei Sale” (Filipeni 3, 21). Deci 
se va face trupul nostru smerit același cu slăvitul Său Trup. 
“Trupul nostru (spune Sfântul loan Hrisostom) va fi “același” 
şi de neschimbat cu Trupul lui Hristos, din aceeași substanţă. 
Hristos (continuă sfântul) a pus-o în practică: 

- A murit și a înviat. Şi noi vom muri și vom învia. 

- După Înviere nu a mâncat, nu a băut, nu a dormit, nu a 
umblat. Ca să ne arate acest lucru, că așa va fi şi trupul 
nostru (nu va mânca, nu va bea etc.). 

- Domnul, după Învierea Sa, a fost luat pe nori și urcat la 
ceruri (Fapte 1, 9). Și pe noi ne va lua pe nori” (1 Tesaloniceni 
17; vezi Omilia “Despre câștigurile de veci”). 

Să vedem mult mai amănunțit: 

a) Trup de fulger! 

1. Hristos este “ascuns” în sufletele drepţilor (Coloseni 
3, 3). “În aceeași zi (spune sfântul Simeon Noul Teolog, se 

vor deschide conștiințele (sufletele) drepţilor și va apărea 
Hristos (Coloseni 3, 3). Şi drepţii se vor face ca Hristos. Vor 
străluci ca fulgerul"!. 

2. Hristos, pe Tabor, a strălucit ca un soare: "Şi a luminat 
fața acestuia ca un soare” (Matei 17, 2). Așa vor lumina pe 
atunci drepții! “Atunci drepții vor lumina ca soarele” (Matei 
13, 43). Vorbeşte despre acest lucru Biserica noastră în ziua 
marii sărbători a Schimbării la Faţă a Mântuitorului (vezi 
slujba praznicului). 

b) Fără patimi ireproșabile 

1. Firea umană a lui Hristos a adus cu ea patimi 
ireproșabile (efort, foame, sete, tristeţe etc.) pe care le are 
și fiecare om în parte. După Înviere, natura umană a 
Domnului a respins patimile ireproșabile. S-a făcut cu totul 
nepătimitor. La fel o să se întâmple și cu trupul înviat al 
drepţilor. A profeţit acest lucru profetul Isaia: “Dar cei ce 
cred în Domnul își înnoiesc puterea; aleargă și nu obosesc, : 
umblă și nu ostenesc” (Isaia 40, 31). Vor alerga și nu se vor 
trudi; vor umbla și nu se vor înfometa. Nu vor suferi efort, 
nici foame, nici durere. O înlăturare totală a patimilor 
ireproșabile. 

2. În viața de apoi, trupul drepţilor va fi trupul 
“duhovnicesc” al lor (1 Corinteni 15,4 4). Va fi înjunghiat 
(dacă este cu.putință, și nu-l va durea, nici nu va sângera, 
nici nu se va îmbolnăvi, nici nu va muri! 


"1. Se vor deschide simțămintele păcătoșilor. Şi vor apărea în fața 
îngerilor și oamenilor “lucrările întunericului” (Romani 13, 12), toate 
păcatele mizerabile. Şi toţi se vor face păcătoși, negri din cap până în 
picioare! Şi nu numai. Dar vor avea un miros de nesuportat (precum 
miroase iadul), miros de păcatul mizerabil. 

c) Fără patima plăcerii 

Firea umană a lui Hristos nu a fost atinsă de nici o formă 
de patimă şi dorință. Era deasupra unor asemenea 
experienţe și situații. Ceva de acest gen va fi valabil şi cu 
natura drepţilor. Mai amănunțit: 

1. Adam, în rai, a avut ca unică plăcere savurarea 
frumuseţii divine. O dată cu căderea lui, această plăcere a 
schimbat tendinţa; din una sfântă a devenit una păcătoasă, 
trupească (vezi Sf. Maxim, 6, “Cele o sută”, 33). Astfel, 
plăcerea cea de diferite nuanţe pe care o gustă omul (robie 
a pântecelui, păcatele trupești etc.) este destrămarea sfintei 
plăceri, a bucuriei paradisiace, pe care au simţit-o și primii 
oameni creaţi (Adam și Eva). 

2. Când omul se curăță, se luminează, se sfințește; 
această plăcere ia forma de la început. Se face 
dumnezeiasca plăcere, încât plăcerile pământeşti sunt 
nimicuri pentru acesta (Filipeni 3, 21). Se schimbă într-atât 
de mult, încât nu simte nimic și anume simţul lumesc, ca 
spre exemplu: mâncarea (dacă a mâncat sau nu): “cred că 
și mâncarea pe care o mănâncă nu le provoacă nici o 
mulțumire” (Scara, Omilia 30, 11). 

3. “Mâncărurile sunt pentru pântece şi pântecele pentru 
mâncăruri. Și Dumnezeu va nimici și pe unul şi pe celălalt (1 
Corinteni 6, 13). Atunci omul va fi fără stomac și nu va 
exista dorința, plăcerea mâncării. Atunci va exista numai o 
singură plăcere: plăcerea venirii lui Dumnezeu! 

d) Deasupra legilor firii 

1. “Vor zbura precum vulturii” (Isaia 40. 31). Drepţii vor 
zbura ca vulturii! Vor umbla peste ape, peste munți, peste 
tărâmuri și peste râuri, ca și când ar fi pe uscat. Precum a 

umblat Hristos pe marea Ghenizaret şi, precum, într-adevăr, 
au umblat mulţi aleşi de-ai lui, robi în Hristos. 

2. Cu alte cuvinte, trupul drepţilor nu se va supune legilor 
firii, nu va fi legat de “loc” și “timp”. Va fi ca Trupul înviat al 
Domnului, care a ieșit din mormânt, “mormânt pecetluit” şi a 
venit în casă “cu uşile închise”. Strălucind după Înviere, a 
intrat prin ușile încuiate” (Sf. Chiril al lerusalimului, p. g., vol. 
33; vol. 1040). | 

e) Vorbitorii cu Hristos 

În rai nu vor exista vârste; nu va fi unul bătrân, altul copil, 
altul tânăr, altul în mijlocul vârstei, ci vor avea toţi aceleași 
vârste. “Vârsta va fi aceea, la toţi” (Triod, Duminica Lăsatului 
de sec) vârsta de treizeci și trei de ani, vârsta Domnului 
lisus Hristos. 

Sculatu-S-a Hristos şi au căzut diavolii. 


_înviat-a Hristos şi se bucură îngerii. 


ma Hristos şi ci stăpâneşte. 


